LÕPLIK
A6-0227/2007
11.6.2007
***I
RAPORT
Ettepanek võtta vastu Euroopa Parlamendi ja nõukogu määrus metallilise elavhõbeda ekspordi keelustamise ja turvalise ladustamise kohta
(KOM(2006)0636 – C6‑0363/2006 – 2006/0206(COD))
Keskkonna-, rahvatervise- ja toiduohutuse komisjon
Raportöör:
Dimitrios Papadimoulis
PE 384.513v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI..........................................................................................................................27
rahvusvahelise kaubanduse komisjonI ARVAMUS.........................................31
ÕIGUSKOMISJONI ARVAMUS ÕIGUSLIKU ALUSE KOHTA..........................................39
MENETLUS..............................................................................................................................44
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus metallilise elavhõbeda ekspordi keelustamise ja turvalise ladustamise kohta
( KOM(2006)0636 – C6‑0363/2006 – 2006/0206(COD) )
(Kaasotsustamismenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2006)0636 )
ELT C ... / ELTs seni avaldamata. ;
– võttes arvesse EÜ asutamislepingu artikli 251 lõiget 2, artiklit 133 ja artikli 175 lõiget 1, mille alusel komisjon Euroopa Parlamendile ettepaneku esitas ( C6‑0363/2006 );
– võttes arvesse õiguskomisjoni arvamust esitatud õigusliku aluse kohta;
– võttes arvesse kodukorra artikleid 51 ja 35;
– võttes arvesse keskkonna-, rahvatervise- ja toiduohutuse komisjoni raportit ning rahvusvahelise kaubanduse komisjoni arvamust ( A6‑0227/2007 ),
1. kiidab komisjoni ettepaneku muudetud kujul heaks;
2. palub komisjonil ettepaneku uuesti Euroopa Parlamenti saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek
Euroopa Parlamendi muudatusettepanekud
Muudatusettepanek
1
Pealkiri
Ettepanek võtta vastu Euroopa Parlamendi ja nõukogu määrus metallilise elavhõbeda ekspordi keelustamise ja turvalise ladustamise kohta
Ettepanek võtta vastu Euroopa Parlamendi ja nõukogu määrus metallilise elavhõbeda, kinaveri, kalomeli, elavhõbedaühendite ja teatavate elavhõbedat sisaldavate toodete ekspordi keelustamise ja turvalise ladustamise kohta
Selgitus
Tuleneb artikli 1 muudatusest.
Muudatusettepanek
2
Esimene volitus
võttes arvesse Euroopa Ühenduse asutamislepingut, eriti selle artiklit 133 ja artikli 175 lõiget 1,
võttes arvesse Euroopa Ühenduse asutamislepingut, eriti selle artikli 175 lõiget 1;
Selgitus
Kahekordne õiguslik alus ei ole õigustatud .
Vastavalt Euroopa Kohtu kohtupraktikale tuleks kahekordset õiguslikku alust kasutada vaid juhul, kui erandkorras tõendatakse, et õigusakt järgib samaaegselt mitmeid eesmärke, ilma et üks oleks teise suhtes sekundaarne ja kaudne.
Käesoleval juhul ei ole sellega tegemist, kuna komisjon ise väidab seletuskirjas, et meetme eesmärk on kaitsta inimeste tervist ja keskkonda (EÜ asutamislepingu artikkel 175), mitte kaubanduspoliitika alased kaalutlused (EÜ asutamislepingu artikkel 133).
Muudatusettepanek
3
Põhjendus 1
(1) Elavhõbeda sattumine keskkonda kujutab endast üldist ohtu, mis nõuab riiklike, regionaalsete ja ülemaailmsete meetmete kasutuselevõttu.
(1) Elavhõbeda sattumine keskkonda kujutab endast üldist ohtu, mis nõuab kohalike, riiklike, regionaalsete ja ülemaailmsete meetmete kasutuselevõttu.
Selgitus
Elavhõbeda sattumisel keskkonda ja ohul, mida see endast kujutab, on mõju mitte ainult makrotasandil, vaid eelkõige mikrotasandil.
Kohalikud asutused on elulise tähtsusega lüli jäätmehooldussüsteemis, arvestades et praktikas kannavad nemad vastutust jäätmete, sealhulgas ohtlike jäätmete nagu elavhõbe, ohutu ladustamise eest (vt jäätmedirektiiv 75/442/EMÜ ja direktiiv 91/689/EMÜ ohtlike jäätmete kohta).
Muudatusettepanek
4
Põhjendus 2
(2) Vastavalt komisjoni poolt nõukogule ja Euroopa Parlamendile esitatud teatisele ühenduse elavhõbedaalase strateegia kohta tuleb vähendada inimeste ja keskkonna elavhõbedaga kokkupuute riski.
(2) Vastavalt komisjoni poolt nõukogule ja Euroopa Parlamendile esitatud teatisele ühenduse elavhõbedaalase strateegia kohta ja Euroopa Parlamendi 14. märtsi 2006. aasta resolutsioonile 1 selle strateegia kohta tuleb vähendada inimeste ja keskkonna elavhõbedaga kokkupuute riski..
1 ELT C 291 E, 30.11.2006, lk 128.
Selgitus
Euroopa Parlament kutsus oma resolutsioonis komisjoni üles kaitsma inimeste tervist ja keskkonda õiguslikult siduvate meetmete abil, millega kõrvaldatakse elavhõbeda ja selle ühendite sattumine keskkonda.
Muudatusettepanek
5
Põhjendus 3 a (uus)
(3 a) Elavhõbeda suhtes ei kohaldata veel siduvaid piiranguid mitmepoolsete keskkonnakokkulepete alusel, välja arvatud ÜRO Euroopa Majanduskomisjoni piiriülese õhusaaste kauglevi konventsiooni 1998. aasta protokoll raskmetallide kohta.
Selgitus
Metallilise elavhõbeda ja elavhõbedaühendite ühendusest ekspordi järkjärgulisest kaotamisest ei piisa inimeste tervise ja keskkonna kaitsmiseks keskkonda sattunud elavhõbeda negatiivsete mõjude eest ja seetõttu on vaja täiendavat rahvusvahelist kohustust jõuda kokkuleppele õiguslikult siduva vahendi osas.
Muudatusettepanek
6
Põhjendus 3 b (uus)
(3 b) Euroopa Parlament ja nõukogu tunnistasid elavhõbedakaevanduste sulgemisest Almadéni piirkonnas (Hispaania) tulenevaid keskkonnaalaseid ja sotsiaalseid probleeme ja olid seisukohal, et soovitav on võtta vastu piisavad hüvitusmeetmed, et võimaldada kahjustatud piirkonnal leida kohaliku keskkonna, tööhõive ja majandustegevuse jaoks elujõulised lahendused.
Oma eelmainitud 14. märtsi 2006. aasta resolutsioonis oli Euroopa Parlament seisukohal, et Almadénis asuvad kaevandused oleksid hea koht metallilise elavhõbeda ohutuks ladustamiseks.
Selgitus
Et kaasata viide Euroopa Liidu kauaaegsele elavhõbedatootjale Almadénile ja Euroopa Parlamendi poolt vastu võetud resolutsioonile ühenduse elavhõbedastrateegia üldise hindamise kohta.
Muudatusettepanek
7
Põhjendus 4
(4) Elavhõbeda ülemaailmse pakkumise märgatavaks vähendamiseks tuleks metallilise elavhõbeda eksport ühendusest keelata.
(4) Elavhõbeda ülemaailmse pakkumise märgatavaks vähendamiseks tuleks metallilise elavhõbeda , kinaveri, kalomeli ja elavhõbedaühendite eksport ühendusest keelata.
Liikmesriikidel peaks olema õigus kehtestada ulatuslikumaid ja rangemaid keelde vastavalt asutamislepingu artiklile 176.
Selgitus
Vajalik on laiendada ekspordikeelu kohaldamisala ka elavhõbedaühenditele, et saavutada elavhõbedaheite jääva kogumi oluline vähendamine.
Liikmesriikidel peab olema õigus kehtestada rangemaid keelde.
Muudatusettepanek
8
Põhjendus 4 a (uus)
(4 a) Samal põhjusel tuleks keelata ka nende elavhõbedat sisaldavate toodete eksport, mille turuleviimine on Euroopa Liidus keelatud või keelatakse see lähemal ajal.
Komisjon peaks koostama sellistest toodetest koondnimekirja, mida tuleks ajakohastada kord aastas vastavalt ühenduse õiguse arengule.
Selgitus
On vajalik laiendada ekspordikeelu kohaldamisala ka sellistele elavhõbedat sisaldavatele toodetele, mille suhtes kehtivad ELis kasutamise ja turustamise piirangud, et saavutada elavhõbedaheite jääva kogumi oluline vähendamine.
Läbipaistvuse tagamiseks tuleks sellistest toodetest koostada koondnimekiri, mida komisjon peaks ajakohastama kord aastas.
Keelatud on õigem selles mõttes, et midagi on võimalik reguleerida ilma seda ära keelamata.
Muudatusettepanek
9
Põhjendus 4 b (uus)
(4 b) Metallilise elavhõbeda, kinaveri, kalomeli ja elavhõbedaühendite import tuleks keelata, et tagada inimeste tervise ja keskkonna parem kaitse Euroopa Liidus.
Selgitus
Elavhõbedaimport tuleks keelata, et viia miinimumini elavhõbeda kogus Euroopas ja julgustada jäätmetest ja toorsaadustest saadava elavhõbeda taaskasutamist.
Muudatusettepanek
10
Põhjendus 5 a (uus)
(5 a) Liikmesriigid peaksid korrapäraselt esitama komisjonile teavet riiki sissetoodava või riigist väljaviidava või oma territooriumil piiriüleselt kaubeldava metallilise elavhõbeda, kinaveri ja elavhõbedaühendite kohta, et õigusakti tulemuslikkust oleks võimalik õigeaegselt hinnata.
Kogu selline teave peaks olema avalikkusele kergesti kättesaadav.
Selgitus
Arvestades, et viivitamatult on vaja täpsemaid andmeid elavhõbeda liikumise kohta Euroopas (mida tunnistati ka ÜRO Keskkonnaprogrammi nõukogu 23. istungjärgul), tuleks kiiresti tugevdada elavhõbeda, kinaveri ja elavhõbedaühendite seire ja aruandlusega seotud kehtivaid sätteid ja vajadusel kehtestada täiendavad sätted.
Muudatusettepanek
11
Põhjendus 6
(6) Kloorleeliste tööstuses kasutusest kõrvaldatud elavhõbeda turvaliseks ladustamiseks on teatavat liiki prügilate puhul asjakohane kehtestada erand nõukogu 26. aprilli 1999. aasta direktiivi 1999/31/EÜ (prügilate kohta) artikli 5 lõike 3 punktist a ning sätestada, et maapealse ladustamise puhul ei kohaldata nõukogu 19. detsembri 2002. aasta otsuse 2003/33/EÜ, millega kehtestatakse jäätmete prügilatesse vastuvõtmise kriteeriumid ja kord direktiivi 1999/3 1/EÜ artikli 16 ja II lisa kohaselt, lisa punktis 2.4 nimetatud kriteeriume.
(6) PARCOMi (maismaalt lähtuva merereostuse vältimise konventsioon) otsusega 90/3 nõustuti eesmärgiga sulgeda järk-järgult elektrokeemilist elavhõbeelementi kasutavad kloorleeliste tehased lõplikult aastaks 2010.
Kloorleeliste tööstuses kasutusest kõrvaldatud elavhõbeda turvaliseks ajutiseks ladustamiseks on teatavat liiki prügilate puhul asjakohane kehtestada erand nõukogu 26. aprilli 1999. aasta direktiivi 1999/31/EÜ (prügilate kohta) artikli 5 lõike 3 punktist a ning sätestada, et maapealse kättesaadava ladustamise puhul ei kohaldata nõukogu 19. detsembri 2002. aasta otsuse 2003/33/EÜ, millega kehtestatakse jäätmete prügilatesse vastuvõtmise kriteeriumid ja kord direktiivi 1999/3 1/EÜ artikli 16 ja II lisa kohaselt, lisa punktis 2.4 nimetatud kriteeriume.
Selgitus
Elektrokeemilised elavhõbeelemendid kloorleelise tööstuses kujutavad endast üldiselt kõige suuremaid elavhõbedavarusid ELis.
Seepärast on oluline paigutada elektrokeemiliste elavhõbeelementide järkjärguline kasutuselt kõrvaldamine kloorleelise tööstuses PARCOMi otsuse 90/3 konteksti.
Metalliline elavhõbe on vedelas olekus.
Tuleks selgitada, et vedelas olekus elavhõbeda ladustamist on võimalik vaid ajutiselt aktsepteerida.
Selle lõppladustamine peaks toimuma vaid tahkestatud kujul.
Arendamisel on kaubanduslik käitlemine metallilise elavhõbeda tahkestamiseks ja eeldatavasti on see mõne aasta pärast kättesaadav.
Muudatusettepanek
12
Põhjendus 7
(7) Inimeste tervisele ja keskkonnale ohutu ladustamise tagamiseks tuleb maa-aluse ladustamise suhtes otsuse 2003/33/EÜ kohaselt teostatavat ohutuse hindamist täiendada erinõuetega ning muuta see kohaldatavaks ka maapealse ladustamise puhul.
(7) Inimeste tervisele ja keskkonnale ohutu ajutise ladustamise tagamiseks tuleb maa-aluse ladustamise suhtes otsuse 2003/33/EÜ kohaselt teostatav ohutuse hindamine muuta kohaldatavaks maapealse kättesaadava ladustamise puhul.
Selgitus
Muudatusettepanek kooskõlas sama autori poolt tehtud artikli 3 muudatusega.
Vedelas olekus elavhõbeda ladustamine kaevandustes tekitab ohu, et see muutub de facto lõppladustamiseks.
See ei oleks vastuvõetav ning oleks vastuolus prügiladirektiivi ohutussätetega.
Ladustamine peaks olema vaid ajutine ja toimuma maa peal ning kättesaadaval viisil.
Muudatusettepanek
13
Põhjendus 7 a (uus)
(7 a) Kloorleeliste tööstus peaks määruse jõustamise hõlbustamiseks saatma komisjonile ja asjaomaste liikmesriikide pädevatele asutustele kõik asjaomased andmed, mis puudutavad nende tehastes elektrokeemiliste elavhõbeelementide kasutusest kõrvaldamist.
Tööstussektorid, kes saavad elavhõbedat maagaasi puhastamisel või mitteraudmetallide kaevandamisest ja väljasulatamisest tuleneva kõrvalsaadusena, peaksid samuti esitama komisjonile ja asjaomaste liikmesriikide pädevatele asutustele asjakohased andmed.
Komisjon peaks tegema kõnealuse teabe avalikkusele kättesaadavaks.
Selgitus
Kloorleelise tööstus kohustus vabatahtlikult esitama Euroopa Komisjonile andmeid elektrokeemiliste elavhõbeelementide kasutusest kõrvaldamise kohta.
Kõnealused andmed on siiski määruse jõustamise tagamiseks üliolulised ja tuleks seega käesolevasse määrusesse kaasata.
Sama peaks kehtima ka teiste, elavhõbedat saavate tööstussektorite puhul.
Andmed tuleks esitada komisjonile ja asjaomaste liikmesriikide pädevatele asutustele ning need peaksid olema avalikult juurdepääsetavad vastavalt ühenduse institutsioonide keskkonnaküsimustele juurdepääsu käsitlevale määrusele.
Muudatusettepanek
14
Põhjendus 8
(8) Ilma et see piiraks asutamislepingu ja eriti selle artiklis 81 sätestatud konkurentsieeskirjade kohaldamist, on elavhõbeda eksportimise ja ladustamisega seotud täiendatavate meetmete vajaduse hindamiseks asjakohane korraldada teabevahetust.
(8) Ilma et see piiraks asutamislepingu ja eriti selle artiklis 81 sätestatud konkurentsieeskirjade kohaldamist, on elavhõbeda , elavhõbedaühendite ja elavhõbedat sisaldavate toodete importimise, eksportimise , ajutise ladustamise ning lõppladustamisega seotud täiendatavate meetmete vajaduse hindamiseks asjakohane korraldada teabevahetust kõikide sidusrühmadega .
Selgitus
Kõik sidusrühmad peaksid osalema teabe vahetuses seoses võimaliku vajadusega täiendavate meetmete järele.
See peaks sisaldama ka elavhõbeda importi ja lõppladustamist ning sätteid elavhõbedaühendite ja elavhõbedat sisaldavate toodete kohta.
Muudatusettepanek
15
Põhjendus 9
(9) Määruse õigeaegse hindamise võimaldamiseks peaksid liikmesriigid esitama teavet ladustamiseks ettenähtud rajatistele väljastatud lubade ning määruse kohaldamise ja selle turumõjude kohta.
(9) Määruse õigeaegse hindamise võimaldamiseks peaksid liikmesriigid esitama teavet ajutiseks ladustamiseks ettenähtud rajatistele väljastatud lubade ning määruse kohaldamise ja selle turumõjude kohta.
Selgitus
Tuleks täpsustada, et elavhõbeda ladustamine võib olla vaid ajutine.
Muudatusettepanek
16
Põhjendus 10 a (uus)
(10 a) Komisjon ja liikmesriigid peaksid soodustama ja edendama teadlikkust ning tagama, et metallilise elavhõbeda, kinaveri ja elavhõbedaühendite ekspordikeelu ning metallilise elavhõbeda ladustamisega seotud teave oleks avalikkusele kättesaadav.
Selgitus
On täheldatud, et inimeste tervise ja keskkonna kaitse kõrge taseme tagamiseks on teabe avalikkus erakordselt oluline.
Muudatusettepanek
17
Põhjendus 11 a (uus)
(11 a) Liikmesriigid peaksid sätestama eeskirjad käesoleva direktiivi sätete rikkumise korral kohaldatavate karistuste kohta ning tagama nende rakendamise.
Nimetatud karistused peaksid olema tõhusad, proportsionaalsed ja hoiatavad.
Selgitus
Kuna käesoleva määruse täitmata jätmine võib kahjustada inimeste tervist ja keskkonda, tuleks kehtestada täitmata jätmise korral ettenähtud sanktsioonide rakendamise töötav ja läbipaistev menetlus.
Muudatusettepanek
18
Põhjendus 11 b (uus)
(11 b) Komisjon ja liikmesriigid peaksid osutama otsest tehnilist abi arenguriikidele ja üleminekujärgus majandusega riikidele või kaudset abi valitsusväliste organisatsioonide (VVOde) projektidele antava toetuse kaudu, kusjuures osutada tuleks eelkõige abi, mis hõlbustab üleminekut elavhõbedat mittesisaldavatele alternatiivsetele tehnoloogiatele ning elavhõbeda ja elavhõbedaühendite kasutusalade ning nende keskkonda sattumise järkjärgulist kõrvaldamist.
Selgitus
Elavhõbeda ekspordikeelul võib olla lühiajaliselt oluline negatiivne mõju arenguriikidele ja üleminekujärgus majandusega riikidele, kus elavhõbedat kasutatakse näiteks ikka veel käsitöönduslikul kulla kaevandamisel.
Seetõttu on vaja ELi abi, et hõlbustada üleminekut elavhõbedat mittesisaldavatele tehnoloogiatele.
Muudatusettepanek
19
Põhjendus 12
(12) Määrus sisaldab kaubanduspoliitika elementi, aga ka keskkonnapoliitilistest kaalutlustest tulenevaid elemente .
Artikkel 1 on seotud kaubandusega, mistõttu on selle aluseks asutamislepingu artikkel 133, ülejäänud artiklid tuginevad aga asutamislepingu artikli 175 lõikele 1 .
(12) Määrus lähtub vajadusest kaitsta inimeste tervist ja keskkonda.
Selgitus
Kahekordne õiguslik alus ei ole põhjendatud.
Esiteks väidab komisjon ise, et meetme eesmärk on kaitsta inimeste tervist ja keskkonda (EÜ asutamislepingu artikkel 175), mitte kaubanduspoliitika alased kaalutlused (artikkel 133).
Teiseks on viide hiljutisele Euroopa Kohtu Rotterdami konventsiooni puudutavale otsusele kaitsta kahekordset õiguslikku alust mitteasjakohane.
Rotterdami konventsiooniga kehtestatakse kauplemise kord – käesoleva määrusega kehtestatakse kauplemiskeeld, mis on hoopis teine asi.
Muudatusettepanek
20
Artikkel 1
Alates 1. juulist 2011 on metallilise elavhõbeda (Hg, CAS RN 7439-97-6) eksport ühendusest keelatud.
Alates 1. detsembrist 2010 on metallilise elavhõbeda (Hg, CAS RN 7439-97-6) , kinaveri ja elavhõbedaühendite, mille elavhõbedakontsentratsioon on suurem kui 5 massiprotsenti, eksport ühendusest keelatud.
Selgitus
Elavhõbe ja selle ühendid on inimestele ja loomadele väga mürgised.
Elavhõbedaühendid, mille massiprotsent on suurem kui 5 ja samuti kinaver tuleks lisada keelu alla, et vältida elavhõbeda kaudset eksporti.
Suurimad elavhõbedavarud on kloorleelise tööstuses.
PARCOMi otsuse 90/3 kohaselt tuleb kõnealuses sektoris elektrokeemilised elavhõbeelemendid järkjärgult kasutuselt kõrvaldada aastaks 2010.
Ekspordikeeluga ootamine aastani 2011 on peaaegu küüniline, kuna see võimaldaks kogu enne nimetatud kuupäeva kasutusest kõrvaldatud elavhõbeda eksportimist, liiga sageli koos laastavate tagajärgedega kolmandates riikides (nt avatud kaevandustes kulla kaevandamine).
2006. aasta märtsis vastu võetud Euroopa Parlamendi resolutsioonis ühenduse elavhõbedastrateegia kohta ( 2005/2050(INI) ) nõuti ekspordikeeldu alates aastast 2010.
Muudatusettepanek
21
Artikkel 1 a (uus)
Alates 1. jaanuarist 2010 keelatakse elavhõbedasisaldusega toodete eksport, mille müük või turustamine on Euroopa Liidus keelatud.
Muudatusettepanek
22
Artikkel 1 a (uus)
Artikkel 1 a
Alates 1. juulist 2010 on metallilise elavhõbeda (Hg, CAS RN 7439-97-6), kinaveri ja elavhõbedaühendite, mille elavhõbedakontsentratsioon on suurem kui 5 massiprotsenti, import ühendusse keelatud.
Liikmesriigid peaksid rahuldama oma elavhõbeda vajaduse jäätmetest ja toorsaadustest saadava elavhõbeda taaskasutamisest.
Selgitus
Ekspordikeeldu peaks täiendama samal ajal kohaldatav sarnane impordikeeld.
Elavhõbeda ekspordi keeluga tagatakse, et ELi elavhõbedanõudlus rahuldatakse jäätmetest ja toorsaadustest saadava elavhõbeda taaskasutamisest.
Muudatusettepanek
23
Artikkel 2
Alates artiklis 1 märgitud kuupäevast tuleb metalliline elavhõbe, mida kloorleeliste tööstuses enam ei kasutata, maagaasi puhastamisel saadud elavhõbe ja mitteraudmetallide kaevandamisel ja väljasulatamisel kõrvalsaadusena saadud elavhõbe ladustada selle kvaliteedi- ja kontsentratsioonitaset muutmata ning sellisel viisil, mis on inimeste tervisele ja keskkonnale ohutu.
Alates artiklis 1 märgitud kuupäevast tagavad liikmesriigid, et metallilise elavhõbeda , mida kloorleeliste tööstuses enam ei kasutata või mida ekstraheeritakse kinaverist, maagaasi puhastamisel regenereeritud elavhõbeda ja mitteraudmetallide kaevandamisel ja väljasulatamisel kõrvalsaadusena regenereeritud elavhõbeda transport, ladustamine ja lõpuks kõrvaldamine toimub ühenduses viisil, mis on inimeste tervisele ja keskkonnale ohutu, sel eesmärgil sobivateks tunnistatud rajatistes, millega kaasneb ohutuse hindamine ja asjakohane luba käesoleva määruse kohaselt.
Selgitus
Vedelas olekus elavhõbeda ohutu kõrvaldamise tehnoloogia ei ole veel kaubanduslikult kättesaadav.
Seepärast peaksime arvestama, et vedelas olekus elavhõbeda ladustamine peaks praegu olema vaid ajutine.
Niipea kui tehnoloogia on kättesaadav, tuleb ajutiselt ladustatud metalliline elavhõbe ühenduses ohutult lõppladustada.
Paljudel juhtudel on asjakohaste ettevaatusabinõudega ladustamine ja transportimine kloorleelise, kaevandus- ja väljasulatamistööstuses tehtavate toimingute lahutamatu osa, kusjuures üks nimetatud eesmärkidest on viia miinimumini elavhõbeda kahjulik mõju keskkonnale ja inimeste tervisele.
Muudatusettepanek
24
Artikli 2 esimene a lõik (uus)
Enne mis tahes teist alternatiivi tuleb kaaluda võimalust kasutada Almadéni olemasoleva metallilise elavhõbeda varu või kogu Euroopa tööstuses kõrvaltootena tekkinud metallilise elavhõbeda, kuid mitte jäätmeteks muutunud elavhõbedat sisaldavad toodete ohutu ladustamise kohana, kasutades seega ära sealset infrastruktuuri, kohalikku tööjõudu ja tehnoloogilist oskusteavet.
Selgitus
Elavahõbe tuleb ladustada ohutult kooskõlas pikaajalise keskkonnaohutu jäätmehoolduse eeskirjadega.
Euroopa Parlament ise on oma resolutsioonis ühenduse elavhõbedaalase strateegia kohta juba juhtinud tähelepanu sellele, et „tuleks kaaluda võimalust ladustada olemasolev metallilise elavhõbeda varu või kogu Euroopa tööstuses kõrvaltootena tekkinud metalliline elavhõbe, kuid mitte jäätmeteks muutunud elavhõbedat sisaldavad tooted, ohutult Almadénis, kasutades seega ära sealset infrastruktuuri, kohalikku tööjõudu ja tehnoloogilist oskusteavet”.
Muudatusettepanek
25
Artikli 3 lõike 1 punkt 1
1.
Erandina direktiivi 1999/31/EÜ artikli 5 lõike 3 punktist a võib jäätmetena käsitatavat metallilist elavhõbedat sobivas mahutis ladustada kas:
1.
Erandina direktiivi 1999/31/EÜ artikli 5 lõike 3 punktist a ladustatakse ajutiselt jäätmetena käsitatavat metallilist elavhõbedat sobivas mahutis kas:
a) jäätmete kõrvaldamiseks kohandatud maa-aluses soolakaevanduses või
a) metallilise elavhõbeda ajutiseks ladustamiseks enne artikli 5 kohast lõplikku kõrvaldamist kohandatud maa-aluses soolakaevanduses või
b) ainult metallilise elavhõbeda ajutiseks ladustamiseks ettenähtud ja varustatud rajatises enne metallilise elavhõbeda lõplikku kõrvaldamist.
b) ainult metallilise elavhõbeda ajutiseks ladustamiseks ettenähtud ja varustatud maapealses rajatises enne metallilise elavhõbeda lõplikku kõrvaldamist.
Selgitus
Ettepanekust ei selgu, kas komisjoni eesmärk on lubada metallilise elavhõbeda ladustamist maa-alustes soolakaevandustes või lubada seal selle lõppladustamist.
Liiga tihti muutub ladustamine kaevandustes de facto alaliseks.
Mis silma alt ära, see muret ei valmista.
Vedela elavhõbeda lõppladustamine kaevandustes ei oleks vastuvõetav ja on selges vastuolus otsusega 2003/33/EÜ, milles sätestatakse, et maa-aluses hoidlas jäätmete vastuvõtmiseks ette nähtud „konteinereid ja kaevude vooderdusi ei tohiks jäätmete ladustamise pikaajalise riski hindamisel nende piiratud kasutusaja tõttu arvesse võtta”.
Elavhõbe on vedel ja probleemiks jääb küsimus, kas soolakaevandustes, kus ei ole elavhõbeda ladustamise mahuteid, mis lõpuks hakkavad lekkima ja aurusid eraldama, suudetakse elavhõbedat hoida laiali valgumast.
Keskkonna seisukohast on kõrvaldamine eelistatud lahendus.
Ohutut ladustamist võib siiski vaja minna majanduslikel ja tehnilistel põhjustel lühikeseks ajaks, et leida pikaajaline lahendus.
Muudatusettepanek
26
Artikli 3 lõige 2
2.
Erandina Euroopa Parlamendi ja nõukogu määruse (EÜ) nr 1013/2006 artikli 11 lõike 1 punktist a ei tohi lähtekoha ja sihtkoha pädevad asutused esitada vastuväiteid jäätmetena käsitatavate metallilise elavhõbeda saadetiste suhtes põhjendusega, et kavandatud saadetis või selle kõrvaldamine ei ole kooskõlas läheduse, taaskasutuse eelistamise ja sõltumatuse põhimõtete rakendamiseks võetud meetmetega.
2.
Erandina Euroopa Parlamendi ja nõukogu 14. juuni 2006. aasta määruse (EÜ) nr 1013/2006 jäätmesaadetiste kohta artikli 11 lõike 1 punktist a ei tohi lähtekoha ja sihtkoha pädevad asutused esitada vastuväiteid jäätmetena käsitatavate ja ajutiseks ladustamiseks ette nähtud metallilise elavhõbeda saadetiste suhtes põhjendusega, et kavandatud saadetis ei ole kooskõlas läheduse, taaskasutuse eelistamise ja sõltumatuse põhimõtete rakendamiseks võetud meetmetega.
Selgitus
Metallilist elavhõbedat tuleks lõppladustada vaid tahkestatud kujul.
Sellise tahkestamise protsessid on võimalikud alles mõne aasta pärast.
Kuni sellised protsessid on võimalikud, võivad metallilise elavhõbeda saadetised esineda vaid ajutise ladustamise eesmärgil.
Muudatusettepanek
27
Artikkel 4
1.
Otsusega 2003/33/EÜ ette nähtud ladustamise ohutuse hindamine jäätmete ladustamiseks kohandatud maa-aluses soolakaevanduses hõlmab eelkõige metallilise elavhõbeda omadustest ja mõju pikaajalisusest ning kontrolli all hoidmisest tulenevaid täiendavaid riske.
1.
Otsusega 2003/33/EÜ ette nähtud ladustamise ohutuse hindamine jäätmete ajutiseks ladustamiseks kohandatud maa-aluses soolakaevanduses hõlmab eelkõige metallilise elavhõbeda omadustest ja mõju pikaajalisusest ning kontrolli all hoidmisest tulenevaid täiendavaid riske.
2.
Ajutisel ladustamisel üksnes metallilise elavhõbeda ladustamiseks ettenähtud ja varustatud rajatises tuleb läbi viia ohutuse hindamine, mis tagab otsusega 2003/33/EÜ tagatud keskkonnakaitse tasemega samaväärse taseme ja esitada tulemused pädevale asutusele.
2.
Ajutisel ladustamisel üksnes metallilise elavhõbeda ladustamiseks ettenähtud ja varustatud maapealses rajatises tuleb läbi viia ohutuse hindamine, mis tagab otsusega 2003/33/EÜ tagatud tervise- ja keskkonnakaitse tasemega samaväärse taseme ja esitada tulemused pädevale asutusele.
3.
Direktiivi 1999/31/EÜ artiklites 8 ja 9 nimetatud luba, mis antakse maa-alusele soolakaevandusele ja ainult metallilise elavhõbeda ajutiseks ladustamiseks ettenähtud ja varustatud rajatisele, peab sisaldama mahutite korrapärase visuaalse kontrolli ja võimalike lekete avastamiseks mõeldud aurude tuvastamisseadmete paigaldamise nõuet.
3.
Direktiivi 1999/31/EÜ artiklites 8 ja 9 nimetatud luba, mis antakse maa-alusele soolakaevandusele ja ainult metallilise elavhõbeda ajutiseks ladustamiseks ettenähtud ja varustatud maapealsele rajatisele, peab sisaldama mahutite korrapärase visuaalse kontrolli ja võimalike lekete avastamiseks mõeldud aurude tuvastamisseadmete paigaldamise nõuet.
Elavhõbe peab olema ohutuks lõplikuks kõrvaldamiseks kättesaadav artikli 5 kohaselt.
Selgitus
Elavhõbe on vedel ja probleemiks jääb küsimus, kas soolakaevandustes, kus ei ole elavhõbeda ladustamise mahuteid, mis lõpuks hakkavad lekkima ja aurusid eraldama, suudetakse elavhõbedat hoida laiali valgumast.
Keskkonna seisukohast on kõrvaldamine eelistatud lahendus.
Ohutut ladustamist võib siiski vaja minna majanduslikel ja tehnilistel põhjustel lühikeseks ajaks, et leida pikaajaline lahendus.
Käesolevas määruses on tervisekaitsepoliitikal keskkonnapoliitikaga võrdne tähtsus.
Ohutuse hindamine peaks seepärast hõlmama ka elavhõbeda mõju tervisele.
Muudatusettepanek
28
Artikkel 4 a (uus)
Artikkel 4 a
Komisjon kohustub läbi vaatama otsuses 2003/33/EÜ nimetatud ohutushinnangu, et tagada metallilise elavhõbeda ajutise ladustamise täiendavate riskide hõlmamine, mis tulenevad metallilise elavhõbeda omadustest ja mõju pikaajalisusest ning kontrolli all hoidmisest.
Läbivaatamine tehakse ….
* Kuus kuud enne ekspordikeelu jõustumist.
Selgitus
Ladustamist tuleks väga rangelt kontrollida.
Arvestades metallilise elavhõbeda eriti toksilisi omadusi ja pikaajalist käitumist, vajatakse täiendavat ladustamise ohutushinnangut õigel ajal enne ekspordikeelu jõustumist.
Muudatusettepanek
29
Artikkel 4 b (uus)
Artikkel 4 b
Ajutise ladustamise ajal on vastutaja ladustamisrajatise omanik.
Liikmesriigid peavad looma fondi, et tagada rahaliste vahendite olemasolu elavhõbeda ohutuks lõplikuks ladustamiseks.
Fond luuakse kloorleeliste tööstuse ja elavhõbedat kasutavate teiste tööstuste, nagu näiteks maagaasi ja mitteraudmetallide tööstuse osamaksude alusel, mis on proportsionaalsed ajutiseks ladustamiseks saadetud elavhõbeda kogusega.
Kui elavhõbe tuleb saata lõplikuks kõrvaldamiseks artikli 5 kohaselt, võtavad liikmesriigid endale kõrvaldamisega seotud haldus- ja rahalise vastutuse.
Selgitus
Kuna elavhõbe on eriti ohtlik, jääb probleemiks ajutise ladustamise ohutus.
Seetõttu on oluline, et vastavalt põhimõttele, et saastaja maksab, oleksid vastutajad ladustamisrajatiste omanikud.
Liikmesriigid peaksid samuti võtma endale kohustused ja andma rahalised vahendid ohutuks lõplikuks kõrvaldamiseks.
Muudatusettepanek
30
Artikli 4 c (uus)
Artikkel 4 c
1.
Kloorleelise tööstuse ettevõtted saadavad Euroopa Komisjonile ja asjaomaste liikmesriikide pädevatele asutustele järgmised andmed, mis puudutavad antud aastal elavhõbeda kasutusest kõrvaldamist:
- veel kasutuses oleva elavhõbeda koguhulga täpseim hinnang;
- kloorleelise tehaste sulgemisel või ümbermuutmisel genereeritud elavhõbeda koguhulk;
- üksikutesse ajutise ladustamise rajatistesse saadetud kogus;
- kõikide ladustamisrajatiste asukoht ja kontaktandmed;
- üleandmised teistele kloorleelise tehastele Euroopa Liidus töös hoitavate elementide toimimiseks;
- esialgse omaniku kohustuse alusel ladustatud kogus töös hoitavate elementide toimimiseks.
2.
Asjaomased äriühingud tööstussektorites, kes saavad elavhõbedat maagaasi puhastamisel või mitteraudmetallide kaevandamisest ja väljasulatamisest tuleneva kõrvalsaadusena, esitavad Euroopa Komisjonile ja asjaomaste liikmesriikide pädevatele asutustele antud aastal saadud elavhõbedaga seotud järgmised andmed:
- saadud elavhõbeda kogus;
- üksikutesse ajutise ladustamise rajatistesse saadetud kogus;
- kõikide ladustamisrajatiste asukoht ja kontaktandmed.
3.
Asjaomased äriühingud saadavad lõigetes 1 ja 2 viidatud andmed vajadusel esimest korda 31. maiks ...* ja sellest alates igal aastal enne 31. maid.
4.
Komisjon teeb lõikes 3 toodud teabe üldsusele kättesaadavaks vastavalt Euroopa Parlamendi ja nõukogu 6. septembri 2006. aasta määrusele (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes 1 .
* Aasta pärast käesoleva määruse jõustumist.
1 ELT L 264, 25.9.2006, lk 13.
Selgitus
Kloorleelise tööstus kohustus vabatahtlikult esitama Euroopa Komisjonile andmeid elektrokeemiliste elavhõbeelementide kasutusest kõrvaldamise kohta.
Kõnealused andmed on siiski määruse jõustamise tagamiseks üliolulised ja tuleks seega käesolevasse määrusesse kaasata.
Sama peaks kehtima ka teiste, elavhõbedat saavate tööstussektorite puhul.
Andmed tuleks esitada Euroopa Komisjonile ja asjaomaste liikmesriikide pädevatele asutustele ning need peaksid olema avalikkusele kättesaadavad vastavalt määrusele, mis käsitleb juurdepääsu seoses keskkonnaküsimustega ühenduse institutsioonide jaoks.
Muudatusettepanek
31
Artikkel 5
Komisjon korraldab teabevahetuse liikmesriikide ja asjaomaste tööstusharude vahel.
Komisjon korraldab esialgse teabevahetuse liikmesriikide ja asjaomaste sidusrühmade vahel 30. juuniks 2010 .
Teabevahetuse käigus hinnatakse eelkõige seda, kas on vaja laiendada ekspordikeeldu elavhõbedaühenditele ja elavhõbedat sisaldavatele toodetele, laiendada ladustamise kohustust muudest allikatest pärinevale metallilisele elavhõbedale ja kehtestada ladustamistähtajad ladustamisele rajatises, mis on ette nähtud ja varustatud üksnes metallilise elavhõbeda ajutiseks ladustamiseks.
Teabevahetus põhineb seni kogutud teabel ning selle käigus hinnatakse ka seda, kas on vaja laiendada ekspordikeeldu elavhõbedaühenditele , mille elavhõbedakontsentratsioon on alla 5 massiprotsendi, laiendada ladustamise kohustust muudest allikatest pärinevale metallilisele elavhõbedale ja kehtestada ladustamistähtajad ladustamisele maa-aluses soolakaevanduses või maapealses rajatises, mis on ette nähtud ja varustatud üksnes metallilise elavhõbeda ajutiseks ladustamiseks.
Teabevahetuse käigus analüüsitakse artikli 2 kohase kaalutluse tulemusi muuta Almadén kohaks, kus ohutult ladustada olemasolevaid metallilise elavhõbeda varusid või Euroopa tööstuse poolt kõrvalsaadusena saadud metallilist elavhõbedat.
Selgitus
Kogu ühenduse elavhõbeda strateegia ja käesoleva määruse ettevalmistamise aja jooksul korraldati pidevaid laiaulatuslikke konsultatsioone sidusrühmadega.
Huvitatud üksused, sealhulgas liikmesriigid, tööstusettevõtted ning keskkonna ja tervishoiuga tegelevad valitsusvälised organisatsioonid peaksid teabevahetusest osa võtma.
Tuleks selgitada, et teabevahetus on pidev protsess.
Vaadelda tuleks eelkõige küsimusi, millega käesolev määrus veel tegelenud pole.
On kooskõlas Euroopa Parlamendi poolt tema 14. märtsi 2006. aasta jaanuari resolutsioonis (ühenduse elavhõbedaalase strateegia kohta) heaks kiidetud lähenemisviisiga.
Muudatusettepanek
32
Artikli 6 lõige 2
2.
Hiljemalt 30. novembriks 2014 teavitavad liikmesriigid komisjoni määruse kohaldamisest ja selle turumõjudest oma territooriumil.
Komisjoni nõudel esitavad liikmesriigid nimetatud teabe enne esimeses lõigus märgitud kuupäeva.
2.
Liikmesriigid koostavad elavhõbeda, kinaveri ja elavhõbedaühendite ostjatest, müüjatest ja nendega kauplejatest registri ning koguvad asjakohast teavet.
Iga kahe aasta järel kuue kuu jooksul pärast hõlmatud ajavahemiku lõppu teavitavad nad komisjoni määruse kohaldamisest ja selle turumõjudest oma territooriumil.
Komisjon avaldab teabe kokkuvõtlikus aruandes ühe aasta jooksul alates selle esitamisest liikmesriikide poolt.
Esimene osa teabest hõlmab ajavahemikku 2007–2008 ja esitatakse komisjonile 30. juuniks 2009 ning see avaldatakse 30. juuniks 2010.
Teave esitatakse vormis, mille komisjon määrab kindlaks ….*
* Üks aasta pärast käesoleva määruse jõustumist.
Selgitus
Ekspordikeelu kehtestamine nõuab ka tõhusat järelevalvesüsteemi, mis tagab, et elavhõbedat ei saadeta ebaseaduslikult maailma turgudele.
Peab olema kaubavahetuse jälgimise süsteem, et registreerida kõik metallilise elavhõbeda ja elavhõbedaühendite imporditud ja eksporditud kogused liikmesriikide vahel ning ELi ja kolmandate riikide vahel, kui kaubavahetust ei ole piiratud.
Muudatusettepanek
33
Artikli 6 lõige 3
3.
Lõikes 2 nimetatud teave sisaldab vähemalt järgmisi andmeid:
3.
Lõikes 2 nimetatud teave sisaldab vähemalt järgmisi andmeid:
a) ühendusse sisseveetava või ühendusest väljaveetava metallilise elavhõbeda kogused, hinnad, lähte- ja sihtriigid ning kavandatav kasutusala;
a) ühendusse sisseveetava või ühendusest väljaveetava metallilise elavhõbeda , kinaveri, kalomeli ja elavhõbedaühendite kogused, hinnad, lähte- ja sihtriigid ning kavandatav kasutusala;
b) metallilise elavhõbeda ühendusesiseste piiriüleste tehingute kogused, hinnad, lähte- ja sihtriigid ning kavandatav kasutusala.
b) metallilise elavhõbeda , kinaveri, kalomeli ja elavhõbedaühendite ühendusesiseste piiriüleste tehingute kogused, hinnad, lähte- ja sihtriigid ning kavandatav kasutusala.
Selgitus
Tuleneb artikli 1 muudatusest.
Muudatusettepanek
34
Artikkel 6 a (uus)
Artikkel 6 a
Liikmesriigid kehtestavad karistusi käsitlevad eeskirjad, mida kohaldatakse käesoleva määruse sätete rikkumise korral, ning võtavad kõik vajalikud meetmed nende rakendamise tagamiseks.
Ettenähtud karistused peavad olema tulemuslikud, proportsionaalsed ja hoiatavad.
Liikmesriigid teevad kõnealused sätted komisjonile teatavaks hiljemalt …* ja teavitavad komisjoni viivitamatult kõikidest hilisematest neid mõjutavatest muudatustest.
* Üks aasta pärast käesoleva määruse jõustumist.
Selgitus
Käesolev artikkel on standardsäte, mida kohaldatakse sanktsioonide määramisel rikkumiste korral.
Muudatusettepanek
35
Artikkel 6 b (uus)
Artikkel 6 b
Komisjon ja liikmesriigid soodustavad ja edendavad teadlikkust ning tagavad, et metallilise elavhõbeda, kinaveri ja elavhõbedaühendite ekspordikeelu ning metallilise elavhõbeda ladustamisega seotud teave oleks avalikkusele kättesaadav.
Selgitus
Kui teave metallilise elavhõbeda ja elavhõbedaühendite ekspordikeelu kohta muutub avalikkusele paremini kättesaadavaks ja kui seda teavet levitatakse, aitab see paremini kaitsta inimeste tervist ja keskkonda.
Muudatusettepanek
36
Artikkel 7
1.
Komisjon hindab käesoleva määruse kohaldamist ühenduses ja selle mõju ühenduse turule, võttes arvesse artiklis 6 nimetatud teavet.
1.
Komisjon hindab käesoleva määruse kohaldamist ühenduses ja selle mõju ühenduse turule, võttes arvesse artiklites 5 ja 6 nimetatud teavet.
2.
Komisjon esitab Euroopa Parlamendile ja nõukogule aruande hiljemalt 30. juuniks 2015 .
2.
Komisjon esitab Euroopa Parlamendile ja nõukogule aruande hiljemalt 30. juuniks 2012 .
Vajaduse korral lisatakse aruandele ettepanekud käesoleva määruse läbivaatamiseks.
2 a.
Kuus kuud enne ekspordikeelu jõustumist vastavalt artiklile 1 hindab komisjon nende hüvitusmeetmete mõju tõhusust, mis on võetud selleks, et võimaldada elavhõbedakaevanduste sulgemisest mõjutatud piirkondadel leida elujõulisi majanduslikke ja sotsiaalseid alternatiive.
Selgitus
Pärast teatavat rakendamisperioodi lõppu ja vastavalt ekspordikeelu kuupäeva muutmisele tuleb kavandatud õiguslike meetmete tõhusus läbi vaadata, et koostada ülevaatuse aruanne koos läbivaatamise ettepanekutega.
Muudatusettepanek
37
Artikkel 8
Vähemalt aasta enne artiklis 1 sätestatud kuupäeva esitab komisjon Euroopa Parlamendile ja nõukogule aruande elavhõbedaalaste mitmepoolsete meetmete ja läbirääkimiste kohta, hinnates seejuures eelkõige käesoleva määruse meetmete tähtaegade ja kohaldamisala kooskõla rahvusvaheliste suundumustega.
Komisjon esitab Euroopa Parlamendile ja nõukogule hiljemalt 31. detsembriks 2009 aruande elavhõbedaalaste mitmepoolsete meetmete ja läbirääkimiste kohta, hinnates seejuures eelkõige käesoleva määruse meetmete kooskõla rahvusvaheliste suundumustega.
Muudatusettepanek
38
Artikkel 8 a (uus) esimene lõik
Artikkel 8 a
Võttes eelkõige arvesse arengumaade ja üleminekujärgus majandusega riikide vajadusi, teevad komisjon ja liikmesriigid koostööd tehnilise abi, sealhulgas koolituse andmisel, et arendada infrastruktuuri, suutlikkust ja asjatundlikkust, mis on vajalik edusammude tegemiseks üleminekul elavhõbedat mittesisaldavatele alternatiivsetele tehnoloogiatele ning elavhõbeda ja elavhõbedaühendite kasutusalade ning nende keskkonda sattumise järkjärguliseks kõrvaldamiseks.
Selgitus
Elavhõbeda ekspordikeelul võib olla lühiajaliselt oluline negatiivne mõju arenguriikidele ja üleminekujärgus majandusega riikidele, kus elavhõbedat kasutatakse näiteks ikka veel käsitöönduslikul kulla kaevandamisel, ning ELilt on vaja abi, et hõlbustada üleminekut elavhõbedat mittesisaldavatele tehnoloogiatele.
Käesoleva muudatusettepaneku sõnastus on võetud uuest määruse ettepanekust ohtlike kemikaalide eksportimise ja importimise kohta.
Muudatusettepanek
39
Artikli 8 a (uus) teine lõik
Lisaks kaaluvad komisjon ja liikmesriigid võimalust toetada valitsusväliseid organisatsioone, kes on olnud seda tüüpi teenuste osutamisel eriti tõhusad.
Selgitus
Lisaks tuleks kaaluda abi suunamist läbi valitsusväliste organisatsioonide, kellel on sellist laadi töös laialdasi praktilisi kogemusi.
SELETUSKIRI
Sissejuhatus
Elavhõbe ja selle ühendid on inimestele väga mürgised, eriti lastele, kelle närvisüsteem pole veel välja arenenud.
Nad on kahjulikud ka ökosüsteemidele ja elusloodusele.
Elavhõbedareostust, mida esialgu peeti teravaks, kuid paikseks probleemiks, peetakse nüüd ka ülemaailmseks, kindla asukohata allikast krooniliseks reostuseks.
Suured doosid võivad olla inimesele surmavad, kuid isegi väikesed doosid võivad tõsiselt kahjustada närvisüsteemi arengut ning viimasel ajal on neid seostatud võimaliku kahjuliku mõjuga südame-veresoonkonnale ning immuun- ja reproduktiivsüsteemile.
Elavhõbe aeglustab ka mikrobioloogilist aktiivsust mullas ja ühenduse veepoliitika alase tegevusraamistiku direktiivi järgi on elavhõbe prioriteetne ohtlik aine.
Keskkonnas võib elavhõbe muutuda metüülelavhõbedaks, millel on võime toiduahelas, eriti veekeskkonna toiduahelas, bioakumuleeruda ja kontsentreeruda.
Metüülelavhõbe läbib kergesti nii platsentaarbarjääri kui ka vere-aju barjääri.
Varud Euroopa Liidus
Keskkonnas esineb looduslikku elavhõbedat eri vormides.
Puhtal kujul tuntakse seda „elementaarelavhõbeda” või „metallilise elavhõbedana” (Hg(0)).
Looduses esineb seda harva puhta vedela metallina, pigem leidub seda ühendites ja anorgaanilistes soolades.
ELis on elavhõbeda saamise peamised allikad:
– kloorleeliste tööstuse ülejäägid, kui minnakse üle elavhõbedavabale tootmisprotsessile või kui tehas suletakse (tehase tegevuse lõpetamine);
– mitteraudmetallide (tsink, vask, plii, kuld, hõbe ja teised maagid) kaevandamise ja väljasulatamise kõrvalsaadusena saadud elavhõbe; kui seda ei ole regenereeritud metallilise elavhõbedana, võib selle protsessi kõrvalsaadus puhastamisprotsessist sõltuvalt olla kalomel (elavhõbe(I)kloriid);
– maagaasi puhastamisel kõrvalsaadusena saadud elavhõbe;
– taaskasutusse võetud elavhõbe, mis on saadud elavhõbedat sisaldavatest toodetest (hõõglambid, patareid, hambaamalgaam, mõõte- ja kontrolliseadmed, lülitid) ning tootmis- ja ümbertöötamisjäätmetest;
– elavhõbedavarud, mille aastate jooksul on kogunud vahendajad ja ettevõtjad, näiteks MAYASA.
Maailma kõige suurem elavhõbedakaevandus asub Hispaanias Almadénis.
Alates 2003. aastast Almadénis elavhõbedat enam ei kaevandata, kuid selle omanikfirma MASAYA kogub elavhõbedat Lääne-Euroopa tegevuse lõpetanud kloorleeliste tehastest ja muudest allikatest ning tegeleb selle rahvusvahelise kaubandusega (müües seda peamiselt arenguriikidele).
Komisjoni ettepanek ELi elavhõbeda ekspordikeelu ja elavhõbeda ülejääkide ladustamise kohta
Arvestades elavhõbeda kasutamisest tulenevat ohtu ja alternatiivsete elavhõbedavabade protsesside olemasolu, soovitas 1990. aasta Oslo–Pariisi komisjon (OSPAR), et kõik elavhõbedaelementi kasutavad kloorleeliste tehased läheksid 2010. aastaks üle elavhõbedavabale tehnoloogiale (PARCOMi otsus 90/3).
Euroopa Parlamendi resolutsioonis ühenduse elavhõbedaalase strateegia kohta (vastu võetud 2006. aasta märtsis) kutsuti Euroopa Komisjoni üles võtma meetmeid OSPARi otsuse 90/3 rakendamiseks.
Lisaks elavhõbedaelementi kasutatavate kloorleeliste tehaste jätkuvale elavhõbedaheitele, kui need tehased lähevad üle elavhõbedavabadele tehnoloogiatele, tuleb tegelda nende elementides sisalduvate tohutus koguses elavhõbedaga keskkonnale sobival viisil.
Et vältida tooraineturu uputamist elavhõbeda ülejääkidega, võeti 2006. aasta oktoobris vastu määruse ettepanek metallilise elavhõbeda ekspordi keelamise kohta 1. juuliks 2011.
Ettepanek sisaldab paralleelseid sätteid tegevuse lõpetanud elavhõbedaelementi kasutavate kloorleeliste tehastest pärineva üleliigse elavhõbeda ohutu ladustamise kohta, et vältida selle edasimüümist.
Praegu on Euroopas umbes 12 tuhat tonni elavhõbedaelementides sisalduvat elavhõbedat.
Selle probleemi lahendamiseks on Euroopa Komisjon palunud Euro Chlor’il (Euroopa Liidu kloorleeliste tööstuse föderatsioon) välja töötada kloorleeliste tööstusest pärinevate elavhõbeda ülejääkide ladustamise vabatahtlik lepe, millega Euro Chlor nõustus, tunnistades, et ladustamine on vajalik.
On tehtud ettepanek kehtestada metallilise elavhõbeda, mida kloorleeliste tööstuses enam ei kasutata, elavhõbeda, mis on mitteraudmetallide tootmise kõrvalsaadus ja elavhõbeda, mis on gaasipuhastamise kõrvalsaadus, ladustamise kohustus.
Ladustamise kohustusest on meelega välja jäetud elavhõbedat sisaldavatest toodetest taaskasutusse võetud elavhõbe.
Raportööri soovitused
Raportöör tervitab komisjoni ettepanekut.
Sellele vaatamata on ta seisukohal, et tuleb teha mõned muudatused, mille eesmärk on inimeste tervise ja keskkonna parem kaitse.
Raportöör teeb selles suhtes mitmed muudatusettepanekud, mis käsitlevad peamiselt järgmisi punkte.
Ekspordikeelu kuupäev
Kuna Euroopa Liit ekspordib elavhõbedat rohkem kui ükski teine piirkond maailmas, vähendab varajane ekspordikeeld koos muude rahvusvaheliste meetmetega oluliselt elavhõbedaga kokkupuutumise ebaproportsionaalseid mõjusid arengumaades, mida põhjustavad rohked elavhõbedatarned.
Ekspordikeelu kehtestamiseni viiakse ELi elavhõbedat ikkagi turule, mis suurendab ohtu inimeste tervisele ja keskkonnale.
Seega tuleks kõnealust keeldu rakendada niipea kui võimalik, eelistatavalt 2009. aastaks.
Varasemad komisjoni eelnõud, kuid ka Luksemburg eesistujariigina on teinud ettepaneku kehtestada ekspordikeeld 2008. aastaks.
Parlamendikomisjon ei toetanud selles punktis täielikult raportööri seisukohta ning määras ekspordikeelu kuupäevaks 1. detsembri 2010.
Elavhõbeda ekspordikeelu reguleerimisala
Et määrus oleks õiglane ja lihtne, tuleks ekspordikeeldu kohaldada ka elavhõbedaühendite suhtes.
Elavhõbedaühendid (välja arvatud elavhõbesulfiid) on liigitatud mürgisteks alates 0,5% sisaldusest ja mõned eriained isegi väiksemast sisaldusest.
Raportöör toetab elavhõbedaühendite lisamist elavhõbeda ekspordi keelu alla.
On põhjust arvata, et elavhõbedat võidakse eksportida teistesse riikidesse elavhõbedaühendina, mis saadakse näiteks mitteraudmetallide kaevandamisel ja väljasulatamisel (näiteks kalomel Hg 2 Cl 2 ), kus see võidakse muundada elementaarelavhõbedaks selle edasiseks kasutamisel seal.
Raportööri arvates aitab üldine ekspordikeeld, mis hõlmab ka elavhõbedaühendeid, kaasa elavhõbedaheite ja ringluses oleva elavhõbeda koguse vähendamisele.
Lisaks sellele võib elavhõbedaühendite ekspordikeeld takistada elavhõbedarikaste mineraalide ja ühendite kasutamist metallilise elavhõbeda saamise toorainena.
See võib ära hoida võimaliku lünga määruses.
Lisaks sellele võib kinaveri ekspordikeeld takistada elavhõbedarikaste mineraalide ja ühendite kasutamist metallilise elavhõbeda saamise toorainena.
Elavhõbedat sisaldavad tooted, mille suhtes rakendatakse ELi kasutamis- ja turustuspiiranguid, tuleks samuti lisada ekspordikeeldu.
EL peaks vältima topeltstandardeid.
ELis keelatud elavhõbedat sisaldavaid tooteid ei tohiks eksportida riikidesse, kus nende kasutamine võib olla reguleerimata.
Euroopa Parlament nõudis (2006. aasta märtsis), et ekspordikeeld hõlmaks ka elavhõbedaühendid ja elavhõbedat sisaldavad tooted, mille suhtes juba kohaldatakse või hakatakse peatselt kohaldama ELi kasutamis- ja turustuspiiranguid.
Elavhõbeda import
Raportöör on seisukohal, et Euroopa Ühendus peaks pidama ELi elavhõbeda impordikeeldu vahendiks, mis tagab, et ELi elavhõbedatarned on kooskõlas ELi nõudluse, ladustamiskohustuste ja poliitikatega, mis toetavad jäätmete ja toodete elavhõbeda taaskasutamist.
Ei ole loogiline, et üheaegselt EList pärinevat elavhõbeda ladustamisega imporditakse seda ELi põhjendatud eesmärkidel kasutamiseks.
Kaubavahetuse jälgimise süsteem
Tuleks kehtestada süsteem, mille abil jälgitakse korrapäraselt metallilise elavhõbeda ja elavhõbedaühendite importimist ELi ja eksportimist EList ning nendega rahvusvahelist kauplemist.
Euroopa Parlament nõudis (2006. aasta märtsis) elavhõbeda jälgimise süsteemi kehtestamist enne ekspordikeeldu.
Jälgimissüsteem tagab kaubavahetuse läbipaistvuse ning võimaldab komisjonil ja sidusrühmadel kergesti hinnata arenguid, mis on vastuolus keelu eesmärgi ja tõhususega.
Liikmesriigid peaksid komisjonile korrapäraselt andmeid esitama, kes peaks need avalikustama.
Üleliigse elavhõbeda ohutu ja säästva ladustamise lahendus
Liigne elavhõbe tuleb ladustada/kõrvaldada.
Kõik elavhõbeda ülejäägid tuleks lõpuks kõrvaldada ohutul ja keskkonnaohutul viisil.
Metallilise elavhõbeda kõrvaldamine soolakaevandustes tõstatab tõsiseid probleeme seoses pikemaajalise keskkonnaohutusega.
Elavhõbe on vedel ja probleemiks jääb küsimus, kas soolakaevandustes, kus ei ole elavhõbeda ladustamise mahuteid, mis lõpuks hakkavad lekkima ja aurusid eraldama, suudetakse elavhõbedat hoida laiali valgumast.
Kinaverist toodetud elavhõbe tuleks samuti ladustada, sest kinaverist saadud elavhõbeda kasutamise lubamine tähendaks, et turule tuleb uut elavhõbedat juurde, mis on vastuolus käesoleva määruse eesmärgiga.
Raportöör on seisukohal, et kuni ohutute kõrvaldamistehnikate väljatöötamise ja täieliku hindamiseni tuleks metallilist elavhõbedat ajutiselt ladustada enne selle lõplikku kõrvaldamist.
Kõnealuse elavhõbeda kogus on suhtelises arvestuses küllaltki väike.
Elavhõbeda suure tiheduse tõttu on umbes 1200 tonni kloorleeliste tööstuse elavhõbeda ülejääkide maht umbes 1000 kuupmeetrit.
Tuleks kehtestada ladustamise miinimumtingimuste raamistik, mis tagaks pideva monitooringu, minimaalsed ohutusstandardid, korrapärase ja läbipaistva aruandluse, eelneva kavandamise ja prognoosimise, tarnimiskindluse ja karistused täitmata jätmise eest.
Põhimõtte kohaselt, et saastaja maksab, peaks ajutise ladustamise ajal vastutas lasuma ladustamisrajatise omanikul.
Liikmesriigid võtavad ohutu lõpliku ladustamise haldus- ja finantsvastutuse.
Euroopa Parlament nõudis (2006. aasta märtsis) õiguslikult siduvate meetmete vastuvõtmist, et tagada kogu kloorleeliste tööstusest lähtuva elavhõbeda uuesti turuleviimise peatamine, ohutu ladustamine turvalistes ladustamiskohtades, pidev jälgimine ja asukoht, kus vajaduse korral on võimalik viivitamata aktiivselt sekkuda.
Lisaks sellele palus parlament kehtestada minimaalsed ohutusstandardid, korrapärase ja läbipaistva aruandluse, eelneva kavandamise ja prognoosimise, karistused ja sanktsioonid ning rõhutas, et ladustamise osas on oluline rakendada põhimõtet, et saastaja maksab, ja et elavhõbeda tootmise eest vastutavad tööstussektorid peaksid aitama rahastada elavhõbeda ülejääkide ohutut ladustamist.
26.3.2007
rahvusvahelise kaubanduse komisjonI ARVAMUS
keskkonna-, rahvatervise- ja toiduohutuse komisjonile
ettepaneku kohta võtta vastu Euroopa Parlamendi ja nõukogu määrus metallilise elavhõbeda ekspordi keelustamise ja turvalise ladustamise kohta
( KOM(2006)0636 – C6‑0363/2006 – 2006/0206(COD) )
Arvamuse koostaja:
Jens Holm
LÜHISELGITUS
Raskmetall elavhõbe on väga ohtlik saasteaine.
Keskkonda sattudes levib see väga kergesti ning võib muutuda veelgi ohtlikumaks ühendiks – metüülelavhõbedaks.
See ühend koguneb toiduahelas ning paljudel juhtudel jõuab kalasse, mida inimesed tarbivad.
Kui elavhõbe on keskkonda sattunud, kujutab ta endast lähitulevikus märkimisväärset ohtu inimeste tervisele, loomadele ja keskkonnale.
On järjest enam tõendeid selle kohta, et ühiskonna kulutused rahvatervisele ja keskkonnakahjustusele on tõenäoliselt palju suuremad kui enne arvati.
Elavhõbe ja selle ühendid mõjuvad kahjustavalt kesknärvisüsteemile, neerudele ja maksale ning võivad häirida autoimmuunseid protsesse, põhjustada värinaid, nägemis- ja kuulmisvaegust, halvatust, unetust ning emotsionaalset ebastabiilsust.
Elavhõbedaühendid läbivad platsentaarbarjääri ning võivad põhjustada loote arengupeetust ning tähelepanupuudulikkust ja arengulist mahajäämust lapsepõlves.
Elavhõbedat sisaldavad ühendid võivad isegi väikestes kogustes tõsiselt kahjustada närvisüsteemi arengut ning viimasel ajal on leitud ka seoseid nende võimaliku kahjuliku mõju kohta südame-veresoonkonna süsteemile ning immuun- ja reproduktiivsüsteemile.
Elavhõbedat kasutatakse praegu tööstuslikes protsessides, näiteks kloorleeliste tööstuses ning käsitöönduslikul väikesemahulisel kulla kaevandamisel.
Elavhõbedat leidub ka paljudes kogu maailmas müügil olevates tarbekaupades.
Seda leidub sellistes toodetes nagu luminofoorlampides, elektrilistes komponentides, mõõteseadmetes ja hambaamalgaamides.
ELis sattub elavhõbe loodusesse peamiselt siiski fossiilkütuste, eelkõige kivisöe, põletamisel.
Elavhõbe on väga liikuv metall ning võib kergesti läbida pikki vahemaid.
Elavhõbeda levik kujutab endast ülemaailmset probleemi, mis vajab koheselt oluliste meetmete võtmist.
Seetõttu oli komisjoni poolt 2005. aasta alguses esitatud elavhõbedaalane strateegia väga tervitatav.
Selle strateegia meetmes 5 nähakse ette ühenduse elavhõbedaeksport järkjärgult lõpetada.
See on eriti oluline, kuna EL on maailma suurim elavhõbeda eksportija.
Ülemaailmselt eksporditavast 3600 tonnist toorelavhõbedast eksporditakse EList igal aastal umbes 1000 tonni.
Enamus sellest elavhõbedast jõuab arenguriikidesse, kus haldamine ja kontroll ei ole nii range.
See tekitab märkimisväärset saasteohtu töötajatele ja kohalikele kogukondadele.
Ettepanek vastu võtta määrus metallilise elavhõbeda ekspordi keelustamise ja turvalise ladustamise kohta saadeti Euroopa Parlamendile ja nõukogule 26. oktoobril 2006.
See ettepanek on tähtis algus ning saadab samal ajal olulise sõnumi ülejäänud maailmale selle kohta, et EL on valmis võtma rahvusvahelist vastutust elavhõbedaheite tahtliku keskkonda sattumise ja kasutusvaldkondade eest.
Käesolevas ettepanekus esinevad siiski teatavad puudused, mis tuleb parandada.
Soovitatud muudatuste eesmärk on teha määrusest tõeline abivahend elavhõbedaheite jääva kogumi vähendamiseks.
Arvamuse koostaja pakub selles suhtes välja mitmed muudatusettepanekud, mis käsitlevad peamiselt järgmiseid punkte:
- Ekspordikeelu kohaldamisala laiendamine elavhõbedaühenditele.
- Ekspordikeelu kohaldamisala laiendamine sellistele elavhõbedat sisaldavatele toodetele, mille suhtes ELis kehtivad kasutamise ja turustamise piirangud.
- Metallilise elavhõbeda, elavhõbedaühendite ja elavhõbedat sisaldavate toodete ekspordikeeld tuleb kehtestada võimalikult kiiresti, hiljemalt 1. jaanuariks 2008.
- Tuleks kehtestada metallilise elavhõbeda ja elavhõbedaühendite impordikeeld.
- Järelvalvesüsteemi loomine elavhõbedaga kauplemisele ühenduses ja ka kolmandates riikides.
See parandaks läbipaistvust ja suurendaks asjakohaste sidusrühmade vahelist teabe liikumist.
- Arengumaadele ja üleminekujärgus majandusega riikidele tuleks osutada asjakohast abi, et kiirendada üleminekut elavhõbedat mitte sisaldavale tehnoloogiale ning elavhõbeda kasutusvaldkondade ning elavhõbedaheite keskkonda sattumise lõplikku kõrvaldamist.
MUUDATUSETTEPANEKUD
Rahvusvahelise kaubanduse komisjon palub vastutaval keskkonna-, rahvatervise- ja toiduohutuse komisjonil lisada oma raportisse järgmised muudatusettepanekud:
Komisjoni ettepanek
ELTs seni avaldamata.
Euroopa Parlamendi muudatusettepanekud
Muudatusettepanek
1
Põhjendus 4
(4) Elavhõbeda ülemaailmse pakkumise märgatavaks vähendamiseks tuleks metallilise elavhõbeda eksport ühendusest keelata.
(4) Elavhõbeda ülemaailmse pakkumise märgatavaks vähendamiseks tuleks metallilise elavhõbeda ja elavhõbedaühendite eksport ühendusest keelata.
Liikmesriikidel peaks olema õigus kehtestada ulatuslikumaid ja rangemaid keelde vastavalt EÜ asutamislepingu artiklile 176.
Selgitus
Vajalik on laiendada ekspordikeelu kohaldamisala ka elavhõbedaühenditele, et saavutada elavhõbedaheite jääva kogumi oluline vähendamine.
Liikmesriikidel peab olema õigus kehtestada rangemaid keelde.
Muudatusettepanek
2
Põhjendus 4 a (uus)
(4 a) Samuti tuleks keelata selliste toodete eksport, mis sisaldavad elavhõbedat ja mille suhtes ELis kehtivad kasutamise ja turustamise piirangud.
Komisjon peaks koostama sellistest toodetest koondnimekirja, mida tuleks ajakohastada kord aastas vastavalt ühenduse õiguse arengule.
Selgitus
On vajalik laiendada ekspordikeelu kohaldamisala ka sellistele elavhõbedat sisaldavatele toodetele, mille suhtes kehtivad ELis kasutamise ja turustamise piirangud, et saavutada elavhõbedaheite jääva kogumi oluline vähendamine.
Läbipaistvuse tagamiseks tuleks sellistest toodetest koostada koondnimekiri, mida komisjon peaks ajakohastama kord aastas.
Muudatusettepanek
3
Põhjendus 7 a (uus)
(7 a) Metallilise elavhõbeda ja elavhõbedaühendite import tuleks keelata, et parandada keskkonnakaitset ja rahvatervist ELis.
Selgitus
Keskkonna ja rahvatervise paremaks kaitsmiseks ELis ning elavhõbeda nõudluse ja pakkumise tulemuslikumaks reguleerimiseks tuleks kehtestada metallilise elavhõbeda ja elavhõbedaühendite impordikeeld.
Muudatusettepanek
4
Põhjendus 8 a (uus)
(8 a) Liikmesriigid peaksid esitama teavet ühendusesisese riiki sissetoodava või riigist väljaviidava elavhõbeda või piiriülese elavhõbedaga kauplemise kohta, et oleks võimalik õigeaegselt hinnata vahendi tulemuslikkust.
Selgitus
Elavhõbeda pakkumist, kaubandust ja nõudlust käsitleva UNEPi 2006. aasta novembri aruande kohaselt on koheselt vaja paremaid andmeid kaubavoogude kohta.
Sel viisil tehakse asjakohane teave läbivaatamise protsessis kättesaadavaks ka võrdlusteks, et näidata muutusi turgudel jne.
Muudatusettepanek
5
Põhjendus 11 a (uus)
(11 a) Komisjon ja liikmesriigid peaksid osutama otsest tehnilist abi arenguriikidele ja üleminekujärgus majandusega riikidele või kaudset abi valitsusväliste organisatsioonide (VVOde) projektidele antava toetuse kaudu, kusjuures osutada tuleks eelkõige abi, mis hõlbustab üleminekut elavhõbedat mittesisaldavatele alternatiivsetele tehnoloogiatele ning elavhõbeda ja elavhõbedaühendite kasutusalade ning nende keskkonda sattumise järkjärgulist kõrvaldamist.
Selgitus
Elavhõbeda ekspordikeelul võib olla lühiajaliselt oluline negatiivne mõju arenguriikidele ja üleminekujärgus majandusega riikidele, kus elavhõbedat kasutatakse näiteks ikka veel käsitöönduslikul kulla kaevandamisel.
Seetõttu on vaja ELi abi, et hõlbustada üleminekut elavhõbedat mittesisaldavatele tehnoloogiatele.
Muudatusettepanek
6
Artikli 5 lõige 1
Komisjon korraldab teabevahetuse liikmesriikide ja asjaomaste tööstusharude vahel.
Komisjon korraldab esialgse teabevahetuse liikmesriikide , VVOde ja asjaomaste tööstusharude vahel hiljemalt 1. juuliks 2010 .
Selgitus
Teabevahetusse tuleks kaasata ka VVOsid.
Tuleb leppida kokku konkreetne kuupäev sidusrühmadega kohtumiseks, et vaadata läbi uus teave ja kogemused, mida liikmesriigid muudetud artikli 6 alusel esitavad.
Muudatusettepanek
7
Artikli 5 lõige 2
Teabevahetuse käigus hinnatakse eelkõige seda, kas on vaja laiendada ekspordikeeldu elavhõbedaühenditele ja elavhõbedat sisaldavatele toodetele, laiendada ladustamise kohustust muudest allikatest pärinevale metallilisele elavhõbedale ja kehtestada ladustamistähtajad ladustamisele rajatises, mis on ette nähtud ja varustatud üksnes metallilise elavhõbeda ajutiseks ladustamiseks.
Teabevahetus põhineb seni kogutud teabel ning selle käigus hinnatakse ka seda, kas on vaja laiendada ladustamise kohustust muudest allikatest pärinevale metallilisele elavhõbedale ja kehtestada ladustamistähtajad ladustamisele rajatises, mis on ette nähtud ja varustatud üksnes metallilise elavhõbeda ajutiseks ladustamiseks.
Selgitus
Selleks, et tagada järjepidevus eelnevate muudetud artiklitega.
Muudatusettepanek
8
Artikli 6 lõige 2
2.
Hiljemalt 30. novembriks 2014 teavitavad liikmesriigid komisjoni määruse kohaldamisest ja selle turumõjudest oma territooriumil.
Komisjoni nõudel esitavad liikmesriigid nimetatud teabe enne esimeses lõigus märgitud kuupäeva.
2.
Liikmesriigid koostavad elavhõbeda ja elavhõbedaühendite ostjatest, müüjatest ja nendega kauplejatest registri ning koguvad asjakohast teavet .
Iga kahe aasta järel, hiljemalt 6 kuud pärast hõlmatud ajavahemiku lõppu teavitavad nad komisjoni määruse kohaldamisest ja selle turumõjudest oma territooriumil.
Teave esitatakse komisjoni poolt kindlaks määratud vormis.
Esimene osa teabest hõlmab aastaid 2007–2008 ning esitatakse komisjonile hiljemalt 30. juuniks 2009.
Komisjon avaldab teabe kokkuvõtlikus aruandes ühe aasta jooksul alates teabe esitamisest liikmesriikide poolt, kuid hiljemalt 30. juuniks 2010.
Selgitus
Elavhõbeda pakkumist, kaubandust ja nõudlust käsitleva UNEPi 2006. aasta novembri aruande kohaselt on koheselt vaja paremaid andmeid kaubavoogude kohta.
Sel viisil tehakse asjakohane teave läbivaatamise protsessis kättesaadavaks ka võrdlusteks, et näidata muutusi turgudel jne.
Muudatusettepanek
9
Artikli 7 lõige 1
1.
Komisjon hindab käesoleva määruse kohaldamist ühenduses ja selle mõju ühenduse turule, võttes arvesse artiklis 6 nimetatud teavet.
1.
Komisjon hindab käesoleva määruse kohaldamist ühenduses ja selle mõju ühenduse turule, võttes arvesse artiklites 5 ja 6 nimetatud teavet.
Muudatusettepanek
10
Artikli 7 lõige 2
2.
Komisjon esitab Euroopa Parlamendile ja nõukogule aruande hiljemalt 30. juuniks 2015 .
2.
Komisjon esitab Euroopa Parlamendile ja nõukogule aruande hiljemalt 30. juuniks 2012 .
Vajaduse korral lisatakse aruandele ettepanekud käesoleva määruse asjaomaste sätete ülevaatamiseks.
Selgitus
Artiklites 5 ja 6 sätestatud meetodite abil kogutud teabe üle järelevalve tagamiseks peaks komisjon esitama vajadusel ülevaatamist puudutavate ettepanekutega aruande.
Muudatusettepanek
11
Artikkel 8
8.
Vähemalt aasta enne artiklis 1 sätestatud kuupäeva esitab komisjon Euroopa Parlamendile ja nõukogule aruande elavhõbedaalaste mitmepoolsete meetmete ja läbirääkimiste kohta, hinnates seejuures eelkõige käesoleva määruse meetmete tähtaegade ja kohaldamisala kooskõla rahvusvaheliste suundumustega.
8.
Komisjon esitab Euroopa Parlamendile ja nõukogule hiljemalt 31. detsembriks 2009 aruande elavhõbedaalaste mitmepoolsete meetmete ja läbirääkimiste kohta, hinnates seejuures eelkõige käesoleva määruse meetmete kooskõla rahvusvaheliste suundumustega.
Muudatusettepanek
12
Artikkel 8 a (uus) esimene lõik
Artikkel 8 a
Võttes eelkõige arvesse arengumaade ja üleminekujärgus majandusega riikide vajadusi, teevad komisjon ja liikmesriigid koostööd tehnilise abi, sealhulgas koolituse andmisel, et arendada infrastruktuuri, suutlikkust ja asjatundlikkust, mis on vajalik edusammude tegemiseks üleminekul elavhõbedat mittesisaldavatele alternatiivsetele tehnoloogiatele ning elavhõbeda ja elavhõbedaühendite kasutusalade ning nende keskkonda sattumise järkjärguliseks kõrvaldamiseks.
Selgitus
Elavhõbeda ekspordikeelul võib olla lühiajaliselt oluline negatiivne mõju arenguriikidele ja üleminekujärgus majandusega riikidele, kus elavhõbedat kasutatakse näiteks ikka veel käsitöönduslikul kulla kaevandamisel, ning ELilt on vaja abi, et hõlbustada üleminekut elavhõbedat mittesisaldavatele tehnoloogiatele.
Käesoleva muudatusettepaneku sõnastus on võetud uuest määruse ettepanekust ohtlike kemikaalide eksportimise ja importimise kohta.
Muudatusettepanek
13
Artikli 8 a (uus) teine lõik
Lisaks kaaluvad komisjon ja liikmesriigid võimalust toetada VVOsid, kes on olnud seda tüüpi teenuste osutamisel eriti tõhusad.
Selgitus
Lisaks tuleks kaaluda abi suunamist läbi VVOde, kellel on sellist laadi töös laialdasi praktilisi kogemusi .
MENETLUS
Pealkiri
Metallilise elavhõbeda ekspordi keelustamine ja turvaline ladustamine
Viited
KOM(2006)0636 - C6-0363/2006 - 2006/0206(COD)
Vastutav komisjon
ENVI
Arvamuse esitaja(d)
istungil teada andmise kuupäev
INTA
14.11.2006
Arvamuse koostaja
nimetamise kuupäev
Jens Holm
22.11.2006
Arutamine parlamendikomisjonis
27.2.2007
Vastuvõtmise kuupäev
21.3.2007
Lõpphääletuse tulemused
+:
–:
0:
16
11
Lõpphääletuse ajal kohal olnud liikmed
Kader Arif, Graham Booth, Carlos Carnero González, Béla Glattfelder, Eduard Raul Hellvig, Jacky Henin, Syed Kamall, Ģirts Valdis Kristovskis, Caroline Lucas, Marusya Ivanova Lyubcheva, Erika Mann, David Martin, Georgios Papastamkos, Godelieve Quisthoudt-Rowohl, Tokia Saïfi, Peter Šťastný, Daniel Varela Suanzes-Carpegna, Zbigniew Zaleski
Lõpphääletuse ajal kohal olnud asendusliige/asendusliikmed
Jean-Pierre Audy, Danutė Budreikaitė, Elisa Ferreira, Małgorzata Handzlik, Jens Holm, Eugenijus Maldeikis, Zuzana Roithová
Lõpphääletuse ajal kohal olnud asendusliige/asendusliikmed (kodukorra art 178 lg 2)
Corien Wortmann-Kool, Sepp Kusstatscher
ÕIGUSKOMISJONI ARVAMUS ÕIGUSLIKU ALUSE KOHTA
Hr Miroslav Ouzký
Esimees
Keskkonna-, rahvatervise- ja toiduohutuse komisjon
BRÜSSEL
Teema: Arvamus õigusliku aluse kohta, mis puudutab ettepanekut võtta vastu Euroopa Parlamendi ja nõukogu määrus metallilise elavhõbeda ekspordi keelustamise ja turvalise ladustamise kohta ( KOM(2006)0636 – C6 0363/2006 – 2006/0206(COD) )
ELTs seni avaldamata.
Austatud härra esimees
4. mai 2007. aasta kirjas palusite õiguskomisjonilt vastavalt kodukorra artikli 35 lõikele 2 arvamust kõnealuse komisjoni ettepaneku õigusliku aluse kehtivuse ja sobivuse kohta.
Komisjon arutas eespool nimetatud küsimust oma 11. juuni 2007. aasta koosolekul.
Ettepanekul on kaks õiguslikku alust: EÜ asutamislepingu artikkel 133 ja artikli 175 lõige 1.
Komisjon võttis ettepanku kohta vastu muudatusettepaneku, millega jäeti välja õigusliku alusena artikkel 133, sest komisjon leidis, et kahekordne õiguslik alus ei ole õigustatud, kuna kavandatav õigusakt ei taotle samaaegselt mitut eesmärki, ilma et üks oleks teisene ja teise suhtes kaudne.
Euroopa Komisjon märkis aga seletuskirjas, et meetme eesmärk on inimeste tervise ja keskkonna kaitse ning see ei lähtu kaubanduspoliitilistest kaalutlustest.
Kõnealused õiguslikud alused:
Artikkel 133
1.
Ühine kaubanduspoliitika rajaneb ühtsetel põhimõtetel, eriti mis puutub tariifimäärade muutmisse, tolli- ja kaubanduskokkulepete sõlmimisse, liberaliseerimismeetmete ühtlustamisse, ekspordipoliitikasse ning kaubanduse kaitsemeetmetesse, näiteks nendesse, mis on vajalikud dumpingu või subsiidiumide puhul.
2.
Komisjon teeb nõukogule ettepanekuid ühise kaubanduspoliitika rakendamise kohta.
3.
Kui ühe või mitme riigi või rahvusvahelise organisatsiooniga sõlmitavate lepingute üle on vaja pidada läbirääkimisi, annab komisjon soovitusi nõukogule, kes volitab komisjoni alustama vajalikke läbirääkimisi.
Nõukogu ja komisjoni ülesandeks on tagada, et lepingud oleksid kooskõlas ühendusesisese poliitika ja ühendusesiseste eeskirjadega.
Komisjon peab läbirääkimisi, konsulteerides erikomiteega, mille nõukogu määrab selle ülesande täitmisel abistama komisjoni, ning niisuguste direktiivide raames, mida nõukogu peab vajalikuks komisjonile adresseerida.
Komisjon esitab komiteele korrapäraselt aruandeid nende läbirääkimiste edenemise kohta.
Kohaldatakse artikli 300 asjakohaseid sätteid.
4.
Käesoleva artikliga talle antud volituste kasutamisel teeb nõukogu otsused kvalifitseeritud häälteenamusega.
5.
Lõikeid 1–4 kohaldatakse ka läbirääkimistele ja lepingute sõlmimisele teenuskaubanduse ja intellektuaalomandi kaubanduslike aspektide valdkonnas niivõrd, kuivõrd nimetatud lõiked neid lepinguid ei hõlma ja ilma et see piiraks lõike 6 kohaldamist.
Erandina lõikest 4 teeb nõukogu otsuse ühehäälselt, pidades läbirääkimisi ja sõlmides lepinguid esimeses lõigus osutatud valdkonnas, kui selline leping sisaldab sätteid, mille puhul ühendusesiseste eeskirjade vastuvõtmiseks on nõutav ühehäälsus või kui see on seotud valdkonnaga, kus ühendus ei ole veel kasutanud talle käesoleva lepinguga antud volitusi võtta vastu ühendusesiseseid eeskirju.
Horisontaalsete kokkulepete üle peetavate läbirääkimiste ja nende sõlmimise suhtes teeb nõukogu otsuse ühehäälselt niivõrd, kuivõrd see puudutab ka eelmist lõiku või lõike 6 teist lõiku.
Käesolev lõige ei mõjuta liikmesriikide õigust jõus hoida ja sõlmida lepinguid kolmandate riikide või rahvusvaheliste organisatsioonidega niivõrd, kuivõrd need vastavad ühenduse õigusele ja muudele asjakohastele rahvusvahelistele lepingutele.
6.
Nõukogu ei või sõlmida lepingut, mis sisaldab ühendusesiseseid volitusi ületavaid sätteid, viies eelkõige liikmesriikide õigusnormide ühtlustamisele valdkondades, mille puhul käesolev leping sellise ühtlustamise välistab.
Selles suhtes jäävad kultuuri- ja audiovisuaalteenuste, haridus-, sotsiaal- ja tervishoiuteenuste kaubandust käsitlevad lepingud erandina lõike 5 esimesest lõigust ühenduse ja tema liikmesriikide jagatud pädevusse.
Järelikult nõuab selliste lepingute üle läbirääkimiste pidamine lisaks artikli 300 vastavate sätete kohaselt tehtud ühenduse otsusele ka liikmesriikide ühist nõusolekut.
Lepingud, mille üle on niiviisi läbirääkimisi peetud, sõlmivad ühendus ja liikmesriigid ühiselt.
Rahvusvaheliste transpordilepingute üle läbirääkimiste pidamist ja nende sõlmimist reguleerivad endiselt V jaotise ja artikli 300 sätted.
7.
Ilma et see piiraks lõike 6 esimese lõigu kohaldamist, võib nõukogu komisjoni ettepaneku põhjal ja pärast konsulteerimist Euroopa Parlamendiga ühehäälselt laiendada lõigete 1–4 kohaldamist rahvusvahelistele läbirääkimistele ja lepingutele intellektuaalomandi valdkonnas niivõrd, kuivõrd lõige 5 neid ei hõlma.
Artikkel 175
1.
Toimides vastavalt artiklis 251 sätestatud menetlusele ning pärast konsulteerimist majandus- ja sotsiaalkomitee ning regioonide komiteega, otsustab nõukogu, missuguseid meetmeid tuleb ühendusel võtta, et saavutada artiklis 174 seatud eesmärgid.
2.
Erandina lõikes 1 sätestatud otsustamismenetlusest ja ilma et see piiraks artikli 95 kohaldamist, võtab nõukogu komisjoni ettepaneku põhjal ning pärast konsulteerimist Euroopa Parlamendi, majandus- ja sotsiaalkomitee ning regioonide komiteega ühehäälselt vastu:
a) peamiselt maksusätteid;
b) meetmeid, mis käsitlevad:
– asulaplaneerimist;
– veeressursside kvantitatiivset majandamist või mis otseselt või kaudselt mõjutavad nende ressursside kättesaadavust;
– maa kasutamist, välja arvatud jäätmemajandus; c) meetmeid, mis mõjutavad oluliselt liikmesriigi valikut erinevate energiaallikate vahel ning tema energiavarustuse üldstruktuuri.
Esimeses lõigus esitatud tingimustel võib nõukogu piiritleda need käesolevas lõikes märgitud küsimused, mille puhul otsused tuleb vastu võtta kvalifitseeritud häälteenamusega.
3.
Muudes valdkondades võtab nõukogu vastavalt artiklis 251 sätestatud menetlusele ning pärast konsulteerimist majandus- ja sotsiaalkomitee ning regioonide komiteega vastu üldised tegevusprogrammid, milles määratakse kindlaks esmatähtsad eesmärgid.
Toimides olenevalt juhtumist kas lõike 1 või 2 tingimuste kohaselt, võtab nõukogu vajalikud meetmed nende programmide elluviimiseks.
4.
Ilma et see piiraks teatavate ühendust puudutavate meetmete võtmist, rahastavad ja rakendavad keskkonnapoliitikat liikmesriigid.
5.
Kui lõike 1 sätetel rajanev meede tekitab liikmesriigi ametiasutustele ebaproportsionaalseks peetavaid kulusid, siis kehtestab nõukogu, ilma et see piiraks võimalust kohaldada põhimõtet, et saastajal tuleb maksta, selle meetme vastuvõtmise õigusaktis asjakohased sätted:
– ajutiste eranditena ja/või
– rahalise toetusena artikli 161 kohaselt loodud Ühtekuuluvusfondist.
Määruse sisu võib analüüsida järgmiselt:
Artikkel 1 – sisu, reguleerimisala ja mõisted
Esildatud määrusega kehtestatakse nõue keelata alates 1. juulist 2011 metallilise elavhõbeda eksport.
Artiklis 2 sätestatakse kohustus ladustada metallilist elavhõbedat nii, et see oleks ohutu inimeste tervisele ja keskkonnale.
Ladustamise kohustus hõlmab ühenduse kolme kõige tähtsamat metallilise elavhõbeda allikat.
Ladustamise kohustust kohaldatakse elavhõbedale olenemata sellest, kas seda käsitatakse jäätmetena või mitte.
Ladustamise all ei peeta siinkohal silmas mitte ainult lühikese ja keskpika perspektiiviga valikuid, vaid ka pikaajalisi lahendusi.
Selle kohustuse jõustumise aeg on seotud metallilise elavhõbeda ja kalomeli ekspordikeelu jõustumise ajaga.
Artiklis 3 selgitatakse seoseid olemasolevate jäätmealaste õigusaktidega.
Praegu valitsevas õiguslikus olukorras oleks (vedelas olekus esineva) metallilise elavhõbeda ladustamine mis tahes prügilas vastuolus direktiivi 1999/31/EÜ artikli 5 lõike 3 punktiga a.
Nõukogu otsuse 2003/33/EÜ punktis 2.4 on kehtestatud prügilates vastuvõetavate jäätmete vastuvõtukriteeriumid ja kord, kuid sealseid leostuvuse piirväärtusi ja muid kriteeriume kohaldatakse granuleeritud jäätmete suhtes ning need ei sobi vedela elavhõbeda puhul.
Seetõttu on artiklis 3 erandina nendest sätetest pakutud lahendus metallilise elavhõbeda kahe konkreetse ladustamisvõimaluse näol: ladustamine selleks otstarbeks kohandatud maa-alustes soolakaevandustes ja ladustamine konkreetselt elavhõbeda jaoks ettenähtud ajutise ladustamise rajatistes, mida saab vastavate tingimuste täitmisel lugeda inimeste tervisele ja keskkonnale ohutuks.
Artikkel 4 täiendab artiklit 2, lisades mõned üksikasjalikumad nõuded kummagi ladustamise variandi kohaldamisele.
Rõhk on asetatud vajadusele viia läbi ohutuse nõuetekohane hindamine, mille puhul võetakse arvesse aine omadusi.
Samuti sätestatakse selles artiklis loa sisule kehtestatavad miinimumnõuded.
Artikliga 5 nähakse ette teabevahetus liikmesriikide ja tööstusharude vahel.
Teabevahetus ei peaks piirduma ainult metallilise elavhõbedaga, hõlmata tuleks ka elavhõbedaühendid ja elavhõbedat sisaldavad tooted.
Artikliga 6 pannakse liikmesriikidele mõned teabe esitamise kohustused.
Selle kohaselt peavad liikmesriigid esitama komisjonile kõik elavhõbeda ladustamise rajatistele väljastatud load.
Liikmesriikidel tuleb hiljemalt kolme aasta ja viie kuu möödumisel ekspordikeelu jõustumisest teavitada komisjoni vahendi mõjust.
Artiklis 7 sätestatakse, et komisjon hindab määruse kohaldamist ja selle mõju turule ning esitab sellekohase aruande hiljemalt neli aastat pärast ekspordikeelu jõustumist.
Hinnang tugineb liikmesriikide poolt esitatud teabele.
Artikliga 8 pannakse komisjonile kohustus teavitada Euroopa Parlamenti ja nõukogu elavhõbedaalastest rahvusvahelistest suundumustest, eriti pakkumist ja nõudlust puudutavatest mitmepoolsetest läbirääkimistest.
Nii saab jälgida ülemaailmsete ja ühenduse meetmete sidusust, mille eesmärgiks on saavutada maksimaalne keskkonnakasu.
Artiklis 9 esitatakse standardtekst õigusakti jõustumise kohta.
Hinnang
Õiguslik alus määratleb ühenduse pädevuse ratione materiae ning täpsustab selle pädevuse teostamise viisi, nimelt õigusakti(d), mida võib kasutada, ja otsustamismenetluse.
Ülalmainitut arvestades tuleb otsustada, kas esildatud määruse nõuetekohane õiguslik alus peaks olema artikkel 133 koos artikli 175 lõikega 1, artikkel 133 üksi või artikli 175 lõige 1 üksi.
Ettepaneku analüüsi tulemusel on selge, et selle peamine eesmärk on kaitsta inimeste tervist ja keskkonda ning see ei lähtu kaubanduspoliitilistest kaalutlustest.
Õiguskomisjon otsustas oma 11. juuni 2007. aasta koosolekul ühehäälselt
Lõpphääletuse ajal olid kohal: Cristian Dumitrescu (tegevesimees), Lidia Joanna Geringer de Oedenberg (aseesimees), Manuel Medina Ortega (arvamuse koostaja), Carlo Casini, Janelly Fourtou, Luis de Grandes Pascual, Kurt Lechner, Klaus-Heiner Lehne, Antonio Masip Hidalgo, Hans-Peter Mayer, Michel Rocard, Aloyzas Sakalas, Gabriele Stauner, József Szájer, Jaroslav Zvěřina ja Tadeusz Zwiefka. soovitada kasutada Euroopa Parlamendi ja nõukogu määruse ettepaneku (metallilise elavhõbeda ekspordi keelustamise ja turvalise ladustamise kohta) ( KOM(2006)0636 ) nõuetekohase õigusliku alusena EÜ asutamislepingu artikli 175 lõiget 1.
Lugupidamisega
Giuseppe Gargani
MENETLUS
Pealkiri
Metallilise elavhõbeda ekspordi keelustamine ja turvaline ladustamine
Viited
KOM(2006)0636 - C6-0363/2006 - 2006/0206(COD)
EP-le esitamise kuupäev
26.10.2006
Vastutav komisjon
istungil teada andmise kuupäev
ENVI
14.11.2006
Arvamuse esitaja(d)
istungil teada andmise kuupäev
INTA
14.11.2006
ITRE
14.11.2006
Arvamuse esitamisest loobumine
otsuse kuupäev
ITRE
27.2.2007
Raportöör(id)
nimetamise kuupäev
Dimitrios Papadimoulis
28.11.2006
Õigusliku aluse vaidlustamine
JURI arvamuse kuupäev
JURI
11.6.2007
Arutamine parlamendikomisjonis
22.3.2007
Vastuvõtmise kuupäev
3.5.2007
Lõpphääletuse tulemused
+:
–:
0:
39
10
Lõpphääletuse ajal kohal olnud liikmed
Adamos Adamou, Margrete Auken, Liam Aylward, Pilar Ayuso, Martin Callanan, Chris Davies, Avril Doyle, Anne Ferreira, Karl-Heinz Florenz, Matthias Groote, Satu Hassi, Gyula Hegyi, Jens Holm, Marie Anne Isler Béguin, Dan Jørgensen, Christa Klaß, Eija-Riitta Korhola, Holger Krahmer, Urszula Krupa, Peter Liese, Jules Maaten, Marios Matsakis, Linda McAvan, Alexandru-Ioan Morţun, Roberto Musacchio, Péter Olajos, Miroslav Ouzký, Dimitrios Papadimoulis, Vittorio Prodi, Dagmar Roth-Behrendt, Guido Sacconi, Karin Scheele, Carl Schlyter, Richard Seeber, María Sornosa Martínez, Antonios Trakatellis, Evangelia Tzampazi, Thomas Ulmer, Anja Weisgerber, Glenis Willmott
Lõpphääletuse ajal kohal olnud asendusliige/asendusliikmed
Christofer Fjellner, Jutta Haug, Karin Jöns, Henrik Lax, Miroslav Mikolášik, Stefan Sofianski, Bart Staes
Lõpphääletuse ajal kohal olnud asendusliige/asendusliikmed (kodukorra art 178 lg 2)
Gabriela Creţu, Miguel Angel Martínez Martínez
