P6_TA(2004)0104
ELi/Komooride kalastamise protokolli pikendamine *
A6-0040/2004
Euroopa Parlamendi õigusloomega seotud resolutsioon nõukogu määruse ettepaneku kohta kirjavahetuse teel sõlmitavaks kokkuleppeks, millega pikendatakse protokolli, mis määrab kindlaks Euroopa Majandusühenduse ja Komoori Islamiliitvabariigi vahelise kokkuleppega ette nähtud kalapüügivõimalused Komooride rannikuvetes ja rahalise toetuse ajavahemikuks 28. veebruar 2004 kuni 31. detsember 2004 ( KOM(2004)0540 – C6-0115/2004 – 2004/0185(CNS))
(Nõuandemenetlus)
Euroopa Parlament,
–
võttes arvesse nõukogu määruse ettepanekut ( KOM(2004)0540 ) ELTs seni avaldamata.
;
–
võttes arvesse EÜ asutamislepingu artiklit 37 ja artikli 300 lõiget 2;
–
võttes arvesse EÜ asutamislepingu artikli 300 lõike 3 esimest alalõiku, mille alusel nõukogu konsulteeris parlamendiga ( C6-0115/2004 );
–
võttes arvesse kodukorra artiklit 51 ja artikli 83 lõiget 7;
–
võttes arvesse kalanduskomisjoni raportit ja eelarvekomisjoni arvamust( A6-0040/2004 );
1.
kiidab nõukogu määruse ettepaneku muudetud kujul heaks ja kiidab lepingu sõlmimise heaks;
2.
teeb presidendile ülesandeks edastada parlamendi seisukoht nõukogule ja Euroopa Komisjonile ning liikmesriikide ja Komoori Liidu valitsustele ja parlamentidele.
Euroopa Komisjoni ettepanek Parlamendi muudatusettepanekud Muudatusettepanek 1 Artikkel 3 a (uus)
Artikkel 3 a
Enne protokolli pikenduse aegumist ja mistahes lepingu sõlmimist eesmärgiga protokolli uuendada, esitab Euroopa Komisjon parlamendile ja nõukogule protokolli kohaldamise aruande, mis sisaldab sihtotstarbeliste rahaliste vahendite kasutamise analüüsi, et hinnata lepingust tulenevat majanduslikku, sotsiaalset ja keskkonnaalast mõju.
Muudatusettepanek 2 Artikkel 3 b (uus)
Artikkel 3 b
1.
Artiklis 3 a nimetatud ruande põhjal ja pärast Euroopa Parlamendiga konsulteerimist annab nõukogu Euroopa Komisjonile vajadusel loa alustada läbirääkimisi eesmärgiga allkirjastada uus protokoll.
2.
Komisjon avaldab töödokumendi, milles loetleb olemasolevad võimalused kalastamislepingute raames ettenähtud sihttegevuste rakendamise läbipaistvuse ja finantsvastutuse parandamiseks.
