8.3.2010 B7-0176/2010 RESOLUTSIOONI ETTEPANEK nõukogu ja komisjoni avalduste alusel
vastavalt kodukorra artikli 110 lõikele 2
Kuuba – Orlando Zapata Tamayo juhtum
Charles Tannock
,
Edvard Kožušník
,
Jacek Olgierd Kurski
,
Ryszard Antoni Legutko
,
Tomasz Piotr Poręba
,
Adam Bielan
,
Ryszard Czarnecki
fraktsiooni ECR nimel
PE439.692v01-00 B7‑0176/2010 Euroopa Parlamendi resolutsioon Kuuba kohta – Orlando Zapata Tamayo juhtum
Euroopa Parlament ,
– võttes arvesse oma varasemaid resolutsioone olukorra kohta Kuubas, eriti 17. novembri 2004. aasta ELT C 201 E, 18.8.2005, lk 83.
, 2. veebruari 2006. aasta ELT C 288 E, 25.11.2006, lk 81.
ja 21. juuni 2007. aasta resolutsiooni Vastuvõetud tekstid, P6_TA(2007)0288 .
;
– võttes arvesse oma resolutsioone inimõigusi maailmas 2004., 2005., 2006., 2007. ja 2008. aastal käsitlevate aastaaruannete kohta ja ELi poliitika kohta antud küsimuses;
– võttes arvesse oma 14. detsembri 2006. aasta resolutsiooni Sahharovi auhinna järeltegevuse kohta Vastuvõetud tekstid, P6_TA(2006)0601 .
;
– võttes arvesse nõukogu eesistujariigi 14. detsembri 2005. aasta deklaratsiooni opositsiooniliikumise Damas de Blanco kohta ja varasemaid, 26. märtsi 2003. aasta ja 5. juuni 2003. aasta deklaratsiooni olukorra kohta Kuubas;
– võttes arvesse nõukogu ühist seisukohta 96/697/ÜVJP Kuuba kohta EÜT L 322, 12.12.1996, lk 1.
, mis võeti vastu 2. detsembril 1996 ning mida on korrapäraselt ajakohastatud;
– võttes arvesse üldasjade ja välissuhete nõukogu 18. juuni 2007. aasta järeldusi Kuuba kohta;
– võttes arvesse kõrge esindaja Catherine Ashtoni pressiesindaja 25. veebruari 2010. aasta avaldust seoses Orlando Zapata Tamayo surmaga Kuubas;
– võttes arvesse kodukorra artikli 110 lõiget 2,
A. arvestades, et inimõiguste, sealhulgas kodaniku-, poliitiliste, majanduslike, sotsiaalsete ja kultuuriliste õiguste universaalsuse ja jagamatuse kaitse on jätkuvalt üks Euroopa Liidu peamisi eesmärke;
B. arvestades, et kümneid sõltumatuid ajakirjanikke, rahumeelseid teisitimõtlejaid ja inimõiguste kaitsjaid, kes on demokraatliku opositsiooni liikmed, hoitakse Kuubas veel ikka vangis ja mõned neist on raskelt haiged;
C. arvestades, et Euroopa Parlament andis 2005. aasta Sahharovi mõttevabaduse auhinna Kuuba kollektiivile Damas de Blanco; arvestades, et Kuuba ametivõimude keeldumine lubamast Damas de Blancol sõita Euroopa Parlamendi asukohta auhinda vastu võtma rikub üht põhilist inimõigust, nimelt õigust vabalt lahkuda oma kodumaalt ja sinna tagasi pöörduda, nii nagu see on sätestatud inimõiguste ülddeklaratsioonis;
D. arvestades, et Kuubal on vaja alustada mitmeparteilisele demokraatiale poliitilise ülemineku protsessi, mille puhul osalemine ja otsuste tegemine on avatud kõigile kuubalastele avatud dialoogi kaudu, millest ei jäeta kedagi kõrvale;
E. arvestades, et Orlando Zapata Tamayo surm tähistab esimest korda peaaegu 40 aasta jooksul, kus Kuuba aktivist on ennast surnuks näljutanud, et protestida valitsuse kuritarvituste ja poliitilise režiimi vastu Kuubas;
F. arvestades, et Orlando Zapata Tamayo surm tekitas rahvusvahelisel tasandil laiaulatusliku protesti Kuuba ametivõimude vastu;
G. arvestades, et Kuubas hoitakse endiselt kinni umbes 200 poliitvangi,
1. mõistab karmilt hukka poliitvang Orlando Zapata Tamayo surma, kes suri 85 päeva pärast seda, kui ta hakkas protestiks vanglatingimuste vastu toidust keelduma;
2. taunib mis tahes märkimisväärse reageeringu puudumist Kuuba ametivõimude poolt ELi üleskutsetele austada täielikult põhivabadusi, eriti sõnavabadust ja poliitilise liitumise vabadust;
3. taunib Kuuba valitsuse mittereageerimist Euroopa Parlamendi ja nõukogu üleskutsetele vabastada viivitamatult kõik poliitvangid ja süümevangid, ning rõhutab, et Kuuba teisitimõtlejate vangistamine nende ideaalide ja rahumeelse poliitilise tegevuse pärast on vastuolus inimõiguste ülddeklaratsiooniga;
4. nõuab tungivalt, et Kuuba valitsus vabastaks viivitamatult ja tingimusteta kõik poliitvangid ning loobuks tulevikus sellistest meelevaldsetest vahistamistest;
5. kutsub nõukogu ja komisjoni üles nõudma kindlalt poliitiliste teisitimõtlejate vabastamist Kuubas ja töötama välja konkreetseid meetmeid inimõiguste aktivistide töö kaitsmiseks;
6. kutsub Kuuba ametivõime üles võtma omale tõelist kohustust inimõiguste järgimiseks, mida ta on alustanud kodaniku- ja poliitiliste õiguste rahvusvahelise pakti allkirjastamisega;
7. palub Kuuba valitsusel lõpetada inimõiguste kasutamise takistamine ja eemaldada kõik takistused liikumis-, sõna-, teabe- ja ühinemisvabadusele ning parteipoliitilisele kuuluvusele;
8. nõuab tungivalt, et ELi institutsioonid väljendaksid tingimusteta toetust demokraatlikule poliitilisele režiimile rahumeelse poliitilise ülemineku protsessi algatamisele Kuubas;
9. palub kõrgel esindajal algatada struktureeritud dialoog kodanikuühiskonna esindajatega ning nendega, kes toetavad poliitilist ümberkujundamist Kuubas, kooskõlas nõukogu poolt järjestikuselt heaks kiidetud lõppotsustega ja kasutades ELi koostöö- ja arengumehhanisme;
10. teeb presidendile ülesandeks edastada käesolev resolutsioon nõukogule, komisjonile, EUROLATi assambleele ja Kuuba valitsusele ning Rahvuslikule Rahvavõimuassambleele.
