Keskkonna rahastamisvahend LIFE + säilitab Euroopa mõõtme
Keskkond
2007-05-22 - 13:50
Parlament kiitis heaks keskkonna rahastamisvahendi LIFE+, mille osas parlament ja nõukogu jõudsid kokkuleppele alles lepitusmenetluse raames.
Saadikud soovisid, et programmil oleks jätkuvalt selge Euroopa lisaväärtus ning läbirääkimistel nõukoguga nad selle ka saavutasid.
Programmi mahuks aastatel 2007-2013 on 1,951 miljardit eurot.
LIFE+ programm ühendab endas mitmed ELi endised keskkonnaprogrammid, nagu LIFE, Forest Focus ja säästliku linnaarengu programm.
Ühtne keskkonna rahastamisvahend loodi selleks, et programmide haldamine oleks tõhusam ja lihtsam.
Programmi mahuks aastatel 2007-2013 on 1,951 miljardit eurot.
Programmi Euroopa mõõde
Raportöör Marie Anne ISLER BÉGUIN i (Verts/ALE, FR) jaoks oli oluline, et programmi haldaks ühendus, et projektide valimisel kasutataks ühtseid kriteeriumeid, et Euroopa Komisjonil oleks keskne roll ning et teatud osa vahenditest oleks määratud rahvusvahelistele projektidele (minimaalselt 15%) ning bioloogilise mitmekesisuse projektidele (minimaalselt 50%).
Esialgses ettepanekus nägi Euroopa Komisjon ette, et 80% vahenditest haldaks liikmesriigid.
Saadikute arvates ei too see piisavalt välja programmi Euroopa mõõdet.
Nõukogu omakorda soovis, et Euroopa Komisjoni roll piirduks liikmesriikide poolt esitatud programmidele heakskiidu esitamisega.
Sellegagi ei olnud saadikud nõus ning nad nõudsid järgmisi garantiisid programmi Euroopa mõõtme säilitamiseks:
programmid valib välja Euroopa Komisjon vastavalt ühtsetele kriteeriumidele ning prioriteetidele;
Euroopa Komisjonile esitatav projektide nimekiri on vaid suunav, ehkki komisjon peab seda arvesse võtma;
liikmesriigid peavad püüdma tagada, et vähemalt 15% eelarvest läheks rahvusvahelistele projektidele;
liikmesriikidele haldamiseks delegeeritakse 78% eelarvest ning 2% jääb Euroopa Komisjonile keskse haldusega seotud kulude katteks.
Natura 2000 rahastamine
Parlament saavutas ka selle, et programmi osadena nähakse lisaks "poliitika rakendamise ja juhtimise" ning "informatsiooni ja teavituse" osale ette ka "looduse ning bioloogilise mitmekesisuse" osa.
Sel moel said saadikud suurendada Natura 2000 rahastamist.
Natura 2000 aladel kaitstakse looduslikku mitmekesisust ning see katab EL-15 pindalast 18%.
Natura 2000 ülalpidamine maksis 2004. aastal hinnanguliselt 6,1 miljardit eurot.
Kuna Life+ vahendeid piiratakse, siis tuleb enamus Natura 2000 rahadest Europa Regionaalarengu Fondist (ERDF) ning Maaelu Arengu Euroopa Põllumajandusfondist.
Marie Anne ISLER BÉGUIN (Verts/ALE, FR)
Dokument: A6-0180/2007
Menetlus: Kaasotsustamismenetlus (***III)
Arutelu: 21.05.2007
Hääletus: 22.05.2007
20070516IPR06754 Euroopa Parlamendi resolutsiooni leiate alates 23. maist siit
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
