Euromed: Barcelonas sõlmiti kokkulepe terrorismivastase võitluse juhiste osas
Institutsioonid
2005-11-29 - 18:30
EP President Borrell at Euromed Summit
“Vahemere eri kaldad on endiselt ühed maailma kõige ebavõrdsemad kohad”, ütles Euroopa Parlamendi President Josep Borrell, kes ei varjanud oma pettumust, kui andis kriitilise hinnangu 10 aastat kestnud Barcelona protsessile.
Kataloonia pealinnas toimunud Euroopa-Vahemere tippkohtumise vastuoluline tulemus tähendab seda, et veel püsib nõrk lootus kaotada poolte vaheline majanduslik ja sotsiaalne lõhe.
Kümme aastat pärast Barcelona protsessi alustamist vajab see ELi ja Vahemere regiooni partnerluse vorm uut hoogu.
Euromedi arutelu, mis toimus 24. - 28. novembrini, oleks pidanud tähistama selle partnerluse taasalgatamist, mis toob kokku ELi liikmesriigid ja 10 Vahemere lõunakaldal asuvat riiki (Alžeeria, Palestiina omavalitsus, Egiptus, Iisrael, Jordaania, Liibanon, Maroko, Süüria, Tuneesia ja Türgi).
Josep Borrell, kes osales riigipeade ja valitsusjuhtide tippkohtumisel nii Euroopa Parlamendi kui ka Euro-Vahemere parlamentaarse assamblee (EMPA) presidendina, tunnistas “mainimisväärse edasimineku puudumist rahu ja jagatud rikkuse teel.”
Koostööprotsessi prioriteediks jääb kaubanduslike suhete tugevdamine ning järkjärguline sotsiaalsete erinevuste vähendamine partnerite vahel.
Kuid selle õnnestumiseks peavad mõlemad osapooled näitama üles tõsist pühendumust.
Selleks, et majanduslik koostöö saaks vilja kanda, peab stabiilsuse ja demokraatia näol olemas olema ka sobiv poliitiline olustik.
Parlamendi president rõhutas, et “majanduslikud ja poliitilised eesmärgid on lahutamatud.”
Euromed on üks vähestest foorumitest, millel on potentsiaali dialoogiks mõnede Euro-Vahemere koostöösse kaasatud Lähis-Ida riikidega.
Siiski ei olnud mitmed Barcelona tippkohtumisest osa võtnud Vahemere riigid esindatud nende kõrgeimal tasemel (kas siis riigipea või valitsusjuhiga).
Siiski võimaldasid kaks Euro-Vahemere partnerluse kohtumist Rabatis ja Barcelonas pidada kahepoolseid kõnelusi ning vahetada seisukohti partnerluse teemal.
Üks oluline kõneluste osa oli ka immigratsiooni teema.
Ent pühapäeval ja esmaspäeval keskendusid osavõtjad terrorismivastase võitluse kooskõlastatud meetmete arutamisele.
Eriti raske oli jõuda kokkuleppele terrorismivastase võitluse “juhiste” osas, mis moodustasid olulise osa lõppkokkuleppest.
Lõpuks leiti siiski kõigile osapooltele vastuvõetav lahendus.
Jääb üle ainult loota, et tippkohtumise selline lõpp ennustab Euro-Vahemere jätkuvale koostööle ainult head.
20051129STO03000 10 aastat Barcelona protsessi
ET
1
PHOTO
20051129PHT02998.jpg
ET
2
LINK
/president/Presidents_old/president_borrell/euromed/en/default.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
