SUULINE KÜSIMUS H-0083/10
Küsimuste tunniks osaistungjärgul - märts 2010
vastavalt kodukorra artiklile 116
esitaja:
Mairead McGuinness
nõukogule
Teema: Kava euroala liikmete majanduspoliitika koordineerimise ja järelevalve tugevdamiseks
Kas nõukogu võiks täpsustada ettepanekuid, mille kohaselt võiksid euroala riigid üksteise majanduspoliitikas rohkem kaasa rääkida?
Komisjon teatas hiljuti, et kooskõlas Lissaboni lepingust tulenevate volitustega esitab ta enne juunit kava majanduspoliitika koordineerimise ja vastastikuse järelevalve tugevdamiseks.
Kas nõukogu toetab majanduse laialdasemat koordineerimist ja kas ta arvab, et see tugevdaks euroala?
