P6_TA(2005)0162
Transmissiivsed spongioossed entsefalopaatiad ***I
A6-0098/2005
Euroopa Parlamendi õigusloomega seotud resolutsioon ettepaneku kohta võtta vastu Euroopa Parlamendi ja nõukogu määrus, millega muudetakse määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad ( KOM(2004)0775 – C6-0223/2004 – 2004/0270(COD))
(Kaasotsustamismenetlus: esimene lugemine)
Euroopa Parlament,
–
võttes arvesse komisjoni ettepanekut Euroopa Parlamendile ja nõukogule ( KOM(2004)0775 ) ELTs seni avaldamata.
;
–
võttes arvesse EÜ asutamislepingu artikli 251 lõiget 2 ja artikli 152 lõike 4 punkti b, mille alusel komisjon Euroopa Parlamendile ettepaneku esitas ( C6-0223/2004 );
–
võttes arvesse kodukorra artiklit 51;
–
võttes arvesse keskkonna-, rahvatervise- ja toiduohutuse komisjoni raportit ( A6-0098/2005 );
1.
kiidab heaks artikli 1 lõike 14 ja muudab komisjoni ettepaneku artiklit 2;
2.
jätkab komisjoni ettepaneku ülejäänud osa läbivaatamist ja viib selle esimese lugemise lõpule esimesel võimalusel;
3.
jaotab ettepaneku sellele vastavalt osadeks;
4.
palub komisjonil ja nõukogul käsitleda määruses (EÜ) nr 999/2001 ettenähtud üleminekukorra muudatusi ja määruse sisulisi muudatusi kahes eraldi määruses;
5.
palub komisjonil asi uuesti Euroopa Parlamenti saata, kui ta kavatseb ettepanekut oluliselt muuta või seda teise tekstiga asendada;
6.
teeb presidendile ülesandeks edastada Euroopa Parlamendi seisukoht nõukogule ja komisjonile.
P6_TC1-COD(2004)0270
Euroopa Parlamendi seisukoht, vastu võetud esimesel lugemisel 10. mail 2005 eesmärgiga võtta vastu Euroopa Parlamendi ja nõukogu määrus
(EÜ) nr .../2005
, millega muudetakse määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad
üleminekumeetmete kohaldamisaja pikendamise osas
(EMPs kohaldatav tekst)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 152 lõike 4 punkti b,
võttes arvesse komisjoni ettepanekut,
pärast konsulteerimist
Euroopa
majandus- ja sotsiaalkomiteega
,
pärast konsulteerimist regioonide komiteega,
toimides asutamislepingu artiklis 251 sätestatud korras
Euroopa Parlamendi 10. mai 2005. aasta seisukoht.
,
ning arvestades järgmist: (1)
Määruse
(EÜ)
nr 999/2001
EÜT L 147, 31.5.2001, lk 1.
Määrust on viimati muudetud komisjoni määrusega (EÜ)
nr 260/2005 (ELT L 46, 17.2.2005, lk 31).
eesmärk on kehtestada ühenduses ühtne õiguslik raamistik
transmissiivsetele spongioossetele entsefalopaatiatele
(
TSEdele
).
(2)
Euroopa Parlamendi ja nõukogu 16. juuni 2003. aasta määrus (EÜ) nr 1128/2003, millega muudetakse määrust (EÜ) nr 999/2001 üleminekumeetmete kohaldamisaja pikendamise osas,
ELT
L 160, 28.6.2003, lk 1.
pikendas määruses (EÜ) nr 999/2001 sätestatud üleminekumeetmete kohaldamisaega kuni hiljemalt 1. juulini
2005.
(3)
Õiguskindluse tagamiseks pärast määruses (EÜ) nr 999/2001 sätestatud üleminekumeetmete kehtivuse lõppu ning alaliste meetmete läbivaatamise ja TSEde üldstrateegia loomise ajal on asjakohane pikendada nimetatud üleminekumeetmete kehtivusaega veel 1. juulini 2007.
(4)
Õiguskindluse huvides ning ettevõtjate õigustatud ootuste kaitsmiseks määruse (EÜ) nr 999/2001 sisulise läbivaatamise ajal peaks käesolev määrus jõustuma 1. juulil 2005.
(5)
Määrust (EÜ) nr 999/2001 tuleks muuta sellele vastavalt,
ON VASTU VÕTNUD KÄESOLEVA MÄÄRUSE: Artikkel 1
Määruse
(EÜ)
nr 999/2001 artikli 23 teine lõik asendatakse
järgmisega:
Selle korra alusel võetakse üleminekumeetmed vastu ajavahemikuks, mis lõpeb hiljemalt 1. juulil 2007, et võimaldada üleminekut praeguselt korralt käesoleva määrusega kehtestatud korrale.
Artikkel 2
Käesolev määrus jõustub
1. juulil 2005.
Käesolev määrus on tervikuna siduv ja vahetult kohaldatav kõikides
liikmesriikides.
Euroopa Parlamendi nimel Nõukogu nimel
president eesistuja
