P7_TA(2010)0364
Loode-Atlandi tulevase mitmepoolse kalanduskoostöö konventsioon ***
A7-0262/2010
Euroopa Parlamendi 19. oktoobri 2010. aasta õigusloomega seotud resolutsioon ettepaneku kohta võtta vastu nõukogu otsus, millega kiidetakse Euroopa Liidu nimel heaks Loode-Atlandi tulevase mitmepoolse kalanduskoostöö konventsiooni muudatused (11076/2010 – C7-0181/2010 – 2010/0042(NLE))
(Nõusolek)
Euroopa Parlament
, –
võttes arvesse ettepanekut võtta vastu nõukogu otsus (11076/2010);
–
võttes arvesse nõusoleku taotlust, mille nõukogu esitas vastavalt Euroopa Liidu toimimise lepingu artikli 43 lõikele 2 ja artikli 218 lõike 6 teise lõigu punktile a ( C7-0181/2010 );
–
võttes arvesse kodukorra artiklit 81 ja artikli 90 lõiget 8;
–
võttes arvesse kalanduskomisjoni soovitust ( A7-0262/2010 ),
1.
annab nõusoleku konventsiooni muudatuste heakskiitmiseks;
2.
palub nõukogul ja komisjonil hoolitseda asjakohaste ettekirjutuste abil selle eest, et enne, kui alustatakse läbirääkimisi, mis tuleb ELil viia läbi piirkondlikke kalandusorganisatsioone käsitlevate sätete läbivaatamiseks, oleks tagatud Euroopa Parlamendi vaatlejate piisav osalus;
3.
teeb presidendile ülesandeks edastada Euroopa Parlamendi seisukoht nõukogule, komisjonile ning liikmesriikide valitsustele ja parlamentidele ning Loode-Atlandi Kalandusorganisatsioonile.
