A6-0188/2008
16.5.2008
RAPORT
Euroopa Liidu 2008. eelarveaasta paranduseelarve nr 2/2008 projekt
(9190/2008 – C6‑0192/2008 – 2008/2080(BUD))
III jagu – Komisjon
Eelarvekomisjon
Raportöör:
Kyösti Virrankoski
PE 404.759v01-00
SISUKORD
EUROOPA PARLAMENDI RESOLUTSIOONI ETTEPANEK................................................3
SELETUSKIRI............................................................................................................................5
MENETLUS................................................................................................................................7
EUROOPA PARLAMENDI RESOLUTSIOONI ETTEPANEK
Euroopa Liidu 2008. eelarveaasta paranduseelarve nr 2/2008 projekti kohta , III jagu – Komisjon
(9190/2008 – C6‑0192/2008 – 2008/2080(BUD) )
Euroopa Parlament ,
– võttes arvesse EÜ asutamislepingu artiklit 272 ja Euratomi asutamislepingu artiklit 177;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,
EÜT L 248, 16.9.2002, lk 1.
Määrust on muudetud määrusega (EÜ) nr 1525/2007 (ELT L 343, 27.12.2007, lk 9). eriti selle artikleid 37 ja 38;
– võttes arvesse Euroopa Liidu 2008. eelarveaasta üldeelarvet, mis võeti lõplikult vastu 13. detsembril 2007;
ELT L 71, 14.3.2008
– võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta
ELT C 139, 14.6.2006, lk 1.
Kokkulepet on muudetud Euroopa Parlamendi ja nõukogu otsusega 2008/29/EÜ (ELT L 6, 10.1.2008, lk 7). ;
– võttes arvesse komisjoni 14. märtsil 2008. aastal esitatud Euroopa Liidu 2008. eelarveaasta paranduseelarve nr 2/2008 esialgset projekti ( KOM(2008)0150 );
– võttes arvesse nõukogu 14. mail 2008. aastal koostatud paranduseelarve nr 2/2008 projekti (9190/2008 - C6-0192/2008 );
– võttes arvesse kodukorra artiklit 69 ja IV lisa;
– võttes arvesse eelarvekomisjoni raportit ( A6‑0188/2008 ),
A. arvestades, et 2008. aasta üldeelarve paranduseelarve nr 2 projektis võetakse arvesse järgmisi punkte:
– 2007.–2013. aasta mitmeaastase finantsraamistiku esimese aasta eelarve täitmise hilinemisest tulenevalt kasutamata jäänud Euroopa Regionaalarengu Fondi (ERF), Maaelu Arengu Euroopa Põllumajandusfondi (EAFRD) ja Euroopa Kalandusfondi kulukohustuste assigneeringute lisamist 2008. aasta eelarvesse; see sisaldab kulukohustuste assigneeringute suurenemist 378 miljoni euro võrra alamrubriigis 1b (ühtekuuluvus majanduskasvu ja tööhõive tagamiseks) ning 393,6 miljoni euro võrra rubriigis 2 (loodusvarade kaitse ja majandamine);
– pediaatriakomitee loomisele järgnenud muudatusi Euroopa Ravimiameti (EMEA) ametikohtade loetelus;
– muudatusi, mis on tehtud Euroopa Meresõiduohutuse Ameti (EMSA) ametikohtade loetelus, et võtta arvesse laevade kaugtuvastuse ja kaugseire Euroopa andmekeskuse (LRIT) loomist;
B. arvestades, et paranduseelarve nr 2/2008 projekti eesmärk on kirjendada need eelarve korrigeerimised ametlikult 2008. aasta eelarvesse,
1. võtab teadmiseks esialgse paranduseelarve nr 2/2008 projekti;
2. kiidab paranduseelarve nr 2/2008 projekti muutmata kujul heaks;
3. tuletab meelde, et Euroopa Parlament oli suunanud osa struktuurifondide ja maaelu arenguga seotud halduskuludest 2008. aasta eelarve reservi, eesmärgiga kiirendada rakenduskavade heakskiitmist;
4. märgib, et piirkondlikke rakenduskavasid reguleerivate õigusaktide kohaselt peab komisjon nendega tegelema kuuekuulise perioodi jooksul;
5. märgib, et 2007. aastal alakasutatud summad rubriikides 1b ja 2 ulatusid 3 525 miljoni euroni, millest 1 491 miljonit eurot kanti üle 2008. aastasse ning 2 034 miljonit eurot tuleks institutsioonidevahelise kokkuleppe punkti 48 kohaselt kanda üle järgmistesse aastatesse;
6. märgib rahuloluga, et kõik Euroopa Sotsiaalfondi rakenduskavad on saanud heakskiidu;
7. märgib, et mõnede ERFi rakenduskavadega ei ole komisjon tegelenud;
8. tunneb muret heakskiidu andmise viibimise pärast maaelu arengu rakenduskavadele, mis on Euroopa Parlamendi üheks poliitiliseks prioriteediks;
9. teeb presidendile ülesandeks edastada käesolev resolutsioon nõukogule ja komisjonile.
SELETUSKIRI
I. Sissejuhatus
Vastavalt finantsmääruse artiklile 37
Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa Ühenduste üldeelarve suhtes kohaldatavat finantsmäärust, mida muudeti nõukogu 13. detsembri 2006. aasta määrusega (EÜ, Euratom) nr 1995/2006, millega muudetakse määrust nr 1605/2002, ELT L 390/2006, 30.12.2006. võib komisjon esitada esialgseid paranduseelarve projekte, kui ilmnevad „vältimatud, erandlikud või ettenägematud asjaolud”.
Finantsmääruse rakenduseeskirjade
Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad, viimati muudetud komisjoni 23. aprilli 2007. aasta määrusega (EÜ, Euratom) nr 478/2007, millega muudetakse määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad. artikli 26 kohaselt lisatakse esialgsele paranduseelarve projektile põhjendused ja nende koostamise ajal kättesaadav informatsioon eelmise ja jooksva eelarveaasta eelarve täitmise kohta, et vähendada eeldatavat alakasutamist aasta lõpus.
Komisjoni põhjenduse kohaselt võetakse 2008. aasta esialgses paranduseelarve projektis nr 2 arvesse järgmisi tegureid:
– 2007.–2013. aasta mitmeaastase finantsraamistiku esimese aasta eelarve täitmise hilinemisest tulenevalt kasutamata jäänud Euroopa Regionaalarengu Fondi (ERF), Maaelu Arengu Euroopa Põllumajandusfondi (EAFRD) ja Euroopa Kalandusfondi kulukohustuste assigneeringute lisamist 2008. aasta eelarvesse.
See sisaldab kulukohustuste assigneeringute suurenemist 378 miljoni euro võrra alamrubriigis 1b (ühtekuuluvus majanduskasvu ja tööhõive tagamiseks) ning 393,6 miljoni euro võrra rubriigis 2 (loodusvarade kaitse ja majandamine);
– pediaatriakomitee loomisele järgnenud muudatusi Euroopa Ravimiameti (EMEA) ametikohtade loetelus;
– muudatusi, mis on tehtud Euroopa Meresõiduohutuse Ameti (EMSA) ametikohtade loetelus, et võtta arvesse laevade kaugtuvastuse ja kaugseire Euroopa andmekeskuse (LRIT) loomist.
Samal ajal (14. märtsil 2008. aastal) esitas komisjon ettepaneku (KOM(2008) 152 lõplik) võtta vastu Euroopa Parlamendi ja nõukogu otsus, millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistiku kohandamisega, esitanud komisjon Euroopa Parlamendile ja nõukogule vastavalt 17. mai 2006. aasta institutsioonidevahelise kokkuleppe punktile 48 .
Kõnealuses 2008. eelarveaasta paranduseelarve nr 2/2008 esialgses projektis võetakse arvesse vastava otsuse eelarvelisi tagajärgi 2008. aastaks.
II.
Struktuurifondide ja Maaelu Arengu Euroopa Põllumajandusfondi (EAFRD) kulukohustuste korrigeerimine
ESF: Raportöör märgib rahuloluga, et komisjoni sõnul oli 2007. aasta lõpuks vastu võetud 116 rakenduskava.
Teiste struktuurifondide rakenduskavade jaoks tehtud eraldused kanti üle 2008. aastasse, kuna kõik kulukohustuste võtmise menetluse esialgsed etapid olid lõpule viidud.
ERDF: Vastavalt raportööri taotletud lisateabele esitati 2007. aastal komisjonile lähenemisprogrammid, kuid nende sisu ei vastanud vajalikele tingimustele ja sellest tulenevalt ei antud neile positiivset hinnangut, mistõttu tuleb läbirääkimisi 2008. aastal jätkata.
Novembris esitati kaks piirkondlikku koostööprogrammi ja üks on veel esitamata.
2 IPA programmi on veel esitamata ja läbirääkimised nelja hilinenud programmi osas edenevad igatahes aeglaselt, eelkõige kolmandate riikide kaasatuse tõttu.
Komisjon teeb seetõttu ettepaneku kanda 2008. aastasse üle 2007. aastal kasutamata vahendid, mis vastavad 2 lähenemis-, 3 piirkondliku koostöö ja 4 IPA programmile.
EAFRD:
Raportöör märgib, et nähtavasti nõuab komisjon programmidele heakskiidu andmisel üsna üksikasjalikku teavet (lk 5).
Komisjoni sõnul nõutakse EAFRD programmide kavandamisel üksikasjalikku teavet meetmete kohta vastavalt asjaomasele õiguslikule alusele.
Raportööri taotletud lisateabe kohaselt oli maaelu arengu komisjon 2007. aasta lõpuks vastu võtnud 54 programmi, 2008. aasta märtsi lõpuks oli selleks numbriks 79.
Kasutamata assigneeringute kogusumma (mis vastab 25 programmile), mis kantakse üle 2008. aastasse tavapärase ülekandmismenetluse käigus on 1 361 miljonit eurot.
Lisaks sellele tehakse ettepanek 1 469 miljoni euro ülekandmiseks programmitöö perioodi järgmistesse aastatesse vastavalt institutsioonidevahelise kokkuleppe punktile 48 (millest 370 miljonit eurot 2008. aastasse).
Raportöör avaldab kahetsust 2007. aasta lõpuks kinnitamata programmide suure arvu üle (mis vastab rohkem kui 2,8 miljardile eurole).
III.
2008. eelarveaasta paranduseelarve nr 2/2008 esialgse projekti muud tegurid
Teised kaks tegurit puudutavad kahe detsentraliseeritud asutuse – EMEA ja EMSA –ametikohtade loetelude muutmist.
Kõnealust kohandamist paranduseelarve abil asjaomase eelarveaasta käigus palus Euroopa Parlament 2008. aasta eelarve koostamisel ja sellega võib seetõttu samuti nõustuda.
MENETLUS
Pealkiri
Euroopa Liidu 2008. eelarveaasta paranduseelarve nr 2/2008 projekt
Viited
0000/2008– C6-0000/2008 – 2008/2080(BUD)
Vastutav komisjon
istungil teada andmise kuupäev
BUDG7.5.2008
Arvamuse esitaja(d)
istungil teada andmise kuupäev
Raportöör(id)
nimetamise kuupäev
Kyösti Virrankoski
13.12.2006
Endine raportöör / Endised raportöörid
James Elles
Paranduseelarve projekti nõukogu poolt koostamise kuupäev
14.5.2008
Paranduseelarve projekti nõukogu poolt edastamise kuupäev
0.0.0000
Arutamine parlamendikomisjonis
1.4.2008
8.4.2008
Vastuvõtmise kuupäev
8.4.2008
Lõpphääletuse tulemused
+:
–:
0:
22
Lõpphääletuse ajal kohal olnud liikmed
Laima Liucija Andrikienė, Richard James Ashworth, Reimer Böge, Szabolcs Fazakas, Salvador Garriga Polledo, Ingeborg Gräßle, Louis Grech, Nathalie Griesbeck, Jutta Haug, Anne E. Jensen, Vladimír Maňka, Cătălin-Ioan Nechifor, Margaritis Schinas, Nina Škottová, Theodor Dumitru Stolojan, László Surján, Helga Trüpel, Kyösti Virrankoski, Ralf Walter
Lõpphääletuse ajal kohal olnud asendusliige/asendusliikmed
Thijs Berman, Richard Corbett, Libor Rouček
Lõpphääletuse ajal kohal olnud asendusliige/asendusliikmed (kodukorra art 178 lg 2)
Esitamise kuupäev
16.5.2008
Märkused
(andmed on kättesaadavad ainult ühes keeles)
...
