27.9.2011 B7-0531/2011 RESOLUTSIOONI ETTEPANEK vastavalt kodukorra artiklile 120
ELi mikro- ja väikeettevõtjate maksuvabastus ja noorte töölevõtmise eest antav toetus
Cristiana Muscardini
,
Gianluca Susta
,
Mario Mauro
,
Niccolò Rinaldi
,
Tiziano Motti
,
Sergio Berlato
,
Potito Salatto
,
Salvatore Tatarella
,
Paolo Bartolozzi
,
Giovanni La Via
PE472.716v01-00 B7‑0531/2011 Euroopa Parlamendi resolutsiooni ettepanek ELi mikro- ja väikeettevõtjate maksuvabastuse ja noorte töölevõtmise eest antava toetuse kohta
Euroopa Parlament ,
– võttes arvesse kodukorra artiklit 120,
A. arvestades, et finantskriis on eriti rängalt tabanud väikeettevõtjaid;
B. arvestades, et VKEde toetuste puhul on õigustatult esikohale seatud teaduse ja innovatsiooniga seotud eesmärgid;
C. arvestades siiski, et teadus- ja innovatsioonitegevus eeldab selliseid rahalisi võimalusi, mida VKEdel sageli ei ole;
D. arvestades samuti, et Euroopa ettevõtetest moodustavad suure osa just väikesed ja keskmise suurusega ettevõtjad;
E. arvestades, et mikroettevõtted, st kuni kümne töötajaga ettevõtted, täidavad meie riikides kasulikku ja erilist rolli;
F. arvestades, et majanduse elavdumist takistab ka tõsine kriis noorte tööhõives;
1. palub, et nõukogu ja komisjon kaaluksid võimalust anda riikide valitsustega sõlmitud kokkulepetega mikro- ja väikeettevõtjatele kolmeks aastaks eristaatus, mis tagaks aastakasumist kuni 30 000 euro maksuvabastuse;
2. palub nõukogul ja komisjonil mikro- ja väikeettevõtjaid toetada, andes neile tähtajatu töölepinguga noore töötaja töölevõtmisel kolme aasta vältel rahalist toetust iga-aastaste sotsiaalkindlustusmaksete ulatuses.
