25.10.2004
RESOLUTSIOONI ETTEPANEK
Teema: Euroopa Komisjoni koosseisu heakskiitmine vastavalt kodukorra artikli 99 lõikele 4
Esitajad: Jens-Peter Bonde ja Nigel Paul Farage
fraktsiooni IND/DEM nimel
Euroopa Parlamendi resolutsioon nimetatud Euroopa Komisjoni koosseisu heakskiitmise kohta
Euroopa Parlament ,
–
võttes arvesse erivaldkondade volinike kandidaatide nimekirja, mille esitasid Euroopa Komisjoni nüüdseks kinnitatud president ja nõukogu;
–
pärast Euroopa Komisjoni nüüdseks kinnitatud presidendiga toimunud kuulamisi;
–
võttes arvesse asjaomastes komisjonides tehtud avaldusi;
–
võttes arvesse EÜ asutamislepingu artikli 214 lõike 2 kolmandat alalõiku ja Euratomi asutamislepingu artikli 127 lõike 2 kolmandat alalõiku;
–
võttes arvesse kodukorra artiklit 99;
A.
arvestades, et Euroopa Komisjonil on juba praegu ülemäärane pädevus ja vahendid: õigusloome algatamise ainuõigus, kontroll 3000 varjatud töögrupi üle, läbipaistmatu otsustamisprotsess,
B.
arvestades, et presidendil ja Euroopa Komisjoni volinike kandidaatidel on selge ambitsioon komisjoni rolli tugevdada nii, et sellest saaks Euroopa valitsus ning seetõttu on nad põhiseaduse lepingu eelnõu tugevad toetajad,
C.
arvestades, et need asjaolud nõrgendavad tunduvalt liikmesriikide suveräänsust ja demokraatlikku väljendust riiklikul tasandil,
D.
arvestades, et antud riigiülese institutsiooni puhul ilmnevad üha enam häired toimimisel ja selle juhtimine on bürokraatlik, ilma piisava demokraatliku kontrollita,
1.
ei saa esitatud Euroopa Komisjoni koosseisule oma usaldust väljendada;
2.
teeb parlamendi presidendile ülesandeks edastada käesolev resolutsioon nõukogule ja Euroopa Komisjonile.
