Kolmapäevasel täiskogul: Lahti ülemkogu, pressivabadus, Hispaania rahuprotsess
Institutsioonid
2006-10-27 - 09:55
Ungari president László Sólyom võttis saadikute ees sõna
Kolmapäevasel suuremahulisel täiskogu istungil tegi Ungari president László Sólyom avalduse riigi 1956. aasta ülestõusu kohta, saadikud arutasid ja kiitsid heaks president Borrelli sõnavõtu Lahti ülemkogul, võtsid vastu ühisresolutsiooni Venemaa ja ELi suhete kohta ning kiitsid heaks ühe konkureerivast resolutsioonist Hispaania rahuprotsessi kohta.
Rinnavähk, Schengen ja kultuuriprogrammid on ülejäänud märksõnad täiskogu istungilt.
50 aastat Ungari ülestõusust
Kolmapäeva lõuna ajal tegi Ungari president László Sólyom parlamendisaadikute ees avalduse Ungari 1956. aasta ülestõusu kohta.
President Sólyomi sõnul oli 50 aasta tagused sündmused olulised nurgakivid 1968. ja 1989. aasta sündmusteks Ida-Euroopas, mis viisid demokraatiate taastamiseni.
Ta tänas Austriat, Saksamaad ja Poolat ungarlastele ja ungari põgenikele osutatud lahkuse eest 1956. aastal toimunu ajal.
Parlamendi president Borrell lisas, et Ungaris toimunud sündmused olid "oluliseks momendiks eurooplaste ajaloole".
Lahti ülemkogu tulemused
Kolmapäeval arutasid parlamendisaadikud 20. oktoobril Lahtis toimunud mitteametliku ülemkogu tulemusi.
Paljud saadikud toetasid president Borrelli Lahtis öeldud mõtet energiajulgeoleku kohta, et "EL ei saa vahetada inimõigusi energiavarude vastu".
Paljud kõnelejad rõhutasid, et Euroopa juhid rääkisid Vene teemadel kõneldes ühel häälel, näidates omavahelist solidaarsust ja ühtsust.
Parlamendisaadikud soovisid efektiivsemat otsustamist justiits- ja siseküsimustes ning suuremat pressivabadust seoses vene ajakirjaniku Anna Politkovskaja mõrvaga.
Pressivabaduse resolutsioon
Seoses viimasega võetigi vastu ühisresolutsioon ELi ja Venemaa suhete kohta.
Resolutsioonis mõistavad saadikud Anna Politkovskaja mõrva karmilt hukka ning kutsuvad Venemaa ametiasutusi üles viima läbi sõltumatut ja tõhusat juurdlust.
Parlament rõhutab, et uue partnerlus- ja koostöölepingu läbirääkimistel tuleb Venemaalt tungivalt nõuda ajakirjandusvabaduse kaitsmist ja sõltumatu ajakirjanduse austamist Euroopa standardite kohaselt, ja et demokraatia, inimõigused ja sõnavabadus peavad olema mis tahes tulevase lepingu keskmes koos selge rakendusmehhanismiga.
Hispaania rahuprotsess
Pärast pingelisi läbirääkimisi võttis Euroopa Parlament 10häälelise enamusega vastu ühisresolutsiooni Hispaania rahuprotsessi kohta.
Resolutsiooni toetasid sotsialistide fraktsioon, liberaalid, Roheliste/Euroopa Vabaliidu fraktsioon, Euroopa Ühendatud ja Põhjamaade Vasakpoolsete liitfraktsioon.
Resolutsioon väljendab solidaarsust terrorismiohvrite suhtes, toetab terrorismivastast võitlust ning Hispaania demokraatlike institutsioonide rahupüüdlusi Baskimaal.
Euroopa Rahvapartei alternatiivset resolutsiooni ei võtnud parlament vastu.
Schengeni infosüsteem
Parlament kiitis suure häälteenamusega heaks teise põlvkonna Schengeni infosüsteemi (SIS II) puudutavad kolm raportit.
Schengeni infosüsteem võimaldab liikmesriikide vastutavatel ametitel teha koostööd ning jagada inimeste vaba liikumise tagamiseks vajalikku teavet ja on vajalik selleks, et uued liikmesriigid saaksid liituda Schengeni alaga.
Samas parlament keeldus nõukogu soovist lubada riikide luureteenistustel ligipääs infosüsteemidele.
Kultuuriprogrammid said rohelise tule
Parlament võttis kolmapäeval vastu kolm raportit, mis puudutavad ELi erinevaid kultuuriprogramme aastateks 2007-2013.
Raportite nimed on "Kodanikud Euroopale", "Elukestev õpe" ja "Aktiivsed noored".
Võitlus rinnavähi vastu suurenenud ELis
Seoses rinnavähi kuuga ja 2003. aasta juunis vastu võetud resolutsiooniga võttis parlament vastu ühisresolutsiooni rinnavähi kohta.
Parlament kutsus liikmesriike üles vähendama ELi keskmist rinnavähki suremust 25%.
Perfluorooktaansulfonaatide piiramine
Saadikud võtsid vastu Carl Schlyteri raporti perfluorooktaansulfonaatide piiramise kohta.
Perfluorooktaansulfonaadid põhjustavad kasvuhoonegaaside teket ning on lisaks sellele inimeste tervisele ohtlikud, ainet kasutatakse muuhulgas tekstiili, paberi ning vaipade veekindlaks tegemiseks näiteks sellistes materjalides nagu teflon ja gore-tex.
Kuna selle aine asendamine võib olla problemaatiline, sätestatakse ka erandid.
20061026STO12246 20. oktoobri Lahti ülemkogu tulemused Resolutsioon ELi suhete kohta Venemaaga pärast Anna Politkovskaja mõrva Mammograafiline sõeluuring võiks ELis igal aastal päästa üle 30 000 naise elu Teise põlvkonna Schengeni infosüsteem (SIS II) ELi kultuuriprogrammid 2007-2013 Perfluorooktaansulfonaatide turustamise ja kasutamise piirangud
ET
1
PHOTO
20061026PHT12265.jpg
-//EP//TEXT IM-PRESS 20061020IPR11901 0 NOT XML V0//ET
-//EP//TEXT IM-PRESS 20061020IPR11905 0 NOT XML V0//ET
-//EP//TEXT IM-PRESS 20061020IPR11875 0 NOT XML V0//ET
-//EP//TEXT IM-PRESS 20061020IPR11865 0 NOT XML V0//ET
-//EP//TEXT IM-PRESS 20061020IPR11882 0 NOT XML V0//ET
-//EP//TEXT IM-PRESS 20061020IPR11883 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
