20 aastat Sahharovi auhinda: demokraatia eest, rõhumise vastu
Inimõigused
2008-11-25 - 15:09
Anatoli Martšenko Alexander Dubček Aung San Suu Kyi Taslima Nasreen Wei Jingsheng Oswaldo Payá Hauwa Ibrahim Aljaksandr Milinkevitš Salih Mahmoud Osman Usk üldistesse inimõigustesse võib olla kahe teraga mõõk.
Kaitsjad seisavad sageli silmitsi diskrimineerimise, hirmutamise ja isegi füüsilise ründamisega.
Mitmed laureaadid sümboliseerivad üleskutset rõhumise, usulise fundamentalismi ja töölaagrite vastu.
Anatoli Martšenko
Pühendumine inimõiguste ja demokraatia kaitsmisele võib olla elu ja surma küsimus.
Nõukogude dissident Anatoli Martšenko oli Ukraina töölisest inimõiguste aktivist.
Selle tõtu veetis ta 20 aastat vanglas ja töölaagrites, mille hirmsaid tingimusi ta hiljem oma raamatutes on kirjeldanud.
Üks viis, kuidas ta inimõiguste probleeme Nõukogude Liidus esile tõi, oli näljastreik.
1986. aasta näljastreik osutus saatuslikuks.
Ta keeldus vanglas toidust kolme kuu vältel, nõudes samal ajal kõikide poliitiliste vangide vabastamist NSVLis.
Ta suri 48 aasta vanuselt.
Ta on ainus inimene, kellele Sahharovi auhind on määratud postuumselt – 1988. aastal.
Alexander Dubček
Samal ajal kui Aljaksandr Milinkevitš proovis muuta süsteemi valimiste abil, tõi teine sellesse rühma kuuluv Alexander kaasa muutuse siis, kui tal oli võim ja mõju, seda pärast tõusmist süsteemisiseselt Tšehhoslovakkia Kommunistliku Partei esimeseks sekretäriks.
Slovaki poliitik Alexander Dubčekist sai Tšehhoslovakkia 1968. aasta reformiliikumise etalon.
Tema eesmärk oli muuta sotsialismi standardset nõukogude mudelit ja luua inimlik sotsialism.
Euroopa Parlament andis Dubčekile Sahharovi auhinna 1989. aastal.
Aung San Suu Kyi
Birma poliitiline partei Rahvuslik Liiga Demokraatia eest võitis üldvalimised 1990. aastal.
Selle asemel et nende kõige silmapaistvam liige Aung San Suu Kyi oleks saanud peaministriks, pani sõjaväeline hunta ta vangi, et vaigistada tema demokraatianõuet.
Sellest alates on Suu Kyi veetnud rohkem kui 13 aastat koduarestis.
Kujutage ette: ei mingit reisimist, ei mingit suhtlemist välismaailmaga ning lahusolek lastest ja võõrandumine abikaasast, kes suri Inglismaal ajal, mil Suu Kyi oli veel Birmas.
1990. aastal autasustas Euroopa Parlament tema julgust ja pühendumust demokraatia väärtustele ja rahule.
Taslima Nasreen
„Mitte keegi, kes ei võitle iga päev oma vabaduse ja elu eest, ei vääri neist kumbagi.”
Talisma Nasreen tsiteeris Sahharovi auhinda 1994. aastal vastu võttes Goethe sõnu.
Nasreen on pühendanud oma elu naiste rõhumise ja usulise fundamentalismi lõpetamisele Bangladeshis.
Ta on kirjutanud palju artikleid, põhjustades usuliste fundamentalistide metsiku kriitika ja surmaähvardused.
Pärast aastaid ohus elamist palus pr Nasreen Euroopa Parlamendilt abi.
Välja käidud resolutsiooniga kutsus Euroopa Parlament Bangladeshi valitsust üles tagama tema turvalisus.
Siiski oli ta edaspidigi ohus ja oli sunnitud 1999. aastal riigist lahkuma.
Nüüd elab ta Indias paguluses.
Wei Jingsheng
Julmad tingimused vanglas olid ka 1996. aasta laureaadi, Hiina dissident Wei Jingshengi igapäevane kogemus.
Kuigi ta oli algselt maoistliku kultuurirevolutsiooni toetaja, kadusid tal hiljem illusioonid ja ta asus demokraatiat ja inimõigusi kaitsma.
1978. aastal pani ta „demokraatia müürile” Pekingis üles plakati, millega nõudis Hiina demokratiseerimist.
Pärast seda ja muud tegevust süüdistati teda valitsuse kukutamise sepitsemises ja ta saadeti 15 aastaks vanglasse.
Ta nautis vabadust kõigest kahe aasta vältel pärast vabanemist 1993. aastal.
Kuna Wei jätkas demokraatia puudumise kritiseerimist sattus ta lõpuks jälle trellide teha.
Hiina valitsus vabastas ta 1997. aastal halveneva tervise ja tugeva rahvusvahelise surve tõttu.
Oswaldo Payá
Kas on võimalik diktatuuri seaduslike vahenditega võita?
Oswaldo José Payá Sardiñas ütleks: „Jah.”
See Kuuba aktivist ei ole loonud võitluseks Fidel Castro vastu mässajate armeed.
Selle asemel püüab ta jätkuvalt süsteemi seaduslikult reformida.
1990. aastatel püüdis ta kaks korda kandideerida Kuuba parlamenti.
Valitsuse negatiivsest reageerinust hoolimata kaasrahastas ta projekti „Varela”, mille eesmärk oli tagada sõnavabadus, vabad pluralistlikud valimised ja kõikide poliitvangide vabastamine.
Nendele nõudmistele kirjutas alla ligikaudu 25 000 kuubalast.
Toetusest hoolimata Havanna mitte ainult ei ignoreerinud referendumi nõuet, vaid mõistis 2003. aasta märtsis kahele kolmandikule aktivistidest (75 inimest) pikaajalise vanglakaristuse.
Payá pälvis Sahharovi tunnustuse aastal 2002.
Hauwa Ibrahim
Käe amputeerimine karistusena varguse eest?
Kividega surnuks pildumine abielurikkumise eest?
Sellised tavad näivad kuuluvat keskaega.
Seda küll, aga mitte Põhja-Nigeerias, kus kohaldatakse ikka veel üht islami šariaadi äärmuslikku vormi.
Hauwa Ibrahim on üks vähestest naisjuristidest, kes võitleb inimõiguste eest ja usulise fundamentalismi vastu riigis.
Ta on oma töö tõttu olnud kaitsja mitmes kohtuasjas, kus on olnud tegemist surmanuhtluse või range karistusega.
Samuti on ta tulihingeline hariduse toetaja, milles ta näeb üht naistele suuremate õiguste andmise viisi ja parimat kaitset neile, keda ootab suurim kaotus.
Hauwa Ibrahim sai Sahharovi auhinna 2005. aastal.
Aljaksandr Milinkevitš
Valgevenet on aastate jooksul kutsutud viimaseks diktatuuriks Euroopas.
Sahharovi auhinna 2008. aasta võitja Aljaksandr Milinkevitš on pühendanud oma elu oma riigi muutmisele demokraatlikuks riigiks, kus austatakse täielikult inimõigusi.
Valgevene Ühinenud Demokraatliku Opositsiooni ametlikuks presidendikandidaadiks saamisega esindas hr Milinkevitš alternatiivi Aljaksandr Lukašenka poolt pealesurutud režiimile .
Siiski võitis 2006. aasta valimised hr Lukašenka.
Kuigi EL ütles, et tulemused saadi pettuse teel, õnnestus Milinkevitšil saada toetus rohkem kui 6 protsendilt elanikkonnast.
Sellest peale on teda korduvalt vahistatud ja erinevatel ettekäänetel kinni peetud.
Salih Mahmoud Osman
Sudaanist on saanud ebastabiilsuse ja kannatuste sünonüüm.
Pidevast ohust hoolimata on seal vapraid inimesi, kes kodusõdade ohvreid aitavad.
Üks neist on Salih Mahmoud Osman.
Ta andis õigus- ja meditsiiniabi neile, kelle inimõigusi oli rikutud.
Ta maksis kõrget hinda.
Sudaani valitsus vangistas ta rohkem kui seitsmeks kuuks ja relvastatud rühmitused on tema perekonnaliikmeid tapnud või kodust välja ajanud.
Sellest hoolimata jätkas ta võitlust õigluse eest ja praegu on ta Sudaani rahvusliku parlamendi liige.
Hr Osman sai Sahharovi auhinna 2007. aastal.
20081120STO42659 20 aastat Sahharovi auhinda: inimõiguste kaitseks ja lepituseks 20 aastat Sahharovi auhinda: inimõiguste eest võidelnud rühmitused 20 aastat Sahharovi auhinda: ajakirjandusvabaduse eest võitlejad Varasemate auhinnatseremooniate videod Sahharovi auhinna kodulehekülg
ET
1
DIAPOPHOTO
20081124PHT43002.jpg
ET
2
DIAPOPHOTO
20081124PHT43004.jpg
ET
3
DIAPOPHOTO
20081124PHT42998.jpg
ET
4
DIAPOPHOTO
20081124PHT42990.jpg
ET
5
DIAPOPHOTO
20081124PHT42996.jpg
ET
6
DIAPOPHOTO
20081124PHT43000.jpg
ET
7
DIAPOPHOTO
20081124PHT42994.jpg
ET
8
DIAPOPHOTO
20081124PHT42992.jpg
ET
9
DIAPOPHOTO
20081124PHT42988.jpg
ET
13
LINK
/eplive/archive/multimediaav_page/1892-20051026MAV01890-TELEVISION/default_et.htm
ET
14
LINK
/sakharov/default_et.htm
-//EP//TEXT IM-PRESS 20081027STO40639 0 NOT XML V0//ET
-//EP//TEXT IM-PRESS 20081103STO41193 0 NOT XML V0//ET
-//EP//TEXT IM-PRESS 20081107STO41552 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
