Saadikud tuletavad liikmesriikidele meelde piinamisvahenditega kauplemise keeldu
Inimõigused
2010-06-22 - 17:55
Parlamendiliikmed soovivad, et liikmesriigid ei vaataks üle ELi keelust kaubelda piinamisvahenditega 26. juunil on ÜRO rahvusvaheline piinamise vastane päev.
26. juunil 1987 jõustus piinamise vastane konventsioon.
Möödunud nädalal heaks kiidetud resolutsioonis utsitavad saadikud liikmesriike austama piinamiseks mõeldud kaupade kauplemiskeeldu, mis jõustus ELis neli aastat tagasi ja mida paljud liikmesriigid ei austa.
2006. aastal keelas Euroopa Liit kauplemise kaupadega, mida on võimalik kasutada surmanuhtluse täideviimiseks, piinamiseks või muul julmal, ebainimlikul või alandaval moel kohtlemiseks või karistamiseks.
Samas ei ole paljudes liikmesriikides suudetud õigusloomet rakendada.
"Me ei täida iseendale seatud ootusi ning kohustusi," ütles soomlasest parlamendiliige Heidi Hautala (roheline).
"Piinamisvahendite näide ütleb, et me pole kaugeltki täiuslikud."
Samas on piinamisvahendite küsimus ELi jaoks oluline inimõiguste kaitsmise küsimus.
Euroopa Parlament nõuab liikmesriikidelt, et need lülitaksid oma iga-aastasse tegevusaruandesse – et see annaks piisavalt teavet otstarbeka riikliku järelevalve korraldamiseks – vähemalt järgmised andmed: saadud taotluste arv, asjaomased kaubaartiklid ja sihtriigid iga üksiku taotluse puhul, samuti iga taotluse kohta tehtud otsus ning vajaduse korral ka n-ö tühja tegevuse aruanded.
Samuti paluvad parlamendiliikmed komisjonil ja toodete ühiseid ekspordieeskirju käsitleval komiteel anda liikmesriikidele juhendeid ja abi karistuste karmistamiseks, juhul kui karistused on osutunud ebapiisavaks või neid ei ole kehtestatud.
Praeguses õigusaktis on ka augud, näiteks ei hõlma piinamisvahendite loend nuiasid, teatavaid seina- või põrandaahelaid, teatavad jalaahelaid, näpuraudasid, pöidlaraudasid, pöidlakruvisid ning muid kehale paigutatavaid elektrišokki andvad ohjeldamisvahendeid.
Itaalia konservatiiv Gabriele Albertini, väliskomisjoni esimees, ütles, et "kahjuks peab selles kurvas küsimuses suutma kaasas käia tehnoloogia arenguga.
"Inimmõistus on piiritu."
Arutelul osalenud ELi välisasjade juht Catherine Ahton lubas istungil, et õigusakti rakendamise vajakajäämisi uuritakse ning et arutab teemat veel sel kuul Amnesty Internationali ja Omega Research Foundation esindajatega, kes tulid välja paljastava raportiga ELi liikmesriikide möödavaatamisest piinamisvahenditega kauplemise osas.
20100611STO75911 Resolutsioon
ET
1
PHOTO
20100622PHT76467.jpg
-//EP//TEXT TA P7-TA-2010-0236 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
