Infotunni küsimus H-000220/2011
komisjonile
2011 juuli osaistungjärk
Kodukorra artikkel 116
Marian Harkin
(ALDE) Teema: Määrus (EÜ) nr 561/2006
Kas komisjon võiks kommenteerida olukorda, kus määrusega (EÜ) nr 561/2006 takistatakse sõidukijuhte töötamast rohkem kui 30 tundi nädalas?
Milliseid meetmeid kavatseb komisjon selle vältimiseks võtta?
Näiteks olukord, kus juht esmaspäevast reedeni kaks korda päevas (kokku viis-kuus tundi) koolibussiga lühikest, alla 40 km pikkust marsruuti sõidab.
Laupäeval tekib tal võimalus veel kuus kuni üheksa tundi tööd teha ja lõpetada töö laupäeva õhtul kell 20.00 (arvestades 45-minutilist katkestamatut puhkeaega päeval), ent nõutava 45-tunnise iganädalase puhkeperioodi tõttu ei saa ta esmaspäeva hommikul kell 08.00 koolibussi marsruuti alustada.
Kuidas kavatseb komisjon lahendada olukorrad, mille puhul määruse rakendamine tähendab, et sarnaselt näites nimetatud juhile on juht sunnitud piirduma 30-tunnise sõiduajaga nädalas ja ei suuda endale sellega elatist teenida?
