20.3.2009
RESOLUTSIOONI ETTEPANEK
vastavalt kodukorra artiklile 113
Esitaja(d): Salvador Garriga Polledo
Euroopa Raudteeuuringute Instituudi asutamine
Euroopa Parlamendi resolutsioon Euroopa Raudteeuuringute Instituudi asutamise kohta
Euroopa Parlament ,
–
võttes arvesse kodukorra artiklit 113,
A.
arvestades, et uusima raudteetehnoloogia arendamine on selgelt tõstnud transpordi kvaliteeti Euroopa Liidus;
B.
arvestades, et maanteeliikluse kasvu on võimalik leevendada üksnes raudteeühenduste parandamisega;
C.
arvestades, et raudteetehnoloogias on tehtud edusamme tänu uuringutele, mille mõned ELi liikmesriigid on üksteisest sõltumata läbi viinud;
D.
arvestades, et raudteeuuringute ühine läbiviimine tooks kasu kogu ühendusesisesele ühendusteede võrgule,
1.
palub asutada Euroopa Raudteeuuringute Instituudi;
2.
teeb ettepaneku, et kõnealune instituut peaks tegutsema kõikides liikmesriikides teostatavate raudteeuuringute koordineerimiskeskusena;
3.
nõuab, et kõikide Euroopa Liidu liikmesriikide vaheliste ühendusteede planeerimisel keskpikas ja pikas perspektiivis eelistataks raudteetransporti.
