Saadikud arutavad toiduainete kõrgete hindade põhjusi
Põllumajandus
2009-03-23 - 18:36
Euroopas elav tarbija maksab toidu eest viis korda rohkem, kui otsene tootja selle eest saab © BELGA/SCIENCE Kuigi Euroopa on üks tõhusamaid põllumajanduspiirkondi maailmas, on seni suhteliselt kõrged toiduhinnad veelgi kõrgemaks kerkinud.
Milles on konks?
Majandusteadlased viitavad tootja- ja tarbijahinna suurele erinevusele Euroopas, samas kui poliitikud süüdistavad suuri jaemüügikette tootjahinna allasurumises.
Esmaspäeval arutavad asja parlamendiliikmed.
Arvestades, et 50 aastat tagasi said Euroopa põllumajandustootjad endale umbes pool jaehinnast, kuid praeguseks on see osa järsult langenud palju madalamale tasemele, maksab Euroopas elav tarbija toidu eest viis korda rohkem, kui otsene tootja selle eest saab.
Toidu kõrge maksumus puudutab enim madala sissetulekuga majapidamisi, kus kulud toidule moodustavad peamise osa pere eelarvest.
Jaemüügifirmad on "väravavalvurid"
On poliitilisi hääli, mis ütlevad, et suured supermarketite ketid kasutavad ära oma ostujõudu varustajatele makstava hinna allasurumiseks, surudes peale oma tingimusi ning muutes esimeste tegevuse tihtilugu jätkusutmatuks.
Nii on suurtest jaemüügifirmadest Euroopas saanud "väravavalvurid", kontrollides põllumehi ja varustajaid.
Esmaspäeval, 23. märtsil arutavad parlamendiliikmed Kreeka parlamendiliikme Katerina Batzeli raporti toiduhindade tõusu kohta, mis kommenteerib Euroopa Komisjoni samasisulist teatist.
Parlamendi põllumajanduse ja maaelu arengu komisjon on raporti heaks kiitnud.
Parlamendisaadikud on vastu
marketingistrateegiatele nagu toiduainete alla omahinna müümine ning soovivad näha vastuhakku sellisele agressiivsetele hinnakujundamisele
toiduhinnaga spekuleerimisele ning kutsuvad komisjoni üles sellealast uuringut tegema
Parlamendiliikmed soovivad suuremat läbipaistvust, paremat tururegulatsiooni ning paremat hinna jälgimise süsteemi.
Samuti tuleks kasuks, kui tootja ja tarbija vahel oleks parem kontakt ning vahemehi oleks vähem.
Jälgi parlamendiliikmete arutelu toiduainete hindade üle Euroopas esmaspäeval, 23. märtsil.
20090320STO52217 Raport Komisjoni teatis
ET
1
PHOTO
20090313PHT51731.jpg
ET
3
LINK
http://eur-lex.europa.eu/LexUriServ/LexUriServ.do?uri=COM:2008:0821:FIN:ET:HTML
-//EP//TEXT REPORT A6-2009-0094 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
