Infotunni küsimus H-0517/2010
komisjonile
2010 november osaistungjärk
Kodukorra artikkel 116
Georgios Koumoutsakos
(PPE) Teema: ELi ja Türgi vaheline tolliliit ning konkurentsi moonutamine
ELi ja Türgi vaheline tolliliit on taganud osapooltele parema turulepääsu: 2008. aastal ulatus kaubatehingute maht ligi 100 miljardi euroni aastas.
Siiski on ELi ja Türgi vahelistes kaubandussuhetes tõsiseks probleemiks võltsitud kaubad ja intellektuaalomandi õiguste kaitse puudumine, mis moonutab tugevalt konkurentsi Euroopa turul.
Kas komisjon võiks eeltoodut arvestades öelda, missuguseid konkreetseid meetmeid ja missuguse aja jooksul ta kavatseb võtta, et võidelda selle nähtuse vastu, mis väljendab väga iseloomulikult kaubandusliku jäljendamise, võltsimise ja piraatluse üldisemat ning üha olulisemaks muutuvat probleemi?
