P6_TA(2007)0491
Äriühinguõigus
B6-0399/2007
Euroopa Parlamendi 25. oktoobri 2007. aasta resolutsioon Euroopa osaühingu ja neljateistkümnenda äriühinguõiguse direktiivi kohta registrijärgse asukoha muutmise kohta
Euroopa Parlament
, –
võttes arvesse EÜ asutamislepingu artikleid 192 ja 232;
–
võttes arvesse Euroopa Parlamendi ja komisjoni vahelisi suhteid käsitlevat 26. mai 2005. aasta raamkokkulepet;
–
võttes arvesse komisjoni teatist pealkirjaga:"Äriühinguõiguse ajakohastamine ja hea ühingujuhtimise parandamine Euroopa Liidus - plaan liikuda edasi" ( KOM(2003)0284 );
–
võttes arvesse oma 4. juuli 2006. aasta resolutsiooni äriühinguõiguse hiljutiste arengute ja väljavaadete kohta ELT C 303 E, 13.12.2006, lk 114.
;
–
võttes arvesse oma 1. veebruari 2007. aasta resolutsiooni Euroopa osaühingu põhikirja kohta Vastuvõetud tekstid, P6_TA(2007)0023 .
;
–
võttes arvesse oma õiguskomisjoni poolt esitatud suuliselt vastatavat küsimust O-0042/2007 Euroopa osaühingu põhikirja ja neljateistkümnenda äriühinguõiguse direktiiviga seotud õigusloomemenetluse hetkeseisu kohta;
–
võttes arvesse käesoleval täiskogu istungil tehtud komisjoni asjakohast avaldust;
–
võttes arvesse kodukorra artikli 39 lõiget 5 ja artikli 103 lõiget 2,
A.
arvestades, et ELi äriühinguõiguse ja hea ühingujuhtimise reguleerivat raamistikku tuleb muuta, et arvestada Euroopa äriühingute kasvava tendentsiga tegutseda ELis piiriüleselt ning Euroopa turgude jätkuva integratsiooniga,
1.
tervitab komisjoni avaldust Euroopa osaühingu põhikirja käsitleva õigusakti ettepaneku esitamise kohta hiljemalt 30. juuniks 2008;
2.
tervitab komisjoni nimetatud avaldust, eriti silmas pidades Euroopa Parlamendi 1. veebruari 2007. aasta resolutsiooni ja asutamislepingu artiklit 192 Euroopa Parlamendi taotluste kohta komisjonile asjakohaste ettepanekute esitamiseks;
3.
rõhutab, et parlament eeldab selle õigusakti ettepaneku lisamist ametlikult komisjoni 2008. aasta õigusloome- ja töökavasse;
4.
usub, et komisjon suudab esitada ettepaneku väljakuulutatud tähtajaks 30. juunil 2008;
5.
kahetseb, et komisjon on nüüd, pärast märkimisväärset viivitust, teavitanud Euroopa Parlamenti, et ei kavatse teha õigusakti ettepanekut neljateistkümnenda äriühinguõiguse direktiivi kohta registrijärgse asukoha muutmise kohta;
6.
jätab endale siiski õiguse võtta edasisi meetmeid äriühingu registrijärgse asukoha piiriülese muutmise küsimuses;
7.
teeb presidendile ülesandeks edastada käesolev resolutsioon nõukogule ja komisjonile.
