Parlament on piirikontrollide taaskehtestamise vastu
Schengen
Täiskogu istungid
2011-07-07 - 12:38
Parlament on teravalt vastu piirikontrollide taaskehtestamisele Schengeni alal.
Sisserändajate ning varjupaigataotlejate vood ei õigusta piirikontrollide taaskehtestamist, ütlevad saadikud neljapäeval vastu võetud resolutsioonis.
Schengeni süsteem on viimasel ajal sattunud surve alla, sest mõned liikmesriigid kaaluvad ootamatu sisserändajate voo tõttu mitmest Põhja-Aafrika riigist riikliku piirikontrolli taastamist.
24. juunil palus Euroopa Ülemkogu komisjonil esitada septembris ettepanek nn kaitsemehhanismi kohta, et reageerida sedalaadi "erakorralistele asjaoludele".
Neljapäeval vastu võetud resolutsioonis peavad saadikud "väga kahetsusväärseks" mõnede liikmesriikide katset uuesti piirikontrolli kehtestada ning väljendavad "taas kindlat vastuseisu mis tahes uuele Schengeni mehhanismile, millel on muud eesmärgid kui liikumisvabaduse edendamine ja ELi halduse tugevdamine Schengeni alal".
Saadikud rõhutavad, et kehtivad Schengeni piirieeskirjad näevad ette võimaluse piirikontrolli ajutiseks taaskehtestamiseks sisepiiridel "ainult juhul, kui avalik kord või sisejulgeolek on tõsises ohus".
Komisjonil palutakse esitada algatus, milles "määrataks kindlaks nimetatud artiklite täpne kohaldamine liikmesriikide poolt" ning saadikud rõhutavad, et mis tahes uued erandid kehtivatest eeskirjadest, näiteks uued põhjendused piirikontrolli taastamiseks, "ei tugevdaks mingil moel Schengeni süsteemi".
Parlamendiliikmed on arvamusel, et hiljutised probleemid Schengeni süsteemiga "tulenevad vastumeelsusest rakendada ühtset Euroopa poliitikat muudes valdkondades, eelkõige ühist Euroopa varjupaiga- ja migratsioonisüsteemi" (Euroopa ühise varjupaigasüsteemi loomise tähtajaks on määratud 2012. aasta).
Schengeni hindamismehhanism peab olema ELi-süsteem
Kehtiva süsteemi kohaselt teevad otsuse piirikontrollide taaskehtestamiseks liikmesriigid ühepoolselt.
Saadikud soovivad, et uus Schengeni hindamismehhanism oleks ELi süsteem.
"Uus Schengeni hindamismehhanism peaks olema ühenduse-kesksem, põhinema Euroopa lähenemisel ning ELi institutsioonide osalusel, mitte olema vaid valitsustevaheline süsteem," ütles Carlos Coelho, EP raportöör.
Uus Schengeni hindamismehhanism, mida parlamendis parajasti arutatakse, aitab eelnimetatud eesmärke saavutada, "kindlustades tulemusliku kontrolli mis tahes katsete suhtes ebaseaduslikult sisepiirikontrolli taastada ning tugevdades vastastikust usaldust".
Saadikud märgivad ka, et hindamismehhanismi tulemuslikkus seisneb võimaluses kohaldada karistusi, kui puudused püsivad ja ohustavad Schengeni ala üldist julgeolekut".
Solidaarsus
Uus Schengeni hindamismehhanism võimaldab liikmesriikidel taotleda ja saada toetust, kui ELi välispiiridele avaldatakse erakorralist survet.
Saadikud rõhutavad, et Schengeni ala loomisega määratleti ühine välispiir, mida EL haldab "jagatud vastutuse põhimõtte kohaselt".
Samas ei ole EL seda ülesannet veel täiel määral täitnud, märgitakse resolutsioonis.
Saadikud rõhutavad samuti, et "me peame olema solidaarsemad liikmesriikidega, keda on tabanud suurimad rändevood, ning aitama neil niisuguste erakorraliste olukordadega toime tulla".
20110706IPR23543 Vastu võetud tekstid leiate alates 08. juulist siit (valida kuupäev 07. juuli 2011) Vaadake arutelu videot (valida kuupäev 06. juuli 2011)
ET
1
LINK
/activities/plenary/ta/calendar.do?language=ET
ET
2
LINK
/wps-europarl-internet/frd/vod/research-by-date?language=et
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
