Mida arvavad sinisest kaardist potentsiaalsed taotlejad?
Sisseränne
2008-11-14 - 15:15
Todd Chakara soovib sisserändega tegelevatelt ametnikelt mõistvamat suhtumist Järgmise nädala istungil hääletusele minev sinise kaardi süsteem peaks kaasa aitama kõrge kvalifikatsiooniga sisserändajate liikumisele ELi.
Parlamendi veebilehe toimetus uuris otse potentsiaalsetelt taotlejatelt, mida nad projektist arvavad.
Plussidena toodi välja võimalus võtta kaasa perekond ning lai valik tööpõllul ja õpingutes, miinusena keelebarjäär.
Indiast pärit Nandagopal R. Menoni sõnul võimaldab ühe Schengeni riigi poolt antud elamisluba küll vabalt reisida, kuid töö või õppimise eesmärgil teises riigis viibimine pole lubatud.
"Nõndamoodi laidetakse maha oskustega sisserändajad.
Sinine kaart peaks selle probleemi lahendama."
USA rohelisest kaardist inspireeritud Euroopa sinise kaardi süsteem ei pääse siiski kriitikast.
Lõuna-Aafrikas erastamiskonsultandina töötav Zimbabwe kodanik Todd Chakara näeb USA rohelist ning ELi sinist kaarti pigem bürokraatliku tõkke kui abistava vahendina.
"Võib-olla pole avalikkuse teadlikus või reklaam piisav.
Sisserände eeskirjade selge esitamine oleks ehk adekvaatne tegevus."
Kaardi kasutusele võtmise kõrval tuleb Chakara hinnangul muuta inimeste mõttemaailma.
"Mind hoiab eemale skeptilisus ja kahtlused sisserändega tegelevate ametivõimude vastu.
Ametnik, kes ihaldab palgata professionaale, ei saa olla seotud ametnikuga, kes ihaldab vähendada sisserändajate arvukust."
Sinine või roheline?
Suur hulk kolmandatest riikidest pärit kvalifitseeritud tööjõudu liigub täna Ameerika Ühendriikidesse.
Varasemalt Euroopas elanud Chakara eelistaks Euroopat USAle.
"Euroopas on töö ja sotsiaalelu paremini tasakaalus kui USAs."
Nandagopal lisab, et sinine kaart on atraktiivsem, sest ELis on töö ja õppimise alal rohkem võimalusi kui teisel pool Atlandi ookeani.
Aserbaidžaanist pärit Zarifa Abbasova lisab, et uus süsteem on samuti vajalik Euroopale, mis saab kasu kogemustest ja oskustest, mida inimesed väljastpoolt ühendust endaga kaasa toovad.
Mureks keelte mitmekesisus
Jaapanist pärit Masayo jaoks võivad mitmed Euroopa keeled olla tõkkeks kvalifitseeritud sisserändajatele.
Hoolimata inglise keele valdamisest ei kaalu Itaalias õppiv jaapanlanna väga entusiastlikult sinise kaardi võimalust, samas ei heida ta seda kõrvale.
Hollandis doktorikraadi omandava Menoni sõnul on inglise keel peamiseks teguriks, mis tõmbab oskustega sisserändajaid USA poole, kuid tema hinnangul on viimasel ajal hakatud inglise keelt ka üle Euroopa eelistama esimese võõrkeelena.
Sisserändaja saab perekonna kaasa võtta
Sinine kaart tagab selle omajale ning tema perekonnale mitmed õigused.
"Sinise kaardi eeliseks on asjaolu, et see lubab abikaasal ametlikult töötada," lausus Masayo, kelle hinnangul võib kaart olla atraktiivne abielus paaridele.
"Võimalus tulla koos perekonnaga on suurepärane, sest Aserbaidžaanis abiellutakse ja saadakse lapsi noorelt," lisas Bakuus elav Abbasova.
Sinine kaardi süsteem on Strasbourgis arutlusel 19. novembril ning läheb hääletusele päev hiljem.
Ametnik, kes ihaldab palgata professionaale, ei saa olla seotud ametnikuga, kes ihaldab vähendada sisserändajate arvukust,
Zimbabwe kodanik Todd Chakara sinise kaardi projektist
20081107STO41561 ELi "sinine kaart" kõrgelt kvalifitseeritud võõrtööjõule Sinist kaarti puudutavad dokumendid (inglise keeles) EL vajab hädasti kõrge kvalifikatsiooniga sisserändajaid
ET
1
PHOTO
20081112PHT41869.jpg
ET
3
LINK
/oeil/file.jsp?id=5553642
-//EP//TEXT IM-PRESS 20081022BRI40443 ITEM-011-ET NOT XML V0//ET
-//EP//TEXT IM-PRESS 20081013STO39205 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
