2011.a.
Sahharovi nimelise auhinna võitja on Araabia kevad
Inimõigused
2011-10-28 - 10:47
©BELGA Euroopa Parlamendi Sahharovi nimeline mõttevabaduse auhind antakse 2011.aastal viiele araablasele, et tunnustada ja toetada nende püüdlusi vabadusele ja inimõiguste kaitsmisel.
EP president Jerzy Buzek annab auhinna üle 14. detsembri täiskogul, Strasbourgis.
Parlamendi 2011.a.
Sahharovi nimelise auhinna saajad on Asmaa Mahfouz (Egiptus), Ahmed al-Zubair Ahmed al-Sanusi (Liibüa), Razan Zaitouneh (Süüria), Ali Farzat (Süüria) ja postuumselt Mohamed Bouazizi (Tuneesia).
Need kandidaadid esitasid ühiselt Euroopa Rahvapartei, Sotsiaaldemokraatide, Liberaalide ja Roheliste fraktsioonid.
Pärast neljapäeva hommikul teatavaks saanud esimeeste konverentsi (EP president ja poliitiliste fraktsioonide juhid) otsust rõhutas president Buzek: "Need inimesed andsin omapoolse panuse ajalooliste muutuste läbiviimiseks Araabia maailmas ning see auhind kinnitab parlamendi solidaarsust ja kindlameelset toetust neile, kes võitlevad vabaduse ja demokraatia eest ning autoritaarsete režiimide vastu."
Asmaa Mahfouz
Asmaa Mahfouz liitus Egiptuse 16.
Aprilli Liikumisega 2008.a. ja aitas kaasa põhiõiguste toetuseks läbiviidud streikide korraldamisele.
Mubaraki režiimi pideva ajakirjanike ja aktivistide tagakiusamise tõttu ning Tuneesias toimuva eeskujul hakkas Mahfouz protestiaktsioone korraldama.
Tema Youtube'i videod ning Facebook'i ja Twitter'i postitused motiveerisid egiptlasi Tahriri väljakul oma õigusi nõudma.
Relvajõudude ülemkohus arreteeris Mahfouz'i kuid tunnustatud aktivistide survel vabastati ta tingimisi.
Ahmed al-Zubair Ahmed al-Sanusi
Ahmed al-Sanusi, keda teatakse kui kõige pikemaajalist "südametunnistuse vangi" veetis 31.aastat Liibüa vanglates kolonel Gaddafi vastase riigipöördekatse eest.
Rahvusliku Üleminekunõukogu liikmena püüab ta nüüd saavutada vabadust ja demokraatlikke väärtusi Gaddafi järgses Liibüas.
Razan Zaitouneh
Razan Zaitouneh, inimõiguste valdkonna jurist, käivitas blogi Süüria Inimõiguste Informatsiooni Link (SHRIL), mis teavitab Süürias läbiviidavatest inimsusevastastest kuritegudest.
Ta tõi avalikkuse ette Süüria armee ja politsei poolt sooritatud mõrvu ja inimõiguste vastaseid kuritegusid.
Tema postitused on saanud oluliseks infoallikaks rahvusvahelisele meediale.
Ta varjab end võimude eest, kes süüdistavad teda välismaa agendiks olemises, ning kes on arreteerinud tema abikaasa ja noorema venna.
Ali Farzat
Ali Farzat, poliitsatiirik on tuntud Süüria režiimi ja selle juhi president Bashar al-Assadi kriitik.
Farzati karikatuurid muutusid eriti otsekohesteks kui algas 2011.a. märtsi ülestõus.
Tema karikatuurid, mis naeruvääristasid Bashar al-Assad'i võimu, innustasid Süüria vastuhaku läbiviijaid.
2011.a. augustis sai ta Süüria julgeolekujõududelt "hoiatuse" - ränga läbipeksmise tagajärjel mõlema käeluu murru - ning tema joonistused konfiskeeriti.
Mohamed Bouazizi
Mohamed Bouazizi, Tuneesia tavaline turukaupmees süütas end põlema protestiks Tuneesia võimude poolse lakkamatu alandamise ja tagakiusamise vastu.
Selle äärmusliku protestiteo tulemusel vallandunud avalik kaastunne ja pahameel sundisid Tuneesia presidenti Zine El Abidine Ben Alid võimust loobuma.
Bouazizi enesepõletamine mõjutas teiste Araabia riikide, nagu Egiptus ja Liibüa, ülestõuse.
Sahharovi nimeline mõttevabaduse auhind
Sahharovi mõttevabaduse auhind on oma nime saanud nõukogude füüsiku ja poliitilise dissidendi Andrei Sahharovi järgi.
Euroopa Parlament annab alates 1988. aastast igal aastal auhinna üksikisikule või organisatsioonile, kes on andnud olulise panuse võitlusse inimõiguste või demokraatia eest.
Auhinnaga kaasneb €50,000 suurune autasu.
Teised tänavused kandidaadid olid Valgevene kodanikuaktivist ja ajakirjanik Dzmitri Bandarenka ja Kolumbia põllumeeste kogukond (San José de Apartadó Peace Community).
20111021STO30027 Sahharovi nimelise auhinna veebileht pressiteade kolme finalisti kohta (20.10.2011; inglise keeles) pressiteade viie kandidaadi kohta (inglise keeles) 2011.a. kandidaatide nimekiri
ET
1
PHOTO
20111021PHT30015.jpg
ET
2
PHOTO
20111021PHT30017.jpg
ET
3
LINK
/parliament/public/staticDisplay.do;jsessionid=9D2167A5FA26C78B7EA0DF3F2C3AE020.node2?language=ET&id=42
ET
6
LINK
/activities/committees/editoDisplay.do?language=EN&id=1&body=DROI
-//EP//TEXT IM-PRESS 20111017IPR29438 0 NOT XML V0//ET
-//EP//TEXT IM-PRESS 20110912IPR26376 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
