29.9.2010 B7-0538/2010 RESOLUTSIOONI ETTEPANEK vastavalt kodukorra artiklile 120
Naiste suguelundite moonutamise keelustamine
Oreste Rossi
PE446.629v01-00 B7‑0538/2010 Euroopa Parlamendi resolutsiooni ettepanek naiste suguelundite moonutamise keelustamise kohta
Euroopa Parlament ,
- võttes arvesse inimõiguste ülddeklaratsiooni artiklit 25 ning majanduslike, sotsiaalsete ja kultuuriliste õiguste rahvusvahelise pakti artiklit 12;
- võttes arvesse ÜRO lapse õiguste konventsiooni artiklit 24;
- võttes arvesse ÜRO piinamise ning muu julma, ebainimliku või inimväärikust alandava kohtlemise ja karistamise vastast konventsiooni;
– võttes arvesse ÜRO konventsiooni naiste diskrimineerimise kõigi vormide likvideerimise kohta;
– võttes arvesse kodukorra artiklit 120,
A. arvestades, et rohkem kui 30 riigis maailmas moonutatakse naiste suguelundeid ja selle tõttu on kannatanud 130 miljonit naist ning igal aastal ähvardab 3 miljonit last suguelundite moonutamise oht;
B. arvestades, et suguelundite moonutamisel on ülitõsised tagajärjed, mis ilmnevad kohe (närvivapustus, verejooksud ja nakkused, mis võivad olla surmavad) või siis pikema aja vältel (tugevad valud menstruatsiooni ja seksuaalvahekorra ajal, kuseteede ummistumine ja nakkused, surmarisk sünnitamise ajal);
C. arvestades, et selline tegevus on ilmselge inimõiguste rikkumine, sest suguelundite moonutamine kahjustab tõsiselt selle ohvriks langenud naiste ja laste vaimset ning füüsilist tervist,
1. nõuab nõukogult tungivalt naiste suguelundite moonutamise keelustamise toetamist.
