A6-0466/2007
23.11.2007
***II
SOOVITUS TEISELE LUGEMISELE
Nõukogu ühine seisukoht eesmärgiga võtta vastu Euroopa Parlamendi ja nõukogu otsus tolli ja kaubanduse paberivaba keskkonna kohta
(8520/4/2007 – C6‑0267/2007 – 2005/0247(COD))
Siseturu- ja tarbijakaitsekomisjon
Raportöör:
Christopher Heaton-Harris
PE 394.124v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
MENETLUS................................................................................................................................7
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
nõukogu ühise seisukoha kohta eesmärgiga võtta vastu Euroopa Parlamendi ja nõukogu otsus tolli ja kaubanduse paberivaba keskkonna kohta
(8520/4/2007 – C6‑0267/2007 – 2005/0247(COD) )
(Kaasotsustamismenetlus: teine lugemine)
Euroopa Parlament ,
– võttes arvesse nõukogu ühist seisukohta (8520/4/2007 – C6‑0267/2007 );
– võttes arvesse oma esimese lugemise seisukohta
Vastuvõetud tekstid , 12.12.2006, P6_TA(2006)0539 .
Euroopa Parlamendile ja nõukogule esitatud komisjoni ettepaneku ( KOM(2005)0609 ) kohta;
– võttes arvesse EÜ asutamislepingu artikli 251 lõiget 2;
– võttes arvesse kodukorra artiklit 67;
– võttes arvesse siseturu- ja tarbijakaitsekomisjoni soovitust teisele lugemisele ( A6‑0466/2007 ),
1. kiidab ühise seisukoha heaks;
2. märgib, et õigusakt võetakse vastu kooskõlas ühise seisukohaga;
3. teeb presidendile ülesandeks allkirjastada õigusakt koos nõukogu eesistujaga vastavalt EÜ asutamislepingu artikli 254 lõikele 1;
4. teeb peasekretärile ülesandeks allkirjastada õigusakt pärast kõikide menetluste nõuetekohase läbiviimise kontrollimist ja korraldada kokkuleppel nõukogu peasekretäriga selle avaldamine Euroopa Liidu Teatajas;
5. teeb presidendile ülesandeks edastada Euroopa Parlamendi seisukoht nõukogule ja komisjonile.
SELETUSKIRI
1.
Taust
Euroopa Parlament võttis oma raporti vastu esimesel lugemisel 12. detsembril 2006 ettepanekule muudatusettepanekuid tegemata.
23. juulil 2007 võttis nõukogu vastu oma ühise seisukoha.
Komisjon nõustub ühise seisukohaga.
2.
Komisjoni ettepaneku eesmärk
Kavandatava otsuse eesmärk on luua nii kehtiva kui ka ajakohastatava tolliseadustiku alusel vahend koostalitlusvõimeliste ja juurdepääsetavate automatiseeritud tollisüsteemide rakendamiseks ning protsesside ja teenuste kooskõlastamiseks.
Selle vahendi abil on kavas luua vajalikud kohustused erinevate elektrooniliste tollisüsteemide rakendamiseks ja tingimused nn ühtse liidese ( Single Window ) ja ühtse kontrollpunkti ( One-Stop-Shop ) edaspidise rakendamise kohustuste jaoks.
Otsuse põhieesmärk on teha kindlaks, milliseid meetmeid peavad kõik huvirühmad võtma ja milliseks tähtajaks, et saavutada tolli ja kaubanduse lihtsa ning paberivaba keskkonna väljatöötamine ajakohastatava tolliseadustiku jõustumise ajaks.
3.
Ühine seisukoht
Nõukogu toetab oma ühises seisukohas ettepaneku eesmärki, milleks on tolli ja kaubanduse paberivaba keskkonna loomine.
Lisaks tehnilistele muudatustele ja isikuandmete kaitse konkreetsele äramärkimisele sisaldab ühine seisukoht muudatusi, mis puudutavad üksikute süsteemide loomise tähtaegu.
Mõnede süsteemide osas eristatakse funktsionaalsete spetsifikatsioonide loomise tähtaegu ja süsteemi käivitamise tähtaegu.
Lisaks luuakse võimalus pikendada tähtaegu komiteemenetluse (kontrolliga regulatiivmenetluse) kaudu ja loobuda mõnedest projektidest pärast funktsionaalsete spetsifikatsioonide kohta negatiivse hinnangu saamist.
Arvestades sellisele ambitsioonikale projektile omaseid tehnilisi raskusi, mis on seotud märkimisväärsete vahendite eraldamisega riikide valitsuste poolt, pooldab nõukogu järk-järgulist lähenemist, mis võimaldab elektrooniliste süsteemide astmelist rakendamist.
Seega puudutavad ühises seisukohas esitatud peamised muudatused komisjoni ettepanekuga võrreldes artiklit 4 (Süsteemid ja teenused ning ajakava), artiklit 5 (Osad ja kohustused), artiklit 6 (Komisjoni ülesanded) ja artiklit 7 (Liikmesriikide ülesanded).
4.
Järeldus
Euroopa Parlament peaks ühise seisukohaga nõustuma, sest see tagab siiski ettepanekus toodud tähtaegadest kinnipidamise liikmesriikidele ja komisjonile kohustuste loomiseks.
MENETLUS
Pealkiri
Paberivaba töökeskkond tolli ja kaubanduse jaoks
Viited
08520/4/2007 - C6-0267/2007 - 2005/0247(COD)
EP 1. lugemise kuupäev – P-number
12.12.2006 T6-0539/2006
Komisjoni ettepanek
KOM(2005)0609 - C6-0420/2005
Ühise seisukoha kättesaamisest istungil teada andmise kuupäev
6.9.2007
Vastutav komisjon
istungil teada andmise kuupäev
IMCO
6.9.2007
Raportöör(id)
nimetamise kuupäev
Christopher Heaton-Harris
30.1.2006
Arutamine parlamendikomisjonis
12.9.2007
3.10.2007
Vastuvõtmise kuupäev
22.11.2007
Lõpphääletuse tulemused
+:
–:
0:
22
Lõpphääletuse ajal kohal olnud liikmed
Janelly Fourtou, Evelyne Gebhardt, Malcolm Harbour, Alexander Lambsdorff, Kurt Lechner, Nickolay Mladenov, Bill Newton Dunn, Zita Pleštinská, Karin Riis-Jørgensen, Luisa Fernanda Rudi Ubeda, Heide Rühle, Leopold Józef Rutowicz, Christel Schaldemose, Andreas Schwab, Eva-Britt Svensson, Bernadette Vergnaud
Lõpphääletuse ajal kohal olnud asendusliige/asendusliikmed
Emmanouil Angelakas, André Brie, Wolfgang Bulfon, Colm Burke, Manuel Medina Ortega
Lõpphääletuse ajal kohal olnud asendusliige/asendusliikmed (kodukorra art 178 lg 2)
Mojca Drčar Murko
