Maantee transport
Transport
2008-05-21 - 15:12
Parlament kiitis heaks kaks maantee transporti käsitlevat raportit.
Esimene neist puudutab maanteeveo-ettevõtja tegevusalal tegutsemise tingimusi ning teine juurdepääsu rahvusvahelisele autoveoturule.
Edasi lükati hääletus kolmanda raporti osas, mis käsitleb juurdepääsu bussiteenuste turule.
Euroopa Komisjon esitas kolm õigusloomelist ettepanekut, millega soovitakse parandada maantee transpordi eeskirju.
Neist kaks kiitis parlament täna heaks.
Kolmanda osas käivad läbirääkimised nõukoguga, saavutamaks kokkulepe esimese lugemise jooksul.
Maanteeveo-ettevõtja tegevusalal tegutsemiseks nõutavad tingimused
Silvia Adriana ŢICẶU (PSE, RO) raportis käsitletakse maanteeveo-ettevõtja tegevusalal tegutsemiseks nõutavaid tingimusi.
Raportis kiidetakse heaks kõrgemate nõudmiste esitamine maanteeveo alal tegutseda soovijatele.
Raporti poolt hääletas 494, vastu 133 ja erapooletuks jäi 46 saadikut.
Vastu võetud raporti kohaselt peab maanteeveo teenuste osutaja olema ühe liikmesriigi resident.
Samuti peavad teenuseosutajad tõestama oma finantssuutlikkust ning neil peab olema asukohariigis kontor.
Ettevõtjad peavad lisaks tõestama oma ametialast pädevust ning kui nende juhtimise all leiavad aset tõsised rikkumised, siis kaotavad nad oma tegevusloa ja nad ei tohi edaspidi töötada ELis maanteeveo teenuse osutajana.
Saadikud toovad raportis välja terve rea rikkumisi, mille puhul teenuste osutaja võib tegevusloa kaotada.
Samuti viidi sisse teatud muudatused andmekaitse parandamiseks.
Juurdepääs rahvusvahelisele autoveoturule
Parlament leiab Mathieu GROSCH i (EPP-ED, BE) raportis, et kabotaaž peaks rahvusvahelise veo raames piirduma kolme järjestikuse veoga maksimaalselt seitsme päeva jooksul.
Saadikud soovivad samas, et k abotaažvedude hulga ja kestuse piirangud kaotataks järk-järgult ning et kaks aastat pärast määruse jõustumist suurendataks lubatud kabotaažvedude arvu seitsmeni.
Kõik kabotaažvedude hulga ja kestuse piirangud kaotatakse 1. jaanuaril 2014.
Samuti toetasid p arlamendiliikmed kabotaaži lubamist osalise mahalaadimise puhul ning tagasiteele jäävates transiitriikides, et vältida (pool)tühje vedusid.
Lisaks peaksid liikmesriigid raporti kohaselt kandma oma riiklikku autoveo-ettevõtjate registrisse kõik tõsised rikkumised, mille on toime pannud nende vedajad ning millega on kaasnenud karistus.
Saadikud võtsid tekstist välja sätte korduvate pisirikkumiste kohta, sest pisirikkumiste tõlgendus on nende arvates igas riigis erinev.
Parlament lükkas edasi hääletuse rahvusvahelise bussiveoteenuse osutamise raporti osas.
Maanteeveo-ettevõtja tegevusalal tegutsemiseks nõutavad tingimused
Silvia Adriana ŢICẶU (PSE, RO)
Dokument: A6-0087/2008
Menetlus: Kaasotsustamismenetlus (***I)
Arutelu: 20.05.2008
Hääletus: 21.05.2008
Juurdepääs rahvusvahelisele autoveoturule (uuesti sõnastatud)
Mathieu GROSCH (EPP-ED, BE)
Dokument: A6-0038/2008 -
Menetlus: Kaasotsustamismenetlus (***I)
Arutelu: 20.05.2008
Hääletus: 21.05.2008
20080520IPR29458 Euroopa Parlamendi resolutsioonid leiate alates 22. maist siit
ET
1
LINK
/activities/plenary/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
