Suurõnnetustele kiirreageerimise ja nendeks valmisoleku rahastamisvahend
Kodanikukaitse
2006-03-14 - 14:53
Parlament soovib laiendada uue rahastamisvahendi kasutusala nii, et kaasataks ka ennetustegevus, ning et lisaks inimestele, keskkonnale ja varale kaitstaks ka rahvatervist ja rahva turvalisust ning kultuuripärandit, nii ELis kui väljaspool ELi.
Rahastamisvahendile soovitakse 173 miljoni asemel eraldada 278 miljonit eurot.
Parlament tahab muuta ka vahendi õiguslikku alust nii, et parlamendil oleks kaasotsustusõigus.
Raporti poolt oli 606, vastu 27 ja erapooletuks jäi 15 saadikut.
Suurõnnetustele kiirreageerimise ja nendeks valmisoleku rahastamisvahendi raames saab anda nii rahalist kui ka tehnilist abi, ning selle abil peab liit tulevikus paremini reageerima suurõnnetustele ning tagama tõhusama kodanikukaitse.
Komisjon kasutas oma ettepanekus õigusliku alusena asutamislepingu artiklit 308, vastavalt millele saab nõukogu, juhul kui asutamisleping ei sätesta teatud tegevuseks volitusi, komisjoni ettepaneku vastu võtta ainult ühehäälselt, pärast parlamendiga konsulteerimist.
Parlament usub, et kuna ettepaneku peamine eesmärk on rahvatervise- ja keskkonnakaitse, peaks õiguslik alus olema asutamislepingu artikli 175 lõige 1.
Sellisel juhul on parlamendil kaasotsustusõigus.
Seetõttu palub parlament suhtuda tema poolt esitatud arvamusse kui kaasotsustusmenetluse esimese lugemise dokumenti.
Saadikud leiavad Dimitrios PAPADIMOULIS e (GUE/NGL, EL) raportis, et rahastamisvahendi alla peaks lisaks kiirreageerimisele ning valmisolekule mahtuma ka ennetamine.
Rahastamisvahend peaks väljendama ühenduse solidaarsust mitte ainult ELis, vaid ka väljaspool liidu piire.
Kui rahastamisvahendit kasutatakse väljaspool ELi piiri, tuleks tegevus kooskõlastada ÜROga.
Parlament soovib, et vahendit kasutataks lisaks loodusõnnetustele ka tööstus- või tehnoloogiliste katastroofide, sealhulgas merereostuse või terroriaktide puhul.
Samuti tuleks lisaks inimestele, keskkonnale ja varale kaitsta ka rahvatervist ja rahva turvalisust ning kultuuripärandit.
Parlamendiliikmed usuvad, et määruse tõhusaks rakendamiseks peaks komisjon koostöös liikmesriikidega esimesel võimalusel koostama ELis olemasolevate kodanikukaitse ressursside (personal, varustus jne) üksikasjaliku nimistu.
Kui EKi ettepanekus nähti rahastamisvahendile perioodiks 2007-2013 ette 173 miljonit eurot, siis parlamendi arvates on vaja 105 miljonit rohkem, ehk kokku 278 miljonit eurot.
Siiski märgitakse, et tegemist on esialgse summaga (kuna uut finantsperspektiivi veel ei ole).
Uus rahastamisvahend on mõeldud Euroopa Liidu solidaarsusfondi täienduseks.
Dimitrios PAPADIMOULIS (GUE/NGL, EL)
Dokument: A6-0027/2006
Menetlus: Nõuandemenetlus (*)
Arutelu: 13.03.2006
Hääletus: 14.03.2006
20060309IPR06020 Parlamendi resolutsiooni leiate siit alates 16. märtsist
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
