P7_TA(2010)0259
Sadamatesse sisenevate ja neist väljuvate laevade teavitusformaalsused ***I
A7-0064/2010
Euroopa Parlamendi 6. juuli 2010. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu direktiiv, milles käsitletakse ühenduse liikmesriikide sadamatesse sisenevate ja neist väljuvate laevade teavitusformaalsusi ning millega tunnistatakse kehtetuks direktiiv 2002/6/EÜ ( KOM(2009)0011 – C6-0030/2009 – 2009/0005(COD) )
(Seadusandlik tavamenetlus: esimene lugemine)
Euroopa Parlament
, –
võttes arvesse komisjoni ettepanekut Euroopa Parlamendile ja nõukogule ( KOM(2009)0011 );
–
võttes arvesse EÜ asutamislepingu artikli 251 lõiget 2 ja artikli 80 lõiget 2, mille alusel komisjon esitas ettepaneku Euroopa Parlamendile ( C6-0030/2009 );
–
võttes arvesse komisjoni teatist Euroopa Parlamendile ja nõukogule ’Lissaboni lepingu jõustumise mõju käimasolevatele institutsioonidevahelistele otsustamismenetlustele’ ( KOM(2009)0665 );
–
võttes arvesse Euroopa Liidu toimimise lepingu artikli 294 lõiget 3 ja artikli 100 lõiget 2;
–
võttes arvesse Euroopa Majandus- ja Sotsiaalkomitee 4. novembri 2009. aasta arvamust ELT C 128, 18.5.2010, lk 131.
;
–
võttes arvesse Regioonide Komitee 17. juuni 2009. aasta arvamust ELT C 211, 4.9.2009, lk 65.
;
–
võttes arvesse kodukorra artiklit 55;
–
võttes arvesse transpordi- ja turismikomisjoni raportit ( A7-0064/2010 ),
1.
võtab vastu allpool toodud esimese lugemise seisukoha;
2.
kiidab heaks käesolevale resolutsioonile lisatud Euroopa Parlamendi, nõukogu ja komisjoni ühisavaldused;
3.
võtab teadmiseks käesolevale resolutsioonile lisatud komisjoni avalduse;
4.
palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
5.
teeb presidendile ülesandeks edastada Euroopa Parlamendi seisukoht nõukogule, komisjonile ja liikmesriikide parlamentidele.
P7_TC1-COD(2009)0005
Euroopa Parlamendi seisukoht, vastu võetud esimesel lugemisel 6. juulil 2010. aastal eesmärgiga võtta vastu Euroopa Parlamendi ja nõukogu direktiiv 2010/.../EL, milles käsitletakse liikmesriikide sadamatesse sisenevate ja neist väljuvate laevade teavitusformaalsusi ning millega tunnistatakse kehtetuks direktiiv 2002/6/EÜ
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (direktiiv 2010/65/EL) lõplikule kujule.)
LISA
Euroopa Parlamendi, nõukogu ja komisjoni ühisavaldus lootsitasõidu loa andmise kohta
Lühimerevedude hõlbustamise eesmärgil ja arvestades paljudes liikmesriikides juba kehtestatud lootsiteenuste standardeid ning merelootside osa meresõiduohutuse edendamisel ja merekeskkonna kaitsmisel, peavad Euroopa Parlament, nõukogu ja komisjon vajalikuks kaaluda selget raamistikku lootsitasõidu lubade andmiseks Euroopa meresadamates, mis oleks kooskõlas komisjoni teatisega, mille eesmärk on luua Euroopa piirideta meretranspordiruum, ja komisjoni teatisega Euroopa sadamapoliitika kohta ( KOM(2007)0616 ), ning arvestades asjaolu, et iga lootsimise piirkond nõuab väga spetsiifilisi kogemusi ja kohaliku olukorra tundmist.
Komisjon hakkab varsti seda küsimust uurima, võttes sealjuures arvesse mereohutuse ja merekeskkonna kaitse tähtsust, ning teeb seda koostöös huvitatud pooltega, eeskätt asjakohaste, läbipaistvate ja proportsionaalsete tingimuste rakendamise osas.
Komisjon teeb oma hindamise tulemuse teatavaks teistele institutsioonidele ning esitab vajaduse korral ettepaneku edasiste meetmete kohta.
Euroopa Parlamendi, nõukogu ja komisjoni avaldus ELi toimimise lepingu artikli 290 kohta
Euroopa Parlament, nõukogu ja komisjon teatavad, et käesoleva direktiivi sätted ei piira institutsioonide mis tahes tulevikus võetavat seisukohta seoses ELi toimimise lepingu artikli 290 või selliseid sätteid sisaldavate üksikute õigusaktide rakendamisega.
Komisjoni avaldus delegeeritud õigusaktide teatavakstegemise kohta
Kui õigusaktiga ei ole ette nähtud kiirmenetlust, võtab komisjon arvesse Euroopa Parlamendi ja nõukogu seisukohta, et delegeeritud õigusaktide teatavakstegemise puhul tuleb arvestada vaheaegu institutsioonide töös (talvine vaheaeg, suvine vaheaeg ja Euroopa Parlamendi valimised), tagamaks, et Euroopa Parlament ja nõukogu saaksid kasutada oma õigusi asjaomases õigusaktis sätestatud tähtaegade piires, ning on valmis vastavalt toimima.
