P7_TA(2010)0319
Paranduseelarve nr 5/2010 projekt: OLAF ja omavahendite korrigeerimine
A7-0249/2010
Euroopa Parlamendi 21. septembri 2010. aasta resolutsioon nõukogu seisukoha kohta Euroopa Liidu 2010. aasta üldeelarve paranduseelarve nr 5/2010 projekti kohta, III jagu – Komisjon (13473/2010 – C7-0260/2010 – 2010/2091(BUD) )
Euroopa Parlament,
–
võttes arvesse Euroopa Liidu toimimise lepingut, eriti selle artiklit 314, ning Euroopa Aatomienergiaühenduse asutamislepingut, eriti selle artiklit 106a;
–
võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, EÜT L 248, 16.9.2002, lk 1.
eriti selle artikleid 37 ja 38;
–
võttes arvesse Euroopa Liidu 2010. aasta üldeelarvet, mis võeti lõplikult vastu 17. detsembril 2009. aastal ELT L 64, 12.3.2010.
;
–
võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta ELT C 139, 14.6.2006, lk 1.
;
–
võttes arvesse komisjoni 15. juunil 2010. aastal esitatud Euroopa Liidu 2010. aasta üldeelarve paranduseelarve projekti nr 5/2010 ( KOM(2010)0320 );
–
võttes arvesse nõukogu poolt 13. septembril 2010. aastal koostatud seisukohta paranduseelarve nr 5/2010 projekti kohta (13473/2010 – C7-0260/2010 );
–
võttes arvesse kodukorra artikleid 75b ja 75e;
–
võttes arvesse eelarvekomisjoni raportit ( A7-0249/2010 ),
A.
arvestades, et nõukogu seisukoht paranduseelarve nr 5/2010 projekti kohta hõlmab OLAFi ametikohtade loetelu muutmist ilma talle ettenähtud rahalisi vahendeid suurendamata ning traditsiooniliste omavahendite (s.o tollimaksude ja suhkrumaksude) ning käibemaksu- ja kogurahvatulu baaside prognoosi muutmist, asjaomaste Ühendkuningriigile võimaldatavate korrigeerimiste kandmist eelarvesse ja nende rahastamist ning Madalmaade ja Rootsi 2010. aasta kogurahvatulu põhiste maksete vähendamise rahastamise muutmist, mis põhjustab muutusi ELi eelarvesse kantavate omavahendite sissemaksete liikmesriikidevahelises jaotuses;
B.
arvestades, et paranduseelarve nr 5/2010 projekti eesmärk on ametlikult kajastada seda eelarvelist muudatust 2010. aasta eelarves;
C.
arvestades, et nõukogu võttis oma seisukoha vastu 13. septembril 2010,
1.
võtab paranduseelarve nr 5/2010 projekti teadmiseks;
2.
kiidab nõukogu seisukoha paranduseelarve nr 5/2010 projekti kohta muutmata kujul heaks ning teeb presidendile ülesandeks kuulutada paranduseelarve nr 4/2010 lõplikult vastuvõetuks ja korraldada selle avaldamine
Euroopa Liidu Teatajas
;
3.
teeb presidendile ülesandeks edastada käesolev resolutsioon nõukogule ja komisjonile.
