19.6.2006
ETTEPANEK VÕTTA VASTU SOOVITUS NÕUKOGULE
vastavalt kodukorra artikli 114 lõikele 1
Esitaja(d): Véronique De Keyser
fraktsiooni PSE nimel
Läbirääkimised Euroopa – Vahemere piirkonna assotsieerumislepingu sõlmimiseks ühelt poolt Euroopa Ühenduse ja selle liikmesriikide ning teiselt poolt Süüria Araabia Vabariigi vahel
Euroopa Parlamendi ettepanek võtta vastu soovitus nõukogule läbirääkimiste kohta Euroopa – Vahemere piirkonna assotsieerumislepingu sõlmimiseks ühelt poolt Euroopa Ühenduse ja selle liikmesriikide ning teiselt poolt Süüria Araabia Vabariigi vahel
Euroopa Parlament ,
–
võttes arvesse ettepanekut võtta vastu nõukogu otsus, mis käsitleb Euroopa – Vahemere piirkonna assotsieerumislepingu sõlmimist ühelt poolt Euroopa Ühenduse ja selle liikmesriikide ning teiselt poolt Süüria Araabia Vabariigi vahel (COM(2004)0808) ELT C 55, 4.3.2005, lk 7. , ning kõnealuse lepingu sõlmimise suhtes käivaid läbirääkimisi;
–
võttes arvesse oma varasemaid resolutsioone Süüria kohta, eelkõige 8. septembri 2005. aasta resolutsiooni poliitvangide kohta Süürias Nimetatud kuupäeval vastu võetud tekstid P6_TA(2005)0340 . ja 15. juuni 2006. aasta resolutsiooni Nimetatud kuupäeval vastu võetud tekstid P6_TA(2006)0279 . ;
–
võttes arvesse ÜRO resolutsioone Süüria ja Liibanoni suhete kohta, eelkõige julgeolekunõukogu 17. mai 2006. aasta resolutsiooni 1680 (2006) ning sõltumatu rahvusvahelise uurimiskomisjoni juhi hr Serge Brammertzi viimast aruannet, mis pärineb 14. juunist 2006;
–
võttes arvesse kodukorra artikli 114 lõiget 1,
A.
arvestades, et Süürias on praegu üleminekuperiood, mis võib viia sotsiaalse turumajanduse, demokraatlikuma riigikorra ja suurema inimõiguste austamise suunas;
B.
arvestades, et sõlmitav assotsieerumisleping ning Euroopa Liidu ja Süüria suhete tugevdamine jätkuva vastastikuse austamise õhkkonnas võivad sellesuunalist arengut soodustada;
C.
arvestades, et sõltumatu rahvusvahelise uurimiskomisjoni lõplikud järeldused atentaadi suhtes, mille tagajärjel hukkus endine Liibanoni peaminister Rafic Hariri, on assotsieerumislepingu allkirjastamise ja ratifitseerimise seisukohast määrava tähtsusega,
1.
kutsub nõukogu üles tõhustama oma tegevust nimetatud lepingu allkirjastamiseks ning võtma arvesse järgmisi soovitusi:
a) tuleks panna tähele asjaolu, et ehkki Euroopa Liidu ja Süüria vahel sõlmitava lepingu projekt on koostatud kehtivate Euroopa – Vahamere piirkonna assotsieerumislepingute eeskujul, sisaldab see ka uusi sätteid, mis, käsitledes eelkõige relvade leviku piiramist, võitlust terrorismiga, tollitariifide vähendamist ja asutamisõigust, on muutnud läbirääkimised tavapärasest keerukamaks;
b) tuleks võtta arvesse Baathi partei kümnendalt piirkondlikult kongressilt lähetatud poliitilisi signaale, millest kõige nähtavam on juhtkonna uuendamine ja noorendamine;
c) tuleks veenda Süüria valitsust tühistama eriolukorda, mis võimaldaks aidata kaasa õigusriigi arengule, austades täiel määral lepingu artikli 2 põhimõtteid;
2.
teeb presidendile ülesandeks edastada käesolev soovitus nõukogule ning teavitamise eesmärgil komisjonile ning Süüria parlamendile ja valitsusele.
