Pál Schmitt - olümpiavõitjast parlamendisaadikuks
Sport
2007-06-01 - 11:30
Pál Schmitt nüüd ja noore vehklemistšempionina
Pál Schmitt on ainus Euroopa Parlamendi saadik, kes on võitnud olümpiamängud.
1968. ja 1972. aastal võitis noor ungarlane kulla vehklemises, korjates samal perioodil ka maailmameistri tiitleid.
See lugu on esimene osa seeriast, kus tutvustame saadikud, kes paistavad silma saavutustega väljaspool poliitikat.
Lugege alljärgnevat intervjuud 65aastase Schmittiga, milles ta kirjeldab, kuidas sattus poliitikasse ning mida arvab oma riigi edusammudest Euroopa Liidus.
Te olete olümpiavõitja vehklemises (1968, 1972) ja ka maailmameister (1970, 1971), olles seega ainus Euroopa Parlamendi liikmest olümpiavõitja.
Kuidas sattusite siia?
Pál Schmitt: " Kogu oma spordikarjääri jooksul panin ma suurt rõhku õpingutele.
Ma lõpetasin Majandusteaduste Ülikooli ja õppisin keeli.
Sellel ajal ei mõelnud ma saadikuks saamise peale, sest tegu oli kommunistliku režiimiga, kus oli vaid üks partei, totalitaarne süsteem.
Siis me ei saanud isegi unistada süsteemist, kus valitseks demokraatia ning me oleksime ELi ja NATO liikmed."
Te olite 18 aastat Ungari Olümpiakomisjoni esimees ning 23 olete aastat olnud Rahvusvahelise Olümpiakomitee liige.
Parlamendi kultuuri ja hariduse komisjoni aseesimehena töötate te hetkel raporti kallal, mis räägib spordi rollist hariduses.
Mida te õppisite vehklemistšempionina ja kuidas te saate neid teadmisi praeguses töös kasutada?
"Esiteks lubage mul öelda, et kultuuri komisjoni aseesimehena leian ma, et on vajalik tõsta hariduse olulisust ELis, arvestades haridust kui teadmistepõhise ühiskonna alustala.
Minu spordikarjäär aitas omandada oskusi, mida vaevalt saab kusagil mujal omandada.
Sport õpetab, kuidas keskenduda, tegeleda monotoonse tegevusega, luua meeskonna-tunnet, austada reegleid, taluda valu ja väsimust.
Võlgnen just spordile selle, et veel 65aastasena suudan ma palju tööd teha."
Olete te ELi ja Horvaatia parlamentaarse ühiskomisjoni esimees.
Parlament kiitis äsja heaks raporti Horvaatia kohta ja tundub, et ees on veel paar kiiret aastat.
Millised on teie meelest Horvaatia liitumisväljavaated?
"Horvaatia on end heast küljest näidanud alates liitumisläbirääkimiste algusest.
Horvaatia on praktiliselt sõelumisprotsessist läbi käinud.
Riigil pole raske ELi sulanduda, sest 4,5 miljoni inimesega riigi majandusnäitajad on juba praegu paremad kui paljudel uusliitujatel, sealhulgas kahjuks ka minu riigil Ungaril ning ka Bulgaarial ja Rumeenial.
Kui seadusandlik keskkond liigub praeguses tempos ja näiteks saame me põhiseaduse lepingu projekti heaks kiita aastaks 2008, siis minu arvates on Horvaatial võimalus liituda aastal 2009 ning osaleda Euroopa Parlamendi valimistel.
Kui ei, siis realistlikum stsenaarium oleks 2010."
Ungari liitus Euroopa Liiduga kolm aastat tagasi.
Mida te olete parlamendisaadikuna selle aja jooksul saavutanud ja mis on eesseisvad väljakutsed?
"Kui me ELiga liitusime, siis mõtlesime, et rikastame liitu oma keele, teaduse, ajaloo ja kultuuriga.
See oli osa meie eesmärkidest, mida oleme saavutanud.
Mul on kahju, et majandusliku poole pealt pole riik olnud edukas.
Pole kerge olla edukas parlamendisaadik, kui riik ei ole edukas.
Ungari majanduslikud näitajad jäävad maha riikidest, kes liitusid ELiga 2004. aastal.
Siis olime me favoriidid, nüüd oleme kahjuks muutunud viimasteks.
Ungaril on suur riigivõlg, eriliselt kõrge inflatsioon (9%) ning kõrge töötus noorte seas.
Mul on samuti kahju, et Ungari liitumine euroalaga venib.
Mida me saame teha, on püüda kasutada tõhusalt Ungarile mõeldud eurorahasid aastateks 2007-2013."
20070531STO07250 Pál Schmitti profiil parlamendi kodulehel
ET
1
PHOTO
20070531PHT07318.jpg
ET
2
LINK
/members/public/yourMep/view.do;jsessionid=514423DB7F5A1B243266A2B2AE7FC4B1.node1?name=schmitt&partNumber=1&id=28133&language=ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
