SUULINE KÜSIMUS ARUTELUGA O-0070/07
vastavalt kodukorra artiklile 108
esitaja:
Jan Andersson
Tööhõive- ja sotsiaalkomisjon i nimel,
Pervenche Berès
Majandus- ja rahanduskomisjon i nimel
Euroopa Komisjonile
Teema: Komisjoni teatis: Euroopa huvi: edukas toimetulek üleilmastumise ajajärgul (KOM(2007)0581 lõplik)
Kuidas kavatseb komisjon tagada Lissaboni strateegia sotsiaalse mõõtme kaasatuse ja nähtavuse, eelkõige integreeritud suunistes?
Kuidas kavatseb komisjon pöörata rohkem tähelepanu aktiivsele kaasamisele ja kõigile võrdsete võimaluste loomisele, edendada asjakohast sotsiaalkaitset ja tugevdada võitlust vaesusega?
Kuidas kavatseb komisjon tegeleda suurte erinevustega liikmesriikide vahel tööhõivesuuniste rakendamise ja tõhususe osas?
Kuidas kavatseb komisjon tagada, et liikmesriigid kohaldaksid ulatuslikumalt Euroopa tööhõivestrateegia näitajaid ja eesmärke, elukestva õppe vahendeid ning Euroopa noortepaktis ja soolise võrdõiguslikkuse Euroopa paktis sätestatud meetmeid?
Kas komisjonil on kavas lisada need kohustused integreeritud suunistesse, et edendada sidusamat ja tõhusamat Euroopa tööhõivestrateegiat?
Kuidas kavatseb komisjon suurendada liikmesriikide parlamentide, piirkondlike ja kohalike ametiasutuste ning tööturu osapoolte osalust ja kaasatust Lissaboni strateegia raames, eelkõige riikliku reformikava protsessis?
Kuidas hindab komisjon rahvusvaheliste avalike hüvede (IPG) asjakohasust ja mõju liikmesriikide valmisolekule reformida oma majandust ja tööturgusid?
Kui komisjon peab nimetatud majandushooba asjakohaseks, siis kuidas kavatseb komisjon tagada liikmesriikidele ka edaspidi ühtsed suunised uute väljakutsete osas, nagu finantskriisid ja kliimamuutused, ning liikmesriikides toimuvate reformide koordineerimise?
Millist mõju avaldavad komisjoni meelest kolmandate riikide sõltumatute fondide investeeringud ELi majandusse, eriti kui ELi fondide investeeringud nende riikide majandusse on piiratud või võimatud?
Kas tuleks kasutusele võtta uued meetmed, mis looks ELile nende kolmandate riikidega võrdsed konkurentsitingimused?
Nii 2007. aasta oktoobri kui ka 2008. aasta märtsi Euroopa Ülemkogu palutakse ühendada erinevad majanduslikud vahendid ja töötada välja ühtsed lahendused nii sisemiste kui ka väliste väljakutsete osas.
Kuidas oleks komisjoni meelest võimalik seda eesmärki saavutada, eriti olemasolevate majanduslike vahenditega?
