26/07/2004
RESOLUTSIOONI ETTEPANEK
esitatud vastavalt kodukorra artiklile 113
esitajad: Cristiana MUSCARDINI, Alessandro FOGLIETTA ja Roberta ANGELILLI
nädalavahetustel teostatavate TIR-vedude tingimuste ühtlustamise kohta
Euroopa Parlamendi resolutsioon nädalavahetustel teostatavate TIR-vedude tingimuste ühtlustamise kohta
Euroopa Parlament ,
–
võttes arvesse kodukorra artiklit 113;
A.
arvestades, et nädalavahetustel on liiklusõnnetuste arv suurem,
B.
arvestades, et üheks kõige sagedasemaks õnnetuste põhjustajaks on raskeveokid,
C.
arvestades, et suvistel nädalavahetustel ning riiklikel pühadel reisivad kiirteedel miljonid turistid,
D.
arvestades, et nendel ajavahemikel tuleks raskeveokite liiklemisega kaasnevaid riske vähendada,
E.
arvestades, et piiridel peatuma sunnitud veokijuhid on kaitsetus olukorras,
1.
kutsub Euroopa Komisjoni ja nõukogu üles esitama ettepanekut ühtlustatud eeskirjade kehtestamiseks, eriti raskeveokite liikluse keelustamiseks Euroopa Liidu liikmesriikides laupäeviti ja pühapäeviti ning riiklikele pühadele eelneva 12 tunni jooksul;
2.
kutsub Euroopa Komisjoni ja nõukogu üles aitama kaasa raudteetranspordi kasutamisele mittekergriknevate kaupade veol.
3.
kutsub Euroopa Komisjoni ja nõukogu üles esitama ettepanekut ühtsete karistuste kehtestamiseks eeskirjade rikkumise korral.
4.
kutsub Euroopa Komisjoni ja nõukogu üles koordineerima transiidi- ja tolliküsimusi eesmärgiga vältida veokijuhtide sundviivitusi piiridel.
