30 000 kemikaali ühes õigusaktis
Keskkond
2006-12-08 - 16:56
REACHiga võidab keskkond ja rahvatervis
Kemikaale on meie ümber igal pool - pesuseebis, mänguasjades ning toidus.
On teada, et Euroopa Liidu turul on üle 100 000 erinevatesse toodetesse peidetud kemikaali, ohustades seeläbi keskkonda ja rahvatervist.
Pärast mitmeid aastaid tugevat tööd tõmbab parlament järgmisel nädalal otsad kokku kuulsal kemikaalide direktiivil REACH.
Mis asi see ikkagi on ja milleks meil seda vaja on?
1981. aastast pärit õigusakt sunnib kõiki ELi toodavaid kemikaale testima.
Samas ei puuduta see seadusandlus neid 100 000 kemikaali, mis on turul olnud enne seda.
Nii ei tea me, mis on nende kemikaalide mõju keskkonnale ja tervisele - kas nad võivad põhjustada vähki või hormonaalseid haigusi või kahjustada kuidagi moodi keskkonda.
40 õigusakti sulanduvad üheks
Kemikaalide direktiivi REACH eesmärk on ohtlike kemikaalide kontrolli alla saamine, üliohtlike kemikaalide vähemohtlikega asendamine ning kehtiva 40 kemikaalidealase õigusakti ühe mütsi alla koondamine.
Samas katab REACH vaid 100 000st turul olevast kemikaalist 30 000, sest välja on jäetud kemikaalid, mida imporditakse või toodetakse väikestes kogustes - vähem kui tonn aasta kohta.
Tähekombinatsioon REACH tähendab kemikaalide registreerimist, hindamist ja autoriseerimist ( Registration, Evaluation and Authorisation of Chemicals ).
See tähendab seda, et kemikaalide registreerimine on kohustuslik, võimud küsivad rohkem infot ning uurivad kemikaale hoolikamalt kui varem ning kõige ohtlikumate kemikaalide kohta peab loa saama Helsingis asuvast Euroopa Kemikaalide Ametist.
Tootmine võib kallineda
REACHi tulemusena peaks vähenema kemikaalide halb mõju keskkonnale ja inimeste tervisele.
REACHi negatiivne pool puudutab tootjaid, kellele läheb tootmine kallimaks.
Kemikaalitööstuses on hõivatud üle 1,7 miljoni inimese Euroopa Liidus ning veel 3 miljonit inimest on kaudselt seotud.
ELi kemikaalitööstus moodustab 31% maailma kemikaalitööstusest.
Direktiivi REACH ettevalmistustega alustati 8 aastat tagasi.
2003. aasta novembril tuli komisjon välja esimese ettepanekuga.
2005. aastal oli parlamendis selle esimene lugemine.
Selle aasta novembri lõpus jõudsid parlament ja nõukogu direktiivi suhtes üksmeelele.
Tuleval nädalal, 11. detsembril arutab parlament direktiivi ning 13. detsembril hääletab selle üle.
Vaadake debatti otseülekandes, klõpsates allolevale viidale.
REACH rakendub alates 2007. aasta juunist.
20061207STO01168 Taustainfo REACHi kohta Nõukogu ja parlamendisaadikute vaheline kokkulepe REACHi osas Keskkonna, rahvatervise ja toiduohutuse komisjon Tööstuse, teadusuuringute ja energeetika komisjon Euroopa Kemikaalide Amet Otseülekanne istungilt
ET
1
PHOTO
20061207PHT01241.jpg
ET
4
LINK
/activities/expert/committees/presentation.do?committee=1239&language=ET
ET
5
LINK
/activities/expert/committees/presentation.do?committee=1240&language=ET
ET
6
LINK
http://www.hel2.fi/eca/
ET
7
LINK
/eplive/public/freetext_page_webstreaming/default/default_et.htm
-//EP//TEXT IM-PRESS 20061204BKG00916 0 NOT XML V0//ET
-//EP//TEXT IM-PRESS 20061127IPR00326 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
