P6_TA(2005)0251
Eripiirangud teatavate isikute vastu (Kongo) *
A6-0194/2005
Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega kehtestatakse teatavate Kongo Demokraatliku Vabariigi suhtes kehtestatud relvaembargot rikkuvate isikute vastu suunatud eripiirangud (KOM(2005)0227 – C6-0185/2005 – 2005/0101(CNS))
(Nõuandemenetlus)
Euroopa Parlament,
–
võttes arvesse komisjoni ettepanekut nõukogule (KOM(2005)0227) ELTs seni avaldamata.
;
–
võttes arvesse nõukogu ühist seisukohta 2005/440/ÜVJP ELT L 152, 15.6.2005, lk 22.
;
–
võttes arvesse EÜ asutamislepingu artikleid 60 ja 301;
–
võttes arvesse EÜ asutamislepingu artiklit 308, mille alusel nõukogu konsulteeris Euroopa Parlamendiga ( C6-0185/2005 );
–
võttes arvesse kodukorra artiklit 51;
–
võttes arvesse kodanikuvabaduste, justiits- ja siseasjade komisjoni raportit ning arengukomisjoni arvamust ( A6-0194/2005 ),
1.
kiidab komisjoni ettepaneku muudetud kujul heaks;
2.
palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;
3.
palub nõukogul Euroopa Parlamenti informeerida, kui nõukogu kavatseb kõrvale kalduda Euroopa Parlamendi poolt heakskiidetud tekstist;
4.
palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5.
teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek Euroopa Parlamendi muudatusettepanekud Muudatusettepanek 1 Põhjendus 3 a (uus)
(3 a) ÜRO Julgeolekunõukogu resolutsioonis 1572(2004) sätestatud meetmete rakendamisel tagab ühendus nende meetmete kooskõlastamise menetlustega, mida kohaldatakse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel Cotonous 23. juunil 2000. aastal allkirjastatud koostöölepingu¹, eriti selle artiklite 8 ja 96 alusel.
¹ EÜT L 317, 15.12.2000, lk 3.
Muudatusettepanek 2 Põhjendus 3 b (uus)
(3 b) Käesolevas määruses sätestatud meetmed ei piira muude meetmete vastuvõtmist, mille eesmärk on rahvusvaheliste inimõiguste konventsioonide sätete kohaselt eelkõige Rahvusvahelise Kriminaalkohtu kaudu esitada süüdistus ja anda kohtu alla isikud, keda kahtlustatakse inimõiguste ja rahvusvahelise humanitaarõiguse rasketes rikkumistes, ad hoc esildise alusel, mis Kongo Demokraatliku Vabariigi ametivõimud tegid kohtule 19. aprillil 2004. aastal Rooma statuudi artikli 12 kohaselt.
Muudatusettepanek 3 Artikli 2 lõige 1 1.
Külmutatakse kõik rahalised vahendid ja majandusressursid, mida
I lisas
loetletud füüsilised või juriidilised isikud, üksused või asutused
omavad või mis on nende valduses
.
1.
Külmutatakse kõik rahalised vahendid ja majandusressursid, mida
otseselt või kaudselt omavad või valdavad
komisjoni poolt vastavalt artiklile 9 koostatud nimekirjas
loetletud füüsilised või juriidilised isikud, üksused või asutused.
Muudatusettepanek 4 Artikli 2 lõige 2 2.
Rahalisi vahendeid ega majandusressursse ei anta otseselt ega kaudselt
I lisas
loetletud füüsiliste või juriidiliste isikute, üksuste või asutuste käsutusse ega nende toetuseks.
2.
Rahalisi vahendeid ega majandusressursse ei anta otseselt ega kaudselt
komisjoni poolt vastavalt artiklile 9 koostatud nimekirjas
loetletud füüsiliste või juriidiliste isikute, üksuste või asutuste käsutusse ega nende toetuseks.
Muudatusettepanek 5 Artikli 4 punkt c
c) kõnealusest kinnipidamisõigusest või otsusest ei saa kasu
I lisas
loetletud isikud, üksused või asutused;
c) kõnealusest kinnipidamisõigusest või otsusest ei saa kasu
komisjoni poolt vastavalt artiklile 9 koostatud nimekirjas
loetletud isikud, üksused või asutused;
Muudatusettepanek 6 Artikli 6 lõige 3 3.
Käesoleva artikli lõigete 1 ja 2 kohaselt edastatud või saadud teavet kasutatakse ainult sel otstarbel, milleks see edastati või saadi.
3.
Mistahes
käesoleva artikli lõigete 1 ja 2 kohaselt edastatud või saadud teavet kasutatakse ainult sel otstarbel, milleks see edastati või saadi.
Seda teavet kasutatakse eranditult ajavahemikul, mis on vajalik rahaliste vahendite ja majandusressursside külmutamiseks, ning selle teabe suhtes kohaldatakse isikuandmete kaitset tagavat reeglistikku.
Muudatusettepanek 7 Artikkel 8 a (uus)
Artikkel 8 a
Füüsilistele ja juriidilistele isikutele, üksustele ja asutustele, kelle rahalised vahendid ja majandusressursid külmutati ebaõiglaselt, hüvitatakse summa, mis vastab ebaõiglaselt kantud kahju laadile ja ulatusele.
Muudatusettepanek 8 Artikkel 9 1.
Komisjonil on õigus:
1.
Komisjonil on õigus
pärast Euroopa Parlamendiga konsulteerimist
:
a) muuta sanktsioonide komitee otsuste
põhjal
I lisa
;
a)
koostada ja
muuta sanktsioonide komitee otsuste
alusel
artiklis 2 sätestatud juriidiliste või füüsiliste isikute, asutuste või organite nimekirja, kelle varad ning majanduslikud ressursid tuleb külmutada ning parandada nimekirja tõestatud vigade korral
ja
b) muuta liikmesriikide esitatud teabe
põhjal
II
lisa
.
b) muuta
lisa
liikmesriikide esitatud teabe
alusel
.
Punktis a osutatud nimekirja koostamisest ja muutmisest peab komisjon eelnevalt konfidentsiaalselt teavitama Euroopa Parlamendi kodanikuvabaduste, justiits- ja siseasjade komisjoni ning arengukomisjoni.
Muudatusettepanek 9 I lisa
See lisa on välja jäetud.
