Lihtsalt ja loogiliselt kliimapaketist: taastuvenergia
Energeetika
2008-04-01 - 16:25
Tuuleenergia on osa plaanist
Kevad on tärkamise aeg ning parlamentki tegeleb mitme tulevikku suunatud projektiga.
Kliimapaketi raportid peaksid valmima sügiseks.
Uurime esimesena taastuvenergia oma, mille üldeesmärk on aastaks 2020 viia taastuvenergia osakaal energiatarbimisest 20%ni.
Valmivat raportit kommenteerib raportöör Claude Turmes.
Tegu on esimese osaga seeriast, milles tutvustame kõiki kliimapaketi raporteid.
Komisjoni pakutud direktiiv näeb ette, et kõik liikmesriigid koostavad taastuvenergia suhtes riikliku tegevusplaani ning loovad reeglid, millega garanteeritakse, et taastuvenergia oleks tõepoolest taastuvenergia ning süsteemi, mis tagaks biokütuste kasutuse ning vähem kasvuhoonegaaside heitkoguseid.
Jaanuaris avalikustatud komisjoni ettepanekud puudutavad elektrikasutust, kütet, jahutussüsteeme ja biokütuseid.
Ettepanekud head, kuid esineb nõrkusi
Raportöör Claude Turmes (Greens/EFA, LU) ütles, et 20%line sihtmärk on õiges suunas minek.
Samas kritiseerib ta komisjoni väljapakutud 10%list eesmärki biokütustele aastaks 2020.
"Komisjonil ei olnud julgust jätta 10%line eesmärk välja," ütles ta.
Nimelt arvatakse, et biokütuste kasutamine ei pruugi sugugi keskkonnasõbralik olla, sest nende tootmine võtab suurtes kogustes energiat.
"Suhkrupeet ja nisu on halvad CO2 tasakaalule."
Turmes soovitab kasutada hoopis biomassi, millega säästaks 3-4 korda rohkem CO2 kui elektri ja sooja saamiseks kasutatava söega.
"Euroopas tuleks biomassi paremini ära kasutada," ütles ta.
Riiklikud sihtmärgid mõistlikud
Turmese hinnangul on Euroopa Komisjon väga hästi kalkuleerinud välja riiklikud sihtmärgid.
"Oleme neid numbreid vaadanud ja me leiame, et need on head," ütles ta.
Samas lisas ta, et EP peaks olema valvel lobitöötajate ja riiklike huvide nimel töötavate inimeste suhtes, kes võiksid neid numbreid soovida muuta.
Lõpetuseks ütles Turmes, et tema näeb suurt potentsiaali ka energiakasutuse vähendamises.
"Parim energia on see, mida meil vaja ei lähe."
Turmes tahab õiglasemat maailma
Claude Turmes on Luksemburgist valitud parlamendisaadik.
Ta on tööstuse, teadusuuringute ja energeetikakomisjoni ning kliimamuutuste ajutise komisjoni liige.
Turmes on töötanud kehalise kasvatuse õpetajana ning läks poliitikasse keskkonnaliikumise kaudu.
Valiti esimest korda Euroopa Parlamenti Luksemburgi rohelise partei "Déi Gréng" koosseisust.
Tema jaoks on EP koht, kus saab "panustada rahumeelsesse ja õiglasemasse maailma, maailma, mis on rahujalal keskkonnaga".
Turmesi raport taastuvenergiast peaks valmima juunikuuks.
20080331STO25142 Kliimapaketi tutvustuse lindistus 23. jaanuarist Biokütused võivad olla nii head kui halvad Euroopa Komisjon kliimapaketist Claude Turmes
ET
1
PHOTO
20080401PHT25392.jpg
ET
2
LINK
/wps-europarl-internet/faces/vod/player.jsp?date=20080123
ET
4
LINK
http://ec.europa.eu/commission_barroso/president/focus/energy-package-2008/index_en.htm
ET
5
LINK
/members/public/yourMep/view.do;jsessionid=4D7CC1044CC30ED22A009C609F9EEE1B.node1?name=turmes&partNumber=1&id=4432&language=ET
-//EP//TEXT IM-PRESS 20080229STO22603 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
