Lennujaamade turvakontroll: nõrk, piisav või ülepingutatud?
Transport
2008-09-11 - 17:51
Parlamendiliikmed Bradbourn ja Guardans 8. augustil avalikustas Euroopa Komisjon nimekirja esemetest, mida võib ja mida mitte kaasa võtta lennuki pardale.
Kuigi vedeliku-reegel on kuulus, pole nimekirja keelatud esemetest tegelikult avalikustatud alates 2003. aastast saadik.
Nüüd, kui lennujaamade julgestusnõuded on avalikud, võib uuesti küsida, kas need aitavad ka lennureisijatel paremini mõista oma õigusi?
Kas reeglid on nõrgad, piisavad või ülepingutatud?
Uurisime seda kahelt saadikult.
Kodanike õiguste komisjoni aseesimees Philip Bradbourn (EPP-ED, UK) ei arva, et probleem oleks reeglites endas, vaid selles, kuidas lennundusfirmad neid rakendavad.
Reeglite eesmärk oli ELi reeglid ühtlustada, et inimesi ei tülitataks ülemääraselt ja imelikes küsimustes.
Hispaania parlamendilige Ignasi Guardans (ALDE) rõhub kodanikuõigustele, arvates, et olemasolevad reeglid pakuvad ühelt poolt liiga suurt turvalisust, teiselt poolt pole aga piisavalt turvalised.
"100%list turvalisust pole olemas.
Minu arvates on kogu vedelikega seotud ennetustöö vaid soov näidata julgeolekut ja sellel pole tegelikku sisu.
Loomulikult, kui keelata autosõit lennujaamade läheduses, saab ennetada autopommide plahvatusi, aga see ei pruugi olla mõttekas ja intelligentne."
Ebamugavused lennujaamades?
Bradbourni sõnul on turvakontroll mõnedes lennujaamas kiirem ja mugavam, sest sealne töö on lihtsalt paremini korraldatud - rohkem töötajaid, parem varustus jms.
"Mõnes lennujaamas pole kunagi piisavalt inimesi reisijatega tegelemaks."
Ignasi Guardans on viinud ka lennujaamas toimuva kohtupinki.
"Tegu oli võimu väärkasutamisega, mis tulenes sellest, et regulatsiooni peeti saladuses ning see justkui lubas igal politseinikul kogu Euroopas otsustada, millal sind läbi otsida - on viidatud reeglitele, millel pole mingit õiguslikku alust.
Sama on kingadega - ELi õigusloomes pole akti, mis sunniks enne metallidetektorist läbiminemist reisijal kingad jalast võtma."
Guardansi hinnangul on inimesed Euroopa lennujaamades sunnitud aktsepteerima tegevust, mida nad ei pea tegema kusagil mujal.
"Julgeolekukaalutuse ning salajase regulatsiooni sildi all võivad politseinikud lennujaamades teha ükskõik mida.
Euroopa Komisjon kannab suurt vastutust selle salajase regulatsiooni suhtes."
Põhiõigused kehtivad ka lennujaamas
Arvestades erinevaid julgeolekuohte, peavad Bradbourni meelest inimesed lennujaamades olema kannatlikud.
"On tüütu järjekorras seista, aga see pole turvalisusnõue ise, vaid viis, kuidas seda teostatakse.
Usun, et enamik inimesi saab nüüd aru, et nad peavad need kontrollid läbima."
"Reisijad peavad mõistma, et lennujaamade näol ei saa demokraatias erandit teha," vaidles Guardans.
"Lennujaamas politseiniku ees seistes on neil samasugused põhiõigused nagu tänaval.
See tähendab seda, et tuleb protesteerida tegevuse vastu, mida ei toeta seadus.
Kahjuks on inimesed reisides tihti stressis ja kõik, mida nad soovivad, on lennukile minek.
Seetõttu võivad nad unustada õigused, mida nad tavaliselt ei unusta."
20080904STO36281 Philip Bradbourn Ignasi Guardans Komisjoni 2003. aasta määrus
ET
1
PHOTO
20080911PHT36967.jpg
ET
2
LINK
/members/public/yourMep/view.do?name=bradbourn&partNumber=1&id=4540&language=ET
ET
3
LINK
/members/public/geoSearch/view.do?country=ES&partNumber=1&id=28411&language=ET
ET
4
LINK
http://eur-lex.europa.eu/Notice.do?mode=dbl&lang=en&lng1=en.et&lng2=bg.cs.da.de.el.en.es.et.fi.fr.hu.it.lt.lv.mt.nl.pl.pt.ro.sk.sl.sv.&val=477283:cs&page=1&hwords=8+August+2008%7E
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
