24.2.2010 B7-0129/2010 RESOLUTSIOONI ETTEPANEK vastavalt kodukorra artiklile 120
Perekonnaõiguse keskasutuse loomine Euroopa õigusruumi raames
Cristiana Muscardini
PE432.987v01-00 B7‑0129/2010 Euroopa Parlamendi resolutsiooni ettepanek perekonnaõiguse keskasutuse loomise kohta Euroopa õigusruumi raames
Euroopa Parlament ,
– võttes arvesse 25. oktoobri 1980. aasta rahvusvahelise lapseröövi tsiviilõiguslikke küsimusi käsitlevat Haagi konventsiooni;
– võttes arvesse nõukogu 27. novembri 2003. aasta määrust (EÜ) nr 2201/2003, mis käsitleb kohtualluvust ning kohtuotsuste tunnustamist ja täitmist kohtuasjades, mis on seotud abieluasjade ja vanemliku vastutusega ELT L 338, 23.12.2003, lk 1.
;
– võttes arvesse inimõiguste ja põhivabaduste kaitse konventsiooni;
– võttes arvesse ÜRO lapse õiguste konventsiooni, eelkõige artiklit 29;
– võttes arvesse kodukorra artiklit 120,
A. arvestades Euroopa õigusruumi olemasolu;
B. arvestades, et järjest rohkem esineb juhtumeid, kus eri rahvusest abikaasad tülitsevad laste hooldusõiguse pärast;
C. arvestades, et liidu eri liikmesriikide perekonnaõiguse vahel on erinevusi;
D. arvestades, et nendele erinevustele lahenduste leidmine ei tohi kahjustada alaealiste laste tegelikke huvisid;
E. rõhutab veel kord, et esmajärjekorras tuleb kaitsta laste huve ning iga neid puudutava, vanemlikku vastutust käsitleva otsuse tegemisel tuleb ära kuulata laste arvamus,
1. kutsub nõukogu ja komisjoni üles kaaluma vajadust luua Euroopa õigusruumi raames perekonnaõiguse keskasutus;
2. kutsub nõukogu ja komisjoni üles andma nimetatud asutusele volitused menetleda kiirkorras tüli osapoolte võimalikke kaebusi, kui osapooled on seisukohal, et liidu teise liikmesriigi kohtu otsus diskrimineerib neid.
