25.10.2004
RESOLUTSIOONI ETTEPANEK
esitatud vastavalt kodukorra artiklile 81
Esitaja: keskkonna-, rahvatervise- ja toiduohutuse komisjon
Teema: Euroopa Komisjoni määruse projekt, millega muudetakse Euroopa Parlamendi ja nõukogu määruse (EÜ) nr.
999/2001 IV lisa seoses transmissiivsete spongioossete entsefalopaatiate ja loomasöötadega (C6‑0000/2004)
Euroopa Parlamendi resolutsioon Euroopa Komisjoni määruse projekti kohta, millega muudetakse Euroopa Parlamendi ja nõukogu määruse (EÜ) nr.
999/2001 IV lisa seoses transmissiivsete spongioossete entsefalopaatiate (TSE) ja loomasöötadega (C6‑0000/2004)
Euroopa Parlament ,
–
võttes arvesse Euroopa Ühenduse asutamislepingu artikli 152 lõiget 1;
–
võttes arvesse Euroopa Parlamendi ja nõukogu määrust (EÜ) nr 999/2001 EÜT L 147, 31.5.2001, lk 1-40. muudetud kujul;
–
võttes arvesse kodukorra artiklit 81;
–
võttes arvesse komisjoni määruse projekti, millega muudetakse Euroopa Parlamendi ja nõukogu resolutsiooni (EÜ) nr 999/2001 IV lisa, mis käsitleb loomasöötasid (SANCO/3027/2004);
A.
arvestades, et nõukogu otsuse 2000/766/EÜ EÜT L 306, 7.12.2000, lk 32. artikkel 2 sätestab, et liikmesriigid peavad keelama töödeldud loomsete valkude söötmise koduloomadele, keda peetakse, nuumatakse või aretatakse toiduainete tootmiseks;
B.
arvestades, et Euroopa Parlamendi ja nõukogu määruse (EÜ) nr 999/2001 artikli 7 lõige 2 ja IV lisa muudetud kujul keelustavad mäletsejaliste toitmise loomsete valkude ja loomseid valke sisaldavate söötadega, võimaldades teatavaid erandeid;
C.
arvestades, et komisjon kinnitab Euroopa Parlamendi ja nõukogu määruse (EÜ) 999/2001 IV lisa muutva määruseprojekti põhjenduses 3, mis käsitleb loomasöötasid, et katsetused on tõestanud, et laboratooriumite efektiivsus kalajahu sisaldavatest söötadest väikeste koguste imetajatelt pärinevate valkude avastamisel on olulisel määral kasvanud pärast seda, kui jõustus komisjoni direktiiv 2003/126/EÜ ELT L 339, 24.12.2003, lk 78. , mis käsitleb söötade ametlikul kontrollimisel kasutatavat analüütilist meetodit, mille abil tehakse kindlaks loomse päritoluga koostisosad;
D.
arvestades, et komisjon eeldab seega, et pole enam kehtivat alust kalajahu mäletsejalistele söötmise keelustamiseks ja seega peaks keelu tühistama; siiski tunnistab komisjon, et laboratooriumitöötajate pädevuse ja ettevalmistuse jätkuv arendamine oleks kontrolli kvaliteedi säilitamiseks või parandamiseks vajalik;
E.
arvestades, et ELi tasandil pole kogenud laboratooriumitöötajaid komisjoni direktiivi 2003/126/EÜ kohaste kontrollide läbiviimiseks;
F.
arvestades, et Euroopa Kohtu kohtuasja C-286/02 järelduste kohaselt on loomse jahu mäletsejalistele söötmise keeld andnud enim tulemusi transmissiivsete spongioossete entsefalopaatiatega (TSE) võitlemisel;
G.
arvestades, et loomsed valgud ei kuulu mäletsejaliste loomuliku toidu hulka;
1.
on seisukohal, et kalajahu söötmine mäletsejalistele ei ole vastavuses Euroopa Ühenduse asutamislepingu artikli 152 lõikes 1 ühendusele kehtestatud kohustusega;
2.
on seisukohal, et Euroopa Parlamendi ja nõukogu määruse (EÜ) nr 999/2001 artiklis 23 komisjonile antud volitused ei võimalda avaliku tervisekaitse taseme alandamist;
3.
kutsub seega komisjoni üles tagasi võtma määruse projekti, millega muudetakse Euroopa Parlamendi ja nõukogu määruse (EÜ) nr 999/2001 IV lisa, mis käsitleb loomasöötasid (SANCO/3027/2004);
4.
usub, et tuleb rangelt kontrollida söötasid, millega toidetakse teisi koduloomi, keda peetakse, nuumatakse või aretatakse toiduainete saamise eesmärgil;
5.
taotleb sigadele ja kodulindudele söödetavas kalajahus sisalduva dioksiini vastuvõetavate piirkoguste teaduslikku analüüsi;
6.
väljendab tugevat kahtlust, kas ELi liikmesriikides on piisavalt kogenud laboratooriumitöötajaid, et viia läbi kalajahu kontrollimist vastavalt komisjoni direktiivile 2003/126/EÜ;
7.
teeb parlamendi presidendile ülesandeks edastada käesolev resolutsioon nõukogule, Euroopa Komisjonile ning liikmesriikide parlamentidele ja valitsustele.
