A7-0211/2010
22.6.2010
***II
SOOVITUS TEISELE LUGEMISELE
Nõukogu esimese lugemise seisukoht eesmärgiga võtta vastu Euroopa Parlamendi ja nõukogu direktiiv, mis käsitleb raamistikku intelligentsete transpordisüsteemide kasutuselevõtmiseks maanteetranspordis ja liideste jaoks teiste transpordiliikidega
(06103/4/2010 – C7‑0119/2010 – 2008/0263(COD))
Transpordi- ja turismikomisjon
Raportöör:
Anne E. Jensen
PE 441.309v05-00
Kasutatud tähised
* Nõuandemenetlus
*** Nõusolekumenetlus
***I Seadusandlik tavamenetlus (esimene lugemine)
***II Seadusandlik tavamenetlus (teine lugemine)
***III Seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
Õigusakti eelnõu muudatusettepanekud
Euroopa Parlamendi muudatusettepanekutes märgistatakse õigusakti eelnõusse tehtud muudatused paksus kaldkirjas.
Tavalises kaldkirjas märgistus on mõeldud asjaomastele osakondadele abiks õigusakti eelnõu ettevalmistamisel ja tähistab neid õigusakti eelnõu osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul on vaja vastavate osakondade nõusolekut.
Õigusakti eelnõuga muudetava õigusakti muudatusettepaneku päises märgitakse kolmandale reale kehtiva õigusakti pealkiri ja number ning neljandale reale viide muudetavale sättele.
Kui Euroopa Parlament soovib muuta kehtivat sätet, mida õigusakti eelnõus ei muudeta, märgistatakse muutmata jäävad tekstiosad paksus kirjas .
Väljajäetav tekstiosa tähistatakse sümboliga [...].
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT Error!
Bookmark not defined.
SELETUSKIRI............................................................................
Error!
Bookmark not defined.
LISA............................................................................................
Error!
Bookmark not defined.
MENETLUS................................................................................
Error!
Bookmark not defined.
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
nõukogu esimese lugemise seisukoha kohta eesmärgiga võtta vastu Euroopa Parlamendi ja nõukogu direktiiv, mis käsitleb raamistikku intelligentsete transpordisüsteemide kasutuselevõtmiseks maanteetranspordis ja liideste jaoks teiste transpordiliikidega
(06103/4/2010 – C7‑0119/2010 – 2008/0263(COD) )
(Seadusandlik tavamenetlus: teine lugemine)
Euroopa Parlament ,
– võttes arvesse nõukogu esimese lugemise seisukohta (06103/4/2010 – C7-0119/2010 );
– võttes arvesse komisjoni ettepanekut Euroopa Parlamendile ja nõukogule ( KOM(2008)0887 );
– võttes arvesse EÜ asutamislepingu artikli 251 lõiget 2 ja artikli 71 lõiget 1, mille alusel komisjon esitas ettepaneku Euroopa Parlamendile ( C6-0512/2008 );
– võttes arvesse komisjoni teatist Euroopa Parlamendile ja nõukogule „Lissaboni lepingu jõustumise mõju käimasolevatele institutsioonidevahelistele otsustamismenetlustele” ( KOM(2009)0665 );
– võttes arvesse Euroopa Liidu toimimise lepingu artikli 294 lõiget 7 ja artikli 91 lõiget 1;
– võttes arvesse oma esimese lugemise seisukohta
Vastuvõetud tekstid, 23.4.2009, P6_TA(2009)0283 . ;
– võttes arvesse Euroopa Majandus- ja Sotsiaalkomitee 13. mai 2009. aasta arvamust
ELT C 277, 17.11.2009, lk 85. ;
– pärast konsulteerimist Regioonide Komiteega;
– võttes arvesse kodukorra artikleid 70 ja 72;
– võttes arvesse transpordi- ja turismikomisjoni soovitust teisele lugemisele ( A7‑0211/2010 ),
1. kiidab nõukogu seisukoha heaks;
2. teeb presidendile ülesandeks edastada Euroopa Parlamendi seisukoht nõukogule, komisjonile ja riikide parlamentidele.
SELETUSKIRI
1.
Menetluse taust ja selgitused
Komisjon esitas 16. detsembril 2008 Euroopa Parlamendile ja nõukogule ettepaneku võtta vastu direktiiv, mis käsitleb raamistikku intelligentsete transpordisüsteemide kasutuselevõtuks maanteetranspordis ja liideste jaoks teiste transpordiliikidega
KOM(2008) 887 lõplik – 2008/0263 (COD). .
Kavandatud direktiiviga luuakse õiguslik raamistik komisjoni ettepanekule lisatud intelligentsete transpordisüsteemide kasutuselevõttu Euroopas käsitleva tegevuskava
.
KOM(2008) 886 (lõplik/2). rakendamiseks.
Euroopa Majandus- ja Sotsiaalkomitee võttis vastu oma arvamuse komisjoni ettepaneku kohta 13. aprillil 2009
.
ELT C 277, 17.11.2009, lk 85. .
Regioonide Komitee arvamust küsiti, kuid ta loobus arvamuse esitamisest
.
Regioonide Komitee loobumine 13.3.2009. .
Euroopa Parlament võttis 23. aprilli 2009. aasta istungil esimesel lugemisel vastu õigusloomega seotud resolutsiooni, millega muudetakse komisjoni ettepanekut
T6-0283/2009 . .
Euroopa Andmekaitseinspektor võttis komisjoni ettepaneku kohta vastu arvamuse 22. juulil 2009
.
ELT C 047, 25.2.2010, lk 6. .
Transpordi- ja turismikomisjon kinnitas 21. juuli 2009. aasta koosolekul parlamendi kuuenda koosseisu poolt käesolevaks ametiajaks Euroopa Parlamendi esimesel lugemisel vastu võetud seisukoha ning raportöörile anti volitused alustada läbirääkimisi nõukoguga varajase teise lugemise üle.
Vastavalt EÜ asutamislepingu artikli 251 lõikele 2 ja kaasotsustamismenetluse praktilist korda käsitlevale ühisele deklaratsioonile
.
ELT C 145, 30.6.2007, lk 5. toimus nõukogu ja Euroopa Parlamendi vahel mitmeid mitteametlikke kohtumisi, mille eesmärk on saavutada varajane kokkuleppele teisel lugemisel.
Sellega seoses jõudsid mõlema institutsiooni vastutavad organid
.
COREPER ning transpordi- ja turismikomisjon. kokkuleppele, mis kinnitati COREPERis 9. detsembril 2009 ja 10. märtsil 2010 ning transpordi- ja turismikomisjoni tasandil komisjoni esimehe 16. detsembri 2009. aasta ja 11. märtsi 2010. aasta kirjaga.
Nõukogu võttis 10. mail 2010. aastal vastavalt Euroopa Liidu toimimise lepingu artiklis 294 sätestatud seadusandlikule tavamenetlusele vastu oma esimese lugemise seisukoha, mis sisaldab kokkulepet.
2.
Komisjoni ettepanek: eesmärk ja põhielemendid
Ettepaneku üldeesmärk (kohaldamisala) on luua raamistik intelligentsete transpordisüsteemide kooskõlastatud kasutuselevõtuks ja kasutamiseks maanteetranspordis ning sellega seotud spetsifikatsioonide väljatöötamiseks, sealhulgas liideste jaoks teiste transpordiliikidega.
Konkreetsete eesmärkide hulka kuuluvad muu hulgas süsteemi koostalitlusvõime parandamine, sujuva juurdepääsu tagamine, teenuste osutamise pidevuse soodustamine ning tõhusa koostöömehhanismi loomine kõigi intelligentsete transpordisüsteemide valdkonna sidusrühmade vahel.
Liikmesriikidele pannakse kohustus kindlustada koostalitusvõimeliste intelligentsete transpordisüsteemide rakenduste ja teenuste koordineeritud kasutuselevõtt ning kasutamine.
Ühiste spetsifikatsioonide vastuvõtmine , mida teostavad komisjon ja teda abistav liikmesriikide esindajatest koosnev komitee (Euroopa intelligentsete transpordisüsteemide komitee) kontrolliga regulatiivmenetluse kohaselt, hõlmab eelkõige nelja prioriteetset valdkonda:
1. maantee-, liiklus- ja reisiandmete optimaalne kasutus;
2. liikluse ja kaubaveo korraldusega seotud intelligentsete transpordisüsteemide teenuste järjepidevus Euroopa transpordikoridorides ja linnastutes;
3. intelligentsete transpordisüsteemide rakenduste liiklusohutus ja turvalisus;
4. sõiduki integreerimine transpordi infrastruktuuri.
Kavatsetakse asutada Euroopa intelligentsete transpordisüsteemide nõuanderühm , kuhu kutsutakse asjakohaste intelligentsete transpordisüsteemide valdkonna sidusrühmade esindajad.
On tehtud ettepanek, et riiklike asutuste väljastatud tüübikinnituste vastastikune tunnustamine hõlmaks ka maanteede infrastruktuuriga seotud seadmeid ja tarkvara.
Ettepanekusse lisatud andmekaitsesätete eesmärk on tagada eraelu puutumatus ja turvalisus.
Liikmesriigid peaksid arvesse võtma peamisi põhimõtteid , nagu tulemuslikkus, kulutõhusus, geograafiline pidevus, koostalitlusvõime ja valmidusaste.
3.
Euroopa Parlamendi esimene lugemine
Euroopa Parlamendi õigusloomega seotud resolutsiooni kohta, mis võeti vastu väga suure poolthäälte arvuga (529 ja 42 poolt- ja vastuhäält ning 16 erapooletut), esitati 58 muudatusettepanekut.
Muudatusettepanekutega soovis Euroopa Parlament eelkõige toetada intelligentsete transpordisüsteemide kooskõlastatud ja sidusat kasutuselevõttu ning määratleda intelligentsete transpordisüsteemide rakenduste ja teenuste kohaldamise raamistik.
Kõige olulisemad muudatused puudutavad järgmisi valdkondi:
Sisu ja kohaldamisala puhul rõhutas parlament vajadust intelligentsete transpordisüsteemide, sealhulgas koostalitlusvõimeliste intelligentsete transpordisüsteemide järjepideva kasutuselevõtu ja kasutamise järele (muudatusettepanek 6) ning seda, et direktiivi kohaldatakse kõigi maanteetranspordi, sealhulgas linnatranspordi valdkonnas kasutatavate reisijate, sõidukite ja infrastruktuuri intelligentsete transpordisüsteemide suhtes ning liideste suhtes teiste transpordiliikidega (muudatusettepanek 7).
Kohaldamisala ja spetsifikatsioonide valdkonnas võeti vastu sätted vähem kaitstud liikluses osalejate (muudatusettepanekud 10, 11 ja 59, 50, 55) ning liikluse korralduse ja liikuvuse juhtimise kohta, sealhulgas säte multimodaalse koostalitusvõimelise piletimüügi kohta (muudatusettepanek 9).
Ühised spetsifikatsioonid võetaks vastu ainult pakutud neljas prioriteetses valdkonnas , jättes samal ajal välja võimaluse, et komisjon saaks spetsifikatsioonide sisu vastavalt komiteemenetlusele (kontrolliga regulatiivmenetlus) muuta (muudatusettepanekud 19 ja 37).
Vajaduse korral nähakse ette koostalitlusvõime ja kohustuste spetsifikatsioonid ning määratakse kindlaks teenusepakkujate kohustused (muudatusettepanekud 23 ja 24).
Samuti sooviti, et enne spetsifikatsioonide, eesmärkide ja tähtaegade kehtestamist viidaks läbi mõjuhinnang (muudatusettepanekud 26 ja 43).
Selliste intelligentsete transpordisüsteemide rakenduste ja teenuste miinimumtase, mis on üleeuroopalise transpordivõrgu asendamatud osad , kehtestati järgmises neljas prioriteetses valdkonnas, kus komisjon määrab kindlaks spetsifikatsioonid nende kohustuslikuks kasutuselevõtuks ja kasutamiseks (muudatusettepanekud 12 ja 20):
a) reaalajas liiklus- ja reisiteabeteenuste pakkumine kogu ELis;
b) minimaalsete üldiste liiklusteabeteenuste tasuta pakkumisega seotud andmed ja kord;
c) automaatse hädaabikõne (eCall) ühtlustatud kasutuselevõtt kogu Euroopas;
d) asjakohased meetmed, millega tagatakse veoautodele ja tarbesõidukitele turvalised parkimiskohad ning telemaatikal põhinevad parkimis- ja ettetellimissüsteemid.
Liikmesriikide kohustused intelligentsete transpordisüsteemide kasutuselevõtmiseks hõlmaksid võimaluse korral tagasiühilduvust (muudatusettepanek 14), intelligentsete transpordisüsteemide kasutamist kõikide transpordiliikide ja nendevaheliste liideste puhul (muudatusettepanek 57) ning geograafilise killustatuse ja pidevusetuse tekitamisest hoidumist (muudatusettepanek 15), sisaldades erisätet morfoloogiliste iseärasuste kohta (muudatusettepanek 18).
Andmekaitse valdkonnas oli parlamendi eesmärk tagada eraelu puutumatus, anonüümsete andmete kasutamine , andmete kasutamine ettenähtud viisil ja eelneva nõusoleku andmine isikuandmete töötlemisele (muudatusettepanekud 32–36).
Tüübikinnituse valdkonnas viis parlament sisse arvukalt uusi sätteid, mis hõlmavad intelligentsete transpordisüsteemide tarkvararakendusi ja vastavust turutingimustele (muudatusettepanekud 27–29), tehnilisi standardeid ja eeskirju (muudatusettepanekud 30 ja 31).
4.
Nõukogu esimese lugemise hindamine ja kommentaarid
Nõukogu kiidab parlamendi ja nõukogu vastutavate organite vahel mitteametlike kolmepoolsete kohtumiste käigus toimunud läbirääkimistel saavutatud kokkuleppe heaks.
Nõukogu ei nõustunud täielikult, osaliselt või üldiselt vaid väga väikese arvuga parlamendi muudatusettepanekutest (muudatusettepanekud 2, 5, 16, 53, 12, 21, 57).Tekstis käsitletakse valdkondi, mille suhtes näitas Euroopa Parlament üles suurt huvi, nt direktiivi kohaldamisala, vähem kaitstud liiklejad, spetsifikatsioonid intelligentsete transpordisüsteemide prioriteetsetes valdkondades, kohustused ja andmekaitse.
Tekstile lisati nii uusi elemente, nagu mittesiduvate meetmete vastuvõtmine, kui ka täpsustati teisi sätteid, nagu sätteid kasutuselevõtmise, standardite ja vastavushindamise kohta.
Sisu ja kohaldamisala : Artikli 1 lõikes 1 on esitatud intelligentsete transpordisüsteemide järjepideva kasutuselevõtmise ja kasutamise mõiste ning lisatud on piiriülese mõõtme mõiste.
Vähem kaitstud liiklejate mõiste on määratletud artiklis 4 ning sätted spetsifikatsioonide kohta I lisas (prioriteetne valdkond III, punkt 4.2) ja II lisa punktis a.
Linnamõõde ja multimodaalne koostalitusvõimeline piletimüük oleksid hõlmatud intelligentsete transpordisüsteemide struktuuri ja pidevust puudutavate spetsifikatsioonidega (I lisa).
Kinnitatud on ühiste spetsifikatsioonide ja standardite vastuvõtmist (artikkel 2) neljas prioriteetses valdkonnas .
Artikli 6 lõigetes 1 ja 3 on ette nähtud koostalitlusvõime ja pidevuse spetsifikatsioonid, mis sisaldavad vajaduse korral funktsionaalseid, tehnilisi, organisatsioonilisi ning erinevate sidusrühmade teenuste alaseid sätteid vastavalt artikli 6 lõikele 4 .
Enne spetsifikatsioonide vastuvõtmist tuleb läbi viia mõjuhinnang.
Kasutuselevõtt (artikkel 5) Kuigi nõukogu nõustus parlamendi ettepanekuga kehtestada intelligentsete transpordisüsteemide prioriteetsetes valdkondades prioriteetsed meetmed , ei nõustunud ta parlamendi ettepanekuga intelligentsete transpordisüsteemide a utomaatse või kohustusliku kasutuselevõtu kohta, seda peamiselt nendega kaasneva ennustamatu finantsmõju pärast.
Selle asemel lepiti kokku intelligentsete transpordisüsteemide kasutuselevõtmist puudutava õigusakti ettepaneku esitamises vastavalt seadusandlikule tavamenetlusele (varem kaasotsustamismenetlus) 12 kuud pärast spetsifikatsioonide vastuvõtmist (artikli 6 lõige 2).
Kuus prioriteetset meedet intelligentsete transpordisüsteemide spetsifikatsioonide vastuvõtmiseks (artikkel 3) vastavad neljale prioriteetsele valdkonnale, mida parlament soovis esimesel lugemisel kehtestada intelligentsete transpordisüsteemide miinimumtasemena.
Komisjon tegi avalduse, milles ta võtab kohustuse võtta spetsifikatsioonid vastu kiiresti ja lühikese ajavahemiku jooksul:
a) multimodaalse reisiteabeteenuste pakkumine kogu ELis (2014);
b) reaalajas liiklusteabeteenuste pakkumine kogu ELis (2013);
c) kasutajatele võimalusel minimaalsete, liiklusohutusega seotud üldiste liiklusteabeteenuste tasuta pakkumisega seotud andmed ja kord (2012);
d) koostalitlusvõimelise hädaabikõne (eCall) ühtlustatud kasutuselevõtt kogu Euroopas (2012);
e) infosüsteemide loomine veokitele ja tarbesõidukitele ettenähtud turvaliste parkimiskohtade jaoks (2012);
f) reserveerimisteenuse loomine veokitele ja tarbesõidukitele ettenähtud turvaliste parkimiskohtade jaoks (2013).
Andmekaitset käsitlev osa (artikkel 10) kajastab täielikult parlamendi muudatusettepanekute sisu.
Vastutust käsitlevasse ossa (artikkel 11) viiakse sisse säte, et hõlmata tooteid vastavalt ELi õigusaktidele.
Komisjon tegi avalduse intelligentsete transpordisüsteemide teenuseid puudutavate suuniste vastuvõtmise kohta.
Komiteemenetlus / Delegeeritud õigusaktid Lissaboni lepingu jõustumise tõttu asendatakse kontrolliga regulatiivmenetlusel põhinevad komiteemenetluse sätted delegeeritud õigusaktidega.
Komisjon võtab I lisas osutatud spetsifikatsioonid vastu delegeeritud õigusaktidele kehtestatud korra kohaselt, alustades prioriteetsete meetmete all esitatud spetsifikatsioonidega.
Volitused on komisjonile delegeeritud seitsmeks aastaks.
5.
Soovituse sisu
Raportöör soovitab nõukogu esimese lugemise heaks kiita.
Nõukogu teksti sisu vastab suures ulatuses parlamendi esimese lugemise seisukohale.
Tekst on eesistujariikide Rootsi ja Hispaania ning parlamendi läbirääkimiskomisjoni vahel 2009. aasta oktoobrist kuni 2010. aasta märtsini toimunud keeruliste läbirääkimiste tulemus.
Raportöör soovib rõhutada järgmist:
- vabatahtlikkusel põhinev lähenemine intelligentsetele transpordisüsteemidele ei toiminud ja on vaja kehtestada standardimise miinimumtase, et kasutajad saaksid intelligentseid transpordisüsteeme reisimise ajal kasutada;
- nõukogu suhtumine on viimasel ajal väga muutunud, sest algselt olid liikmesriigid õigusakti vastu.
Intelligentsete transpordisüsteemide direktiivi vastuvõtmisega kiirendatakse intelligentsete transpordisüsteemide lahendustele kasutuselevõttu maanteetranspordis ja liideste jaoks teiste transpordiliikidega, mis on viimastel aastatel aeglane olnud.
Pidades silmas killustatud kasutuselevõttu, mis põhjustab teenuste riiklikku, regionaalset ja kohalikku paljusust, luuakse uue intelligentsete transpordisüsteemide direktiiviga ELi raamistik intelligentsete transpordisüsteemide järjepidevaks kasutuselevõtuks.
Seetõttu sillutab kokkulepe teed viivituste kaotamiseks intelligentsete transpordisüsteemide rakendustes ja teenustes ning kaotama vajakajäämised reisimises, muutes transpordi tõhusamaks, turvalisemaks ja ohutumaks, ning aidates kaasa poliitika üldeesmärgi, milleks on muuta transport keskkonnasäästlikumaks, saavutamisele.
LISA
Directive on ITS
Steps and informal meetings between the EP negotiating team (1)
and the Presidency of the Council
Date
Place
Meeting on ITS draft Directive
2009
23 April
Strasbourg
EP adopts its first reading
21 July
Brussels
TRAN Committee meeting: confirmation of the first reading and decision on the mandate to enter into negotiations
14 October
Brussels
The first technical informal trilogue/ SE Presidency*
3 November
Brussels
Second technical informal trilogue *
10 November
Brussels
TRAN Committee meeting: report back
Third technical informal trilogue *
19 November
Brussels
Fourth technical informal trilogue *
24 November
Strasbourg
First informal trilogue / SE Presidency**
1 December
Brussels
Second informal trilogue / SE Presidency**
2 December
Brussels
TRAN Committee meeting: report back
8 December
Brussels
Third informal trilogue / SE Presidency**
Agreement in substance of the Directive
16 December
Strasbourg
TRAN Coordinators meeting: report back
TRAN Chair letter confirming the agreement on the substance of the Directive without Comitology provisions and adaptation to Lisbon Treaty.
2010
3 March
Brussels
Fourth informal trilogue / ES Presidency*
Agreement on Comitology provisions: introduction of implementing acts and delegated acts
11 March
TRAN Chair letter to Coreper confirming the early second reading agreement
10 May
Brussels
Council adopts its first reading
(1) Rapporteur Ms A. E. Jensen, Shadow-rapporteurs: Mr D-L.
Koch (EPP); Ms S-A.
Ţicău (S&D); Ms F. Brepoels (Greens/EFA); Mr R. Czarnecki (ECR).
* Council represented by Chair of Working Party on Intermodal Questions and Networks.
** Council represented by Chair of COREPER I.
MENETLUS
Pealkiri
Intelligentsed transpordisüsteemid maanteetranspordis ja liidesed teiste transpordiliikidega
Viited
06103/4/2010 – C7-0119/2010 – 2008/0263(COD)
EP 1. lugemise kuupäev – P-number
23.4.2009 T6-0283/2009
Komisjoni ettepanek
KOM(2008)0887 - C6-0512/2008
Nõukogu esimese lugemise seisukoha kättesaamisest istungil teada andmise kuupäev
20.5.2010
Vastutav komisjon
istungil teada andmise kuupäev
TRAN
20.5.2010
Raportöör(id)
nimetamise kuupäev
Anne E. Jensen
12.5.2010
Arutamine parlamendikomisjonis
21.6.2010
Vastuvõtmise kuupäev
22.6.2010
Lõpphääletuse tulemus
+:
–:
0:
28
2
Lõpphääletuse ajal kohal olnud liikmed
Inés Ayala Sender, Georges Bach, Antonio Cancian, Luis de Grandes Pascual, Saïd El Khadraoui, Ismail Ertug, Jacqueline Foster, Mathieu Grosch, Jim Higgins, Ville Itälä, Georgios Koumoutsakos, Werner Kuhn, Jörg Leichtfried, Gesine Meissner, Vilja Savisaar, Brian Simpson, Keith Taylor, Silvia-Adriana Ţicău, Thomas Ulmer, Dominique Vlasto, Artur Zasada
Lõpphääletuse ajal kohal olnud asendusliige/asendusliikmed
Zigmantas Balčytis, Philip Bradbourn, Frieda Brepoels, Anne E. Jensen, Dominique Riquet, Alfreds Rubiks, Janusz Władysław Zemke
Lõpphääletuse ajal kohal olnud asendusliige/asendusliikmed (kodukorra art 187 lg 2)
Morten Løkkegaard, Traian Ungureanu
