SUULINE KÜSIMUS H-0417/09
Küsimuste tunniks osaistungjärgul - november 2009
vastavalt kodukorra artiklile 116
esitaja:
Zoran Thaler
Euroopa Komisjonile
Teema: Kliimamuutusealase Kopenhaageni kokkuleppe lõpp?
Eelmine nädal oli suureks pettumuseks kliimamuutuse vastase võitluse vallas.
Näib, et läbirääkimised kliimamuutuse üle lõppesid enne nende algamist.
Tõsiasjad on kõnekad – heitkoguste vähendamise ning arengumaadele heitkoguste piiramist võimaldava rahastamise asjus tehtud edusammud olid väiksed või olematud.
See kõik on rikkaimate riikide ja nende poliitiliste liidrite julguse puudumise süü.
Küsimuse esitaja eeldaks, et Kopenhaageni ülemaailmsel tippkohtumisel peavad poliitilised liidrid lubadusi ja sõlmivad õiguslikult siduva kokkuleppe.
On tõsi, et Hiina ja India väldivad kõnealust küsimust ning USA on sellest loobumas.
Samuti vastab tõele, et ELi keskkonnaministrite alustatut ei ole rahandusministrid veel lõpule viinud.
Euroopa peab asuma juhtpositsioonile.
Kuidas kavatseb komisjon tagada, et Kopenhaageni kohtumine kujuneb tulemusrikkaks, mitte ei kuku läbi?
