P6_TA(2005)0417
Heade tavade levitamise ning info- ja kommunikatsioonitehnoloogia tulemuslikkuse järelevalve programm ***I
A6-0302/2005
Euroopa Parlamendi õigusloomega seotud resolutsioon ettepaneku kohta võtta vastu Euroopa Parlamendi ja nõukogu otsus, millega muudetakse otsust nr 2256/2003/EÜ seoses heade tavade levitamise ning info- ja kommunikatsioonitehnoloogia tulemuslikkuse järelevalve programmi pikendamisega 2006. aastaks ( KOM(2005)0347 – C6-0247/2005 – 2005/0144(COD) )
(Kaasotsustamismenetlus: esimene lugemine)
Euroopa Parlament,
–
võttes arvesse komisjoni ettepanekut Euroopa Parlamendile ja nõukogule ( KOM(2005)0347 ) ELTs seni avaldamata.
;
–
võttes arvesse EÜ asutamislepingu artikli 251 lõiget 2 ja artikli 157 lõiget 3, mille alusel komisjon esitas Euroopa Parlamendile ettepaneku ( C6-0247/2005 );
–
võttes arvesse kodukorra artiklit 51 ja artikli 43 lõiget 1;
–
võttes arvesse tööstuse, teadusuuringute ja energeetikakomisjoni raportit ( A6-0302/2005 );
1.
kiidab komisjoni ettepaneku heaks;
2.
palub komisjonil ettepaneku uuesti Euroopa Parlamenti saata, kui ta kavatseb seda oluliselt muuta või selle teise tekstiga asendada;
3.
teeb presidendile ülesandeks edastada Euroopa Parlamendi seisukoht nõukogule ja komisjonile.
LISA
EUROOPA PARLAMENDI JA NÕUKOGU OTSUS NR .../2005/EÜ, …, millega muudetakse otsust nr 2256/2003/EÜ eesmärgiga pikendada heade tavade levitamise ning info- ja kommunikatsioonitehnoloogia (IKT) tulemuslikkuse järelevalve programmi 2006. aastaks
(EMPs kohaldatav tekst)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 157 lõiget 3,
võttes arvesse komisjoni ettepanekut,
võttes arvesse Euroopa majandus- ja sotsiaalkomitee arvamust, Arvamus on esitatud 27. oktoobril 2005. aastal (Euroopa Liidu Teatajas seni avaldamata)
pärast konsulteerimist regioonide komiteega,
toimides asutamislepingu artiklis 251 sätestatud korras Euroopa Parlamendi 15. novembri 2005. aasta seisukoht.
ning arvestades järgmist:
(1)
Otsusega nr 2256/2003/EÜ ELT L 336, 23.12.2003, lk 1.
Otsust on muudetud otsusega nr 787/2004/EÜ (ELT L 138, 30.4.2004, lk 12).
seati sisse programm MODINIS e-Euroopa 2005 tegevuskava järelevalveks, heade tavade levitamiseks ning võrgu- ja infoturbe parandamiseks ajavahemikus 1. jaanuarist 2003 kuni 31. detsembrini 2005.
(2)
Otsust nr 2256/2003/EÜ muudeti otsusega nr 787/2004/EÜ, et kohandada võrdlussummasid Euroopa Liidu laienemist arvesse võttes.
(3)
Nõukogu kutsus oma 9. detsembri 2004. aasta resolutsioonis, mis käsitleb info- ja kommunikatsioonitehnoloogia tulevikku (IKT), ELT C 62, 12.3.2005, lk 1.
komisjoni alustama ettevalmistustöid e-Euroopa 2005 tegevuskava järelkontrolliks, mis on 2005. aasta järgse uue infoühiskonna tegevuskava oluline osa.
(4)
Komisjoni 19. novembri 2004. aasta teatises "Väljakutsed Euroopa infoühiskonnale pärast 2005. aastat" analüüsitakse väljakutseid, mida peab käsitlema Euroopa infoühiskonna strateegias kuni 2010. aastani.
Selles pooldatakse IKT laialdasemat kasutamist ning jätkuvat poliitilist tähelepanu IKTga seotud küsimustele, mis hõlmab vajadust järelevalve ja heade tavade vahetamise järele.
See teatis oli lähtekoht analüüsiprotsessile, mille eesmärk on jõuda 2005. aasta jooksul uue, 2006. aastal käivituva infoühiskonna algatuseni.
(5)
Kevadisele Euroopa Ülemkogule esitatud komisjoni 2. veebruaril 2005. aasta teatises "Koostöö majanduskasvu ja töökohtade loomise nimel – Lissaboni strateegia uus algus" oli välja kuulutatud uus algatus, "i2010: Euroopa infoühiskond", mille eesmärk on stimuleerida IKT tulemuslikkust.
(6)
Komisjoni 1. juuni 2005. aasta teatises "i2010 − Euroopa infoühiskond majanduskasvu ja tööhõive tagamiseks" on visandatud avatud ja konkurentsivõimelise digitaalmajanduse edendamise viieaastase strateegia põhilised poliitilised prioriteedid.
Heade tavade vahetamise edendamine ja IKT-toega teenuste tulemuslikkuse järelevalve toetab ka edaspidi dialoogi asjaosaliste ja liikmesriikidega, eriti avatud kooskõlastusmeetodi kontekstis.
(7)
Konkurentsivõime ja innovatsiooni raamprogrammi (2007−2013) loomist käsitleva Euroopa Parlamendi ja nõukogu otsuse ettepanekus on esildatud raamprogramm ühenduse meetmeteks konkurentsivõime ja innovatsiooni valdkonnas aastatel 2007−2013 ning selles ühendatakse konkreetsed ühenduse meetmed, millega aidatakse kaasa ettevõtlusele, väikestele ja keskmise suurusega ettevõtjatele, tööstuse konkurentsivõimele, innovatsioonile, info- ja kommunikatsioonitehnoloogiale, keskkonnatehnoloogiatele ja intelligentsele energiale, sealhulgas otsusega nr 2256/2003/EÜ ette nähtud meetmed.
(8)
Euroopa Parlamendi ja nõukogu 21. aprilli 2004. aasta määrusega (EÜ) nr 808/2004 infoühiskonda käsitleva ühenduse statistika kohta 1 ELT L 143, 30.4.2004, lk 49.
on sisse seatud ühine raamistik infoühiskonna statistiliste andmete süstemaatiliseks esitamiseks.
Need statistilised andmed hõlmavad e-Euroopa võrdlusuuringuteks nõutavat teavet, on asjakohased liikmesriikide tegevuse tulemuslikkuse seiret toetavate struktuurinäitajate suhtes ning vajalikud infoühiskonna analüüsi ühtse aluse loomiseks.
(9)
Kaheteistkümne kuu jooksul pärast e-Euroopa 2005 tegevuskava tähtaja lõppu ja enne raamprogrammi eeldatavat algust 2007. aastal on vaja jälgida ja toetada IKTde arengut kogu majanduses, jätkates võrdlusuuringuid ja struktuurinäitajatel põhinevat statistilist analüüsi ning heade tavade levitamist.
Võrdlusuuringute, heade tavade ja poliitika kooskõlastamise programmi raames 2006. aastal võetavate meetmetega toetatakse komisjoni eespool nimetatud 2. veebruari 2005. aasta ja 1. juuni 2005. aasta teatistes seatud eesmärkide saavutamist.
(10)
Järelevalve, kogemustevahetuse, võrdlusuuringute, heade tavade levitamise ning infoühiskonna majanduslike ja ühiskondlike tagajärgede analüüsi mehhanismid peaksid 2006. aastal jätkuma, et saavutada eesmärgid, mis on seatud komisjoni 2. veebruari 2005. aasta teatises, stimuleerimaks IKT arengut e-Euroopa tegevuskava jätkamisel ning seoses komisjoni 1. juuni 2005. aasta teatisega.
(11)
Seepärast tuleks otsust nr 2256/2003/EÜ muuta,
ON VASTU VÕTNUD KÄESOLEVA OTSUSE:
Artikkel 1
Otsust nr 2256/2003/EÜ muudetakse järgmiselt.
1)
Lisatakse järgmine artikkel:
Artikkel 1a
1.
Programm 2006. aastaks jätkab info- ja kommunikatsioonitehnoloogia (IKT) arengu ja kasutamise järelevalvet kogu majanduses ja heade tavade levitamist ning sellel on järgmised eesmärgid:
a)
liikmesriikide tegevuse tulemuslikkuse ja liikmesriikides toimuva tegevuse tulemuslikkuse järelevalve ning selle võrdlemine maailma parimatega, kasutades võimaluse korral ametlikku statistikat;
b)
liikmesriikide poolt IKT kasutuselevõtu edendamiseks tehtavate riiklike, piirkondlike või kohalike pingutuste toetamine heade tavade analüüsimise ja kogemuste vahetamise mehhanismide väljatöötamise abil üksteist täiendava koosmõju raames;
c)
infoühiskonna majanduslike ja ühiskondlike mõjude analüüsimine seoses poliitiliste diskussioonide edendamisega eelkõige tööstusliku konkurentsivõime ja ühtekuuluvuse ning sotsiaalse hõlvamise osas.
2.
Programm koosneb valdkonnaülestest meetmetest, mis täiendavad ühenduse muude valdkondade meetmeid.
Nende meetmetega ei dubleerita muudes valdkondades tehtavat tööd muude ühenduse programmide raames.
Võrdlusuuringute, heade tavade ja poliitika kooskõlastamise programmi raames võetavate meetmete sihiks on saavutada eesmärgid, mis on seatud kevadisele Euroopa Ülemkogule esitatud komisjoni 2. veebruari 2005. aasta teatises "Koostöö majanduskasvu ja töökohtade loomise nimel – Lissaboni strateegia uus algus", et stimuleerida IKT arengut e-Euroopa tegevuskava jätkamisel ning eelkõige selleks, et edendada lairiba, e-valitsust, e-äri, e-tervishoidu ja e-õpet, ning seoses komisjoni 1. juuni 2005. aasta teatise "i2010 − Euroopa infoühiskond majanduskasvu ja tööhõive tagamiseks", millega edendatakse avatud ja konkurentsivõimelist digitaalmajandust, eesmärkidega.
3.
Programmiga luuakse ka ühine raamistik mitmesuguste riiklike, piirkondlike ja kohalike tasandite üksteist täiendavale koostoimele Euroopa tasandil.
2)
Lisatakse järgmine artikkel:
Artikkel 2a
Artiklis 1 a nimetatud eesmärkide saavutamiseks võetakse järgmisi meetmeid:
a)
Meede 1
Tegevuse tulemuslikkuse järelevalve ja võrdlus:
–
andmete kogumine ja analüüsimine võrdleva hindamise näitajate alusel, mis on määratletud nõukogu 18. veebruari 2003. aasta resolutsioonis e-Euroopa 2005 tegevuskava rakendamise kohta, sealhulgas vajadusel piirkondlike näitajate alusel, ning Euroopa Parlamendi ja nõukogu 21. aprilli 2004. aasta määruses (EÜ) nr 808/2004 infoühiskonda käsitleva statistika kohta*.
b)
Meede 2
Heade tavade levitamine:
–
uurimused, millega tehakse kindlaks head tavad riiklikul, piirkondlikul ja kohalikul tasandil, mis aitavad kaasa IKT edukale rakendamisele kogu majanduses,
–
toetus sihtotstarbelistele konverentsidele, seminaridele ja õpikodadele, levitus-, teavitus- ja kommunikatsioonitegevusele, millega toetatakse eesmärke, mis on seatud kevadisele Euroopa Ülemkogule esitatud komisjoni 2. veebruari 2005. aasta teatises
"Koostöö majanduskasvu ja töökohtade loomise nimel – Lissaboni strateegia uus algus", et stimuleerida IKT arengut e-Euroopa tegevuskava jätkamisel, ning seoses komisjoni 1. juuni 2005. aasta teatisega "i2010 − Euroopa infoühiskond majanduskasvu ja tööhõive tagamiseks", millega edendatakse avatud ja konkurentsivõimelist digitaalmajandust, et propageerida koostööd ning kogemuste ja heade tavade vahetamist, nagu on määratletud artikli 1a lõike 1 punktis b.
c)
Meede 3
Analüüs ja strateegiline arutelu:
–
sotsiaal- ja majandusekspertide töö toetamine, et anda komisjonile andmeid tulevikupoliitika analüüsi jaoks.
_________________________
* ELT L 143, 30.4.2004, lk 49.";
3)
Artikli 4 esimene lõik asendatakse järgmisega:
Programm hõlmab ajavahemikku 1. jaanuarist 2003 kuni 31. detsembrini 2006.
Käesoleva programmi rakendamise finantsraamistikuks määratakse 30 160 000 EUR.
4)
Lisa asendatakse käesoleva otsuse lisas esitatud tekstiga.
Artikkel 2
Käesolev otsus jõustub Euroopa Liidu Teatajas avaldamise päeval.
Artikkel 3
Käesolev otsus on adresseeritud liikmesriikidele.
Brüssel,
Euroopa Parlamendi nimel Nõukogu nimel
president
eesistuja
LISA
"LISA
Mitmeaastane programm, milles käsitletakse e-Euroopa tegevuskava järelevalvet, heade tavade levitamist ning võrgu- ja infoturvet (MODINIS)
Kulutuste suunav jaotus 2003–2005
Üldeelarve protsendimäärad kategooriate ja aastate kaupa
2003
2004
2005
Kokku 2003–2005
Meede 1 - tegevuse tulemuslikkuse järelevalve ja võrdlus
12%
14%
14%
40%
Meede 2 - heade tavade levitamine
8%
10%
12%
30%
Meede 3 - analüüs ja strateegiline arutelu
2%
3%
3%
8%
Meede 4 - võrgu- ja infoturbe parandamine
17%
5%
0%
22%
Kokku
39%
32%
29%
100%
Kulutuste suunav jaotus 2006. aastal
Üldeelarve protsendimäärad kategooriate ja aastate kaupa
2006
Meede 1 - tegevuse tulemuslikkuse järelevalve ja võrdlus
55%
Meede 2 - heade tavade levitamine
30%
Meede 3 - analüüs ja strateegiline arutelu
15%
Meede 4 - võrgu- ja infoturbe parandamine
0%
Kokku
100%
"
