SUULINE KÜSIMUS ARUTELUGA O-0071/04
vastavalt kodukorra artiklile 108
esitaja:
Joseph Daul
ja
Jean-Claude Fruteau
Põllumajanduskomisjon i nimel
Euroopa Komisjonile
Teema: Suhkru ühise turukorralduse eesseisev reform
Euroopa Komisjon andis 14. juulil 2004 välja teatise pealkirjaga "Euroopa säästva põllumajandusmudeli väljatöötamine uue ühise põllumajanduspoliitika (CAP) kaudu: suhkrusektori reform".
Nimetatud teatis on põhjustanud suurt muret mitte ainult Euroopa Liidu, vaid ka AKV suhkruprotokolli kaudu Euroopa Liiduga seotud riikide suhkrupeedi- ja suhkrurootootjate seas.
Lisaks on WTO laitnud Euroopa Liitu seoses suhkru eksporditoetuste süsteemiga ning EL on selle otsuse WTO arbitraažiorganis edasi kaevanud.
Palume uuel Euroopa Komisjonil teatada,
1. kas ta toetab ülenimetatud 14. juuli 2004. aasta teatist?
2. millal ta kavatseb esitada suhkru ühise turukorralduse reformi käsitleva ettepaneku ja millised võiksid olla selle peamised põhimõtted?
3. kas ta kavatseb säilitada elujõulise suhkrutootmise Euroopa Liidus ning kinnitada ELi praeguseid kohustusi AKV riikide ja India ees, samuti algatuse "Kõik peale relvade" raames võetud kohustusi?
