Saadikud soovivad Euroopa kõrgharidusele rohkem raha ja tuge
Haridus
2012-03-14 - 16:10
Vahetusüliõpilased Saksamaal, Leipzigis ©Belga/EPA Euroopa Parlamendi (EP) saadikud kiitsid kolmapäeval heaks raporti, mille kohaselt on Euroopa 2020 kasvustrateegia eesmärkide saavutamiseks vaja kõrghariduse paremat rahastamist ning Euroopa institutsioonide, ülikoolide ja liikmesriikide suuremat panust.
Selle tulemusel suureneks Euroopa kõrgharidusmaastikul üliõpilaste liikuvus ja paraneks nende võimekus leida endale töökoht.
Bologona protsessile ja sellega seotud Euroopa kõrghariduspiirkonna arendamisele keskenduva raporti põhjal tuleb parandada haridustasemete ühtset tunnustamist ja harmoniseerida akadeemilisi kvaliteedinõudeid.
Olulisel kohal on ka administratiivsete tõkete kaotamine.
Itaaliat esindava raportööri Luigi Berlingueri sõnul tuleb paremini integreerida haridussüsteemi ja Euroopa Liidu (EL) siseturu toimimine.
Sotsiaaldemokraadist Berlinguer lisas, et võidelda tuleb väljakutsetega, mille on kaasa toonud majandus- ja finantskriis.
Riikide tugi ülikoolidele
Selleks, et muuta ja arendada oma õppesüsteeme vajavad ülikoolid raporti järgi liikmesriikidelt ja ELilt finantstuge, liikmesriigid peavad rahastamise viise parandama.
Raportis seisab, et majanduslik kontekst peaks protsessi kiirendama ja seetõttu tuleks uurida uusi vorme ja finantsraamistikke, mis võimaldaksid Euroopa ülikoolide kasvu.
Seni on Bologna protsessiga liitunud 47 riiki.
Liitumiseks pidid riigid ja ülikoolid korraldama ümber oma õppekavad ja tagama kolmeastmelise haridustasemete süsteemi toimimise.
Samuti pidid ülikoolid Bologna protsessiga liitudes tugevdama oma sotsiaalset rolli.
20120309STO40297 Raport Luigi Berlinguer Euroopa kõrghariduspiirkond (inglise keeles)
ET
1
PHOTO
20120312PHT40478.jpg
ET
3
LINK
/meps/et/97156/Luigi_BERLINGUER.html
ET
4
LINK
http://www.ehea.info/
-//EP//TEXT REPORT A7-2012-0035 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
