LÕPLIK
A6-0444/2006
4.12.2006
*
RAPORT
Euroopa Liidu 2006. eelarveaasta paranduseelarve nr 6/2006 projekt
(15635/2006 – C6‑0441/2006 – 2006/2265(BUD))
III jagu – Komisjon
Eelarvekomisjon
Raportöör:
Giovanni Pittella
PE 380.827v02-00
SISUKORD
EUROOPA PARLAMENDI RESOLUTSIOONI ETTEPANEK................................................3
SELETUSKIRI............................................................................................................................5
MENETLUS................................................................................................................................6
EUROOPA PARLAMENDI RESOLUTSIOONI ETTEPANEK
Euroopa Liidu 2006. eelarveaasta paranduseelarve nr 6/2006 projekt, III jagu – Komisjon
(15635/2006 – C6‑0441/2006 – 2006/2265(BUD) )
Euroopa Parlament ,
– võttes arvesse Euroopa Ühenduse asutamislepingut, eriti selle artikli 272 lõike 4 eelviimast lõiku;
– võttes arvesse Euroopa Aatomienergiaühenduse asutamislepingut, eriti selle artiklit 177;
– võttes arvesse nõukogu 27. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust
EÜT L 248, 16.9.2002, lk 1. , ja eelkõige selle artikleid 37 ja 38;
– võttes arvesse Euroopa Liidu 2006. eelarveaasta üldeelarvet, mis võeti lõplikult vastu 15. detsembril 2005
ELT L 78, 15.3.2006. ;
– võttes arvesse 6. mail 1999. aastal Euroopa Parlamendi, nõukogu ja komisjoni vahel sõlmitud institutsioonidevahelist kokkulepet eelarvemenetluse parandamise ja eelarvedistsipliini kohta
EÜT C 172, 18.6.1999, lk 1.
Kokkulepet muudeti Euroopa Parlamendi ja nõukogu otsusega 2005/708/EÜ (ELT L 269, 14.10.2005, lk 24). ;
– võttes arvesse komisjoni poolt 31. oktoobril 2006 esitatud Euroopa Liidu 2006. eelarveaasta paranduseelarve nr 6/2006 esialgset projekti ( SEK(2006)1410 );
– võttes arvesse nõukogu poolt 30. novembril 2006 koostatud paranduseelarve nr 6/2006 projekti (15635/2006 – C6‑0441/2006 );
– võttes arvesse kodukorra artiklit 69 ja IV lisa;
– võttes arvesse eelarvekomisjoni raportit ( A6‑0444/2006 ),
A. arvestades, et paranduseelarve nr 6/2006 eesmärk on kirjutada eelarvesse sisse prognoositud tulude tõus ja maksete assigneeringute vähenemine rubriikide 1, 2 ja 7 eelarveridadel, samuti artikli 1 1 1 märkuste muutmine seoses suhkru ladustamisega ja artikli 13 03 08 märkuste muutmine;
B. arvestades, et prognoositavate tulude suurenemine 2,667 miljardi euro suuruses summas ja maksete assigneeringute vähenemine 4,706 miljardi euro võrra on üsna märkimisväärne;
C. arvestades, et paranduseelarve nr 6/2006 vastuvõtmine toob seega kaasa liikmesriikide osamaksete vähenemise 2006. aastal kokku 7,373 miljardi euro võrra;
D. arvestades, et tulude korrapärast ja süsteemset alahindamist koos kõigi sellega kaasnevate mõjudega tuleks lugeda täiendavat kontrolli väärivaks küsimuseks;
E. arvestades, et iga-aastase eelarvemenetluse käigus heaks kiidetud maksete täitmise madal tase on jätkuvalt murettekitav teema;
F. arvestades, et mõlemad eelarvepädevad institutsioonid on jõudnud 2007. aasta eelarve, sealhulgas maksete taseme osas kokkuleppele;
G. arvestades, et paranduseelarve nr 6/2006 on mõju tõttu, mida ta 2007. aasta eelarve maksete tasemele avaldab, sellesse kokkuleppesse kaasatud,
1. tuletab komisjonile meelde kohustust anda oma parim, et teostada makseid, nii nagu eelarvepädevad institutsioonid need iga-aastase eelarvemenetluse raames vastu on võtnud;
2. on otsustanud kiita nõukogu paranduseelarve projekti muutmata kujul heaks;
3. teeb presidendile ülesandeks edastada käesolev resolutsioon nõukogule ja komisjonile.
SELETUSKIRI
Paranduseelarve esialgne projekt
Komisjon esitas 31. oktoobril 2006. aasta paranduseelarve nr 6 esialgse projekti ja 17. novembril vastava õiendi eesmärgiga
1. kanda eelarvesse prognoositud tulu märkimisväärne kasv 2,667 miljardit eurot;
2. vähendada rubriikide 1, 2 ja 7 eelarveridade maksete assigneeringuid 4,706 miljardi euro võrra;
3. teha ettepanek muuta eelarve artikli 1 1 1 märkusi seoses suhkru ladustamisega, samuti artikli 13 03 08 - Euroopa Regionaalarengu Fondi meetmete lõpuleviimine – Tehniline abi ja uuendusmeetmed – märkusi.
Raportööri hinnang
Prognoositud tulude kasv (vt punkt 1) tuleneb uuest ajakohastamisest ja tähendab seda, et liikmesriigid võivad sellele vastavalt vähendada oma osamakseid 2006. aasta eelarvesse, s.t 2,667 miljardi euro võrra.
Kui see summa lisada maksete assigneeringute otsesele vähendamisele 4,706 miljardi euro võrra (vt punkt 2), kahaneksid liikmesriikide osamaksed 2006. aasta eelarvesse kokku 7,373 miljardi euro võrra.
Komisjoni ettepaneku esmase hindamise järel tuli raportöör järeldusele, et vähemalt osa 2006. aastal tegemata jäänud maksetest (s.t ligi 5 miljardi euro suuruses summas) tuleb suure tõenäosusega maksta välja 2007. aastal.
Seetõttu arvas raportöör, et seda paranduseelarvet ei saa käsitleda eraldiseisva küsimusena 2006. aasta eelarve raames.
Raportööri hinnangul tuli seda 2007. aasta maksete taseme määramisel arvestada.
Seetõttu pandi paranduseelarve nr 6 2007. aasta eelarve lepitusmenetluse päevakorda, et saavutada järjekindel ja kõikehõlmav kokkulepe.
Pärast nõukoguga 2007. aasta eelarve osas sõlmitud lõplikku kokkulepet, sealhulgas maksete taseme osas, võib raportöör nüüd soovitada paranduseelarve nr 6 vastuvõtmist.
Raportöör tahab siiski rõhutada komisjoni kohustust maksete teostamisel, nii nagu eelarvepädevad institutsioonid iga-aastase eelarvemenetluse raames kokku on leppinud.
Maksete assigneeringute vähendamine eelarveaasta lõpus võib olla õigustatud ainult ettenägematute asjaoludega ning peaks lõplikult muutuma reegli erandiks ja mitte reegliks, nagu see praegu tundub olevat.
MENETLUS
Pealkiri
Euroopa Liidu 2006. eelarveaasta paranduseelarve nr 6/2006 projekt, III jagu – Komisjon
Viited
15635/2006 – C6-0441/2006 – 2006/2265(BUD)
Õiguslik alus
art 272 (EÜ) ja art 177 (Euratom)
Menetluse alus kodukorras
art 69 ja IV lisa
Vastutav komisjon
menetlusse andmise kuupäev
BUDG
Arvamuse esitaja(d)
menetlusse andmise kuupäev
Raportöör(id) nimetamise kuupäev
Giovanni Pittella 6.12.2004
Endine raportöör / Endised raportöörid
Salvador Garriga Polledo
Paranduseelarve esialgne projekt
komisjoni poolt esitamise kuupäev
nr 6/2006 – SEK(2006)1410
31.10.2006
Paranduseelarve projekti nõukogu poolt koostamise kuupäev
00.0.2006
Paranduseelarve projekti nõukogu poolt edastamise kuupäev
0.0.0000
Arutamine parlamendikomisjonis
28.11.2006
30.11.2006
Vastuvõtmise kuupäev
30.11.2006
Lõpphääletuse tulemused
poolt: 29
vastu: 0
erapooletuid: 0
Lõpphääletuse ajal kohal olnud liikmed
Laima Liucija Andrikienė, Richard James Ashworth, Reimer Böge, Herbert Bösch, Simon Busuttil, Gérard Deprez, Valdis Dombrovskis, Brigitte Douay, Hynek Fajmon, Szabolcs Fazakas, Salvador Garriga Polledo, Ingeborg Gräßle, Louis Grech, Nathalie Griesbeck, Catherine Guy-Quint, Anne E. Jensen, Wiesław Stefan Kuc, Alain Lamassoure, Janusz Lewandowski, Jan Mulder, Gérard Onesta, Giovanni Pittella, Esko Seppänen, Nina Škottová, László Surján, Helga Trüpel, Kyösti Virrankoski, Ralf Walter
Lõpphääletuse ajal kohal olnud asendusliige/asendusliikmed
Lidia Joanna Geringer de Oedenberg
Lõpphääletuse ajal kohal olnud asendusliige/asendusliikmed (kodukorra art 178 lg 2)
Esitamise kuupäev
4.12.2006
Märkused (andmed on kättesaadavad ainult ühes keeles)
...
