9. mai Strasbourgis: avatud uksed, avatud demokraatia
Institutsioonid
2010-05-10 - 15:47
9. mai on Euroopa pidupäev, mis tõi Strasbourgi parlamendihoonesse tuhandeid külalisi Euroopa Parlamendi avatud uste päev Strasbourgis pühapäeval, 9. mail tõi kohale tuhandeid külastajaid, kes tähistasid Schumani deklaratsiooni 60ndat aastapäeva.
Istungisaal oli tulvil "ajutisi parlamendiliikmeid" ehk tudengeid kõigist 27st liikmesriigist, kes osalevad Euroscola projektis, saades "mängida läbi" ühe päeva Euroopa Parlamendi istungitesaalis.
Tudengeid tervitas parlamendi president Jerzy Buzek ning Prantsusmaa riigisekretär Pierre Lellouche, kes tegeleb ka Euroopa teemadega.
"Oleme asendanud sõjad demokraatiaga," ütles Buzek oma tervituskõnes, lisades, et tänapäeva naudivad luksust elada rahu ajal.
Presentatsioonid, esindusboksid, esinemised, lasteüritused, 9. mai postmark, koorilaul, viktoriinid ja küsimustikud olid vaid mõned külalisi vastu võtnud lõbustustest.
Kohal olid parlamendi poliitilised fraktsioonid, tekitades majja sisenemisel pikki järjekordi.
Üks suurimaid hitte oli parlamendi tõlkijate töö esitlus - tõlkekabiinide uste taga looklesid pikad järjekorrad.
Tõlgid näitasid oma tööd Gordon Browni, Angela Merkeli, Hillary Clintoni ja Nicolas Sarkozy kõnesid tõlkides.
"Tõlkide kabiini simulatsioon oli kõige nauditavam," rääkis noor tudeng Alessio Itaaliast.
"Ma tahaksin selle ameti poole püüelda, samas ei tea ma, kas mu keeleoskus on piisav."
"Meil on väga hea meel, et saame Euroscola projektis osaleda," ütles Tšehhi Euroscola õpetaja Brnost.
"Vastasel juhul oleks meie jaoks võimatu külastada Euroopa Parlamenti."
Euroscola on Euroopa Parlamendi noorteprogramm, mis on mõeldud gümnaasiumite ning kutseõppeasutuste õpilastele vanuses 16-18 aastat.
Euroscola päeva käigus saavad umbes 500 erinevatest Euroopa riikidest pärit õpilast "mängida läbi" ühe päeva Euroopa Parlamendi istungitesaalis.
Õues peeti minijalgpalli võitlusi, milles osalesid võistkonnad kõigist 27st liikmesriigist ning Türgist, Endisest Jugoslaavia Vabariigist Makedooniast, Horvaatiast ja Ukrainast.
"On lahe, et Rumeenia on osa sellest suurest näitemängust.
Mul on oma riigi üle hea meel," ütles Ioana, üliõpilane Rumeeniast.
Päeva lõpetas filmifestival "27 riiki, 27 filmi" ning parlamendi filmiauhinna LUX tutvustamine.
20100507STO74258 Euroopa päev Euroscola projekt
ET
1
PHOTO
20100506PHT74185.jpg
ET
2
LINK
/parliament/public/staticDisplay.do?language=EN&id=186
ET
3
LINK
http://www.europarl.ee/view/et/Noortele.html;jsessionid=30F676E9FE4CA71997EECD93F11BE86D
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
