Sloveenia liitus esimese uue liikmesriigina euroga
Euro
2007-01-08 - 17:34
Tere tulemast, Sloveenia!
Pärast viis aastat tagasi toimunud Euroopa Liidu ühisraha euro ringlusse laskmist võttis esimese uue liikmesriigina selle 1. jaanuaril kasutusele Sloveenia.
See on juba kolmas valuuta, mida sloveenid viimase 15 aasta jooksul kasutavad, paraku mitte hirmudeta - sloveenid kardavad hindade ümardamisest ja ümberarvutamisest tekkivaid hinnatõuse.
On kokkusattumus, et just Sloveenia on viimase ringi liitujatest esimene, kes saab ELi eesistujariigiks.
Sloveenia laseb euro ringlusse nö suure pauguga, mis tähendab seda, et senine Sloveenia rahaühik talaar ringleb euroga samaaegselt veel vaid kaks nädalat, misjärel saab maksta vaid eurodes.
Kuigi avaliku arvamuse küsitluste järgi võtavad sloveenid euro meeleldi kasutusele, on neil ka mõned hirmud seoses uue valuutaga.
Nimelt kardavad nad võimalikke hinnatõuse, mis võivad tekkida vale ümberarvestuse ning hindade ümardamise tõttu.
Sloveenia saab maailmakaardile
"See on väga hea sündmus Sloveenia määramiseks maailmakaardile," kommenteeris euro kasutuselevõttu Sloveenia peaminister Janez Jansa.
Sloveenia on verminud 234 miljonit euromünti, mis kannavad erinevaid rahvuslikke sümboleid.
Esimest korda kasutatakse mündi teisel poolel tervet Euroopa kaarti.
1 euro väärtus on 234,6 talaari.
"On muljetavaldav, et nüüd on meid 13... ja tänu Sloveeniale on euroala 315 miljonit kodanikku," ütles Euroopa Keskpanga president Jean-Claude Trichet.
Võrdluseks, et Ameerika Ühendriikides elab 300 miljonit inimest.
Sloveenia polnud mitte ainuke uus liikmesriik, mis oli euro kasutuselevõtuks küps - koos viimasega arvestas euro kasutuselevõtuga ka Leedu, mille inflatsioonitaset nii Euroopa Keskpank kui ka komisjon kõrgeks pidasid ning ei andnud viimasele liitumisluba.
Euro kasutuselevõtuks peab riik täitma neli majandusnõuet ehk Maastrichti kriteeriumit: inflatsiooni-, intressi-, vahetuskursi ja riigieelarve kriteeriumid.
Vaid Eesti täitis vahetuskursikriteeriumi
Liitudes Euroopa Liiduga peavad kõik uued liikmesriigid arvestama, et tingimuste täitmise puhul peavad nad ka euroga liituma.
Taani ja Ühendkuningriik on ainukesed erandid.
Rootsi hääletas euroga liitumise vastu.
2006. aasta detsembris avalikustasid komisjon ja Euroopa Keskpank oma hinnangu uute liikmesriikide valmisoleku kohta euroga liitumiseks (Leedut ei vaadatud, kuna teda hinnati juunis).
Tšehhi, Küpros, Poola ja Rootsi täitsid inflatsioonikriteeriumi, Eesti, Läti ning Küpros ja Rootsi täitsid eelarve kriteeriumi.
Ainult Eesti täitis vahetuskursi kriteeriumi ning kõik peale Ungari täitsid intressikriteeriumi.
Eesti oli ainuke riik, mis oli teinud ka vajalikud õiguslikud ettevalmistused, Küpros ja Malta olid nendega alustanud.
Euroopa Parlament on vastu võtnud kaks raportit euroala kohta - ühe möödunud aasta juunis, tervitades Sloveenia liitumist, teise mullu oktoobris, hinnates euroala tegevust.
Esimene raport soovis, et liikmesriigid teeksid pingutusi tarbijakaitses, teine utsitas uusi liikmesriike tegema kõik, et Maastrichti tingimusi täita.
Viimase raporti raportöör Jose Manuel García-Margallo y Marfili (EPP-ED) hinnangul oli komisjon Leedu suhtes liiga range.
Samas tõdes ta, et pole hullu, kui riigid ükshaaval liituvad.
"Tagasihoidlikumalt esinevaid riike ei saa järele oodata.
Protsessi pidurdamine ei oleks mõistlik," ütles ta.
20070108STO01775 Komisjoni veebikülg majandusasjade kohta Sloveenia veebikülg euro kohta EP 2006. aasta aruanne euroala kohta EP pressiteade euroala laienemise kohta Euroopa Keskpanga veebikülg euroala laienemisest
ET
1
PHOTO
20070108PHT01777.jpg
ET
2
LINK
http://ec.europa.eu/economy_finance/index_en.htm
ET
3
LINK
http://www.evro.si/en/
ET
6
LINK
http://www.ecb.eu/events/conferences/html/euroslovenia.en.html
-//EP//TEXT REPORT A6-2006-0381 0 NOT XML V0//ET
-//EP//TEXT IM-PRESS 20060531IPR08606 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
