7.12.2006
OTSUSE PROJEKT
esitatud pärast komisjoni programmi üle toimunud arutelu
vastavalt kodukorra artiklile 99
Esitaja(d): esimeeste konverents
Komisjoni uue liikme, Bulgaaria Vabariigi nimetatud Meglena KUNEVA ametissenimetamise heakskiitmine
Euroopa Parlamendi resolutsioon, millega kiidetakse heaks komisjoni uue liikme, Bulgaaria Vabariigi nimetatud Meglena KUNEVA ametissemääramine
Euroopa Parlament ,
-
võttes arvesse Bulgaaria Vabariigi ühinemistingimusi käsitlevat akti, eriti selle artiklit 45;
-
võttes arvesse ühineva liikmesriigi kanditaati komisjoni voliniku kohale, kes on Meglena KUNEVA;
-
võttes arvesse kandidaadi kuulamist, mis toimus 27. novembril 2006;
-
võttes arvesse nõukogu kavatsust nimetada komisjoni presidendi nõusolekul alates 1. jaanuaril 2007 toimuvast ühinemisest ametisse uus komisjoni volinik, nagu see on märgitud nõukogu 31. oktoobri 2006. aasta kirjas Euroopa Parlamendi presidendile;
–
võttes arvesse kodukorra artiklit 99,
A.
arvestades Euroopa Ühenduse asutamislepingu artikli 214 lõike 2 kolmandat lõiku;
B.
arvestades Bulgaaria Vabariigi volinikukandidaadi kuulamise tulemust, mille kokkuvõte oli esitatud vastutava parlamendikomisjoni esimehe poolt Euroopa Parlamendi presidendile saadetud hindamiskirjas, ja arvestades esimeeste konverentsi soovitusi;
C.
arvestades vajadust algatada Nice’i lepingule lisatud Euroopa Liidu laienemise protokolli artikli 4 lõigetes 2 ja 3 sätestatud menetlus komisjoni uue koosseisu osas alates 2009. aasta novembrist Euroopa põhiseaduse protsessi kontekstis,
1.
kiidab heaks komisjoni uue voliniku Meglena KUNEVA ametissenimetamise volitustega kuni 31. oktoobrini 2009;
2.
teeb presidendile ülesandeks edastada käesolev otsus nõukogule, komisjonile ja liikmesriikide valitsustele.
