P6_TA(2006)0010
Finantsperspektiiv
B6-0049/2006
Euroopa Parlamendi resolutsioon Euroopa Ülemkogu finantsperspektiivi ja institutsioonidevahelise kokkuleppe uuendamist käsitleva seisukoha (2007–2013) kohta *
Euroopa Parlament
, –
võttes arvesse EÜ asutamislepingut, eriti selle artiklit 272;
–
võttes arvesse 6. mail 1999. aastal Euroopa Parlamendi, nõukogu ja komisjoni vahel sõlmitud institutsioonidevahelist kokkulepet eelarvemenetluse parandamise ja eelarvedistsipliini kohta EÜT C 172, 18.6.1999, lk 1.
Kokkulepet on viimati muudetud Euroopa Parlamendi ja nõukogu otsusega 2005/708/EÜ (ELT L 269, 14.10.2005, lk 24).
, eriti selle punkti 26;
–
võttes arvesse komisjoni 26. veebruari 2004. aasta teatist nõukogule ja Euroopa Parlamendile pealkirjaga "Ehitades meie ühist tulevikku: laienenud liidu poliitikaväljakutsed ja eelarvevahendid 2007–2013" ( KOM(2004)0101 ), komisjoni 14. juuli 2004. aasta teatist nõukogule ja Euroopa Parlamendile pealkirjaga "Finantsperspektiiv 2007–2013" ( KOM(2004)0487 ) ning komisjoni 12. aprilli 2005. aasta töödokumenti pealkirjaga "Tehnilised kohandused komisjoni ettepanekule mitmeaastase finantsraamistiku 2007–2013 kohta" ( SEC(2005)0494 );
–
võttes arvesse oma 8. juuni 2005. aasta resolutsiooni laienenud liidu poliitiliste väljakutsete ja eelarvevahendite (2007–2013) kohta
Vastuvõetud tekstid,
P6_TA(2005)0224 .
;
–
võttes arvesse oma 1. detsembri 2005. aasta resolutsiooni, mis käsitleb institutsioonidevahelist kokkulepet eelarvemenetluse parandamise ja eelarvedistsipliini kohta Vastuvõetud tekstid, P6_TA(2005)0453 .
;
–
võttes arvesse kodukorra artiklit 54,
A.
arvestades, et Euroopa Ülemkogu võttis 15.–16. detsembril 2005. aastal vastu järeldused finantsperspektiivi 2007–2013 osas ;
B.
arvestades, et praegune institutsioonidevaheline kokkulepe eelarvemenetluse parandamise ja eelarvedistsipliini kohta lõpeb põhimõtteliselt 2006. aastal, ning arvestades, et uue kokkuleppe saab sõlmida või praegust kokkulepet pikendada vaid Euroopa Parlamendi, nõukogu ja komisjoni kokkuleppel;
C.
arvestades, et finantsperspektiivi puudumisel nähakse asutamislepingu artiklis 272 ette iga-aastased eelarved;
D.
arvestades, et praeguse finantsperspektiivi viimase, 2006. aasta eelarve moodustab 1,093% 25 liikmesriigist koosneva ELi RKTst kulukohustuste assigneeringutena;
E.
arvestades, et Euroopa Ülemkogu poolt 15.–16. detsembril 2005. aastal vastu võetud järeldused näevad 27 liikmesriigist koosneva ELi eelarveks ette keskmiselt 1,045% ELi RKTst kulukohustuste assigneeringutena ning kulukohustuste assigneeringud moodustavad kokku 862,363 miljardit eurot;
F.
arvestades, et Euroopa Parlamendi 8. juunil 2005. aastal vastu võetud läbirääkimispositsioon tagab poliitiliste prioriteetide ja rahaliste vajaduste parema kokkusobivuse, eelarve moderniseerimise suurema paindlikkuse kaudu ja täitmise kvaliteedi parandamise finantsraamistikuga summas 974,837 miljardit eurot, mis teeb keskmiselt 1,18% ELi RKTst kulukohustuste assigneeringutena,
1.
märgib, et Euroopa Ülemkogu saavutas lõpuks liikmesriikide vahel kokkuleppe, mis võimaldab alustada järgmise finantsperspektiivi üle läbirääkimisi Euroopa Parlamendiga;
2.
märgib, et Euroopa Ülemkogu järeldused keskenduvad traditsioonilistele liikmesriikide haldusalasse kuuluvatele poliitikavaldkondadele, selle asemel et asetada rõhku valdkondadele, mis võimaldaksid Euroopa Liidul võtta vastu uusi väljakutseid ja suurendada lisaväärtust, mida Euroopa kodanikele pakub; taunib sellega seoses konkurentsivõime, kasvu ja tööhõivega seotud kulukohustuste vastuvõetamatut vähendamist hoolimata sellest, et kõik ELi institutsioonid on rõhutanud Lissaboni strateegia tähtsust, ning kodakondsuse, vabaduse, julgeoleku ja õigusküsimuste ning välistegevuse eelarveridade kärpimist; lisaks taunib, et liikmesriigid võitlevad oma rahvuslike huvide säilitamise, mitte Euroopa mõõtme eest ega suutnud lahendada olulist omavahendite süsteemi uuendamise küsimust;
3.
tuletab meelde, et Euroopa Ülemkogu järeldused, mis mõnikord viitavad rahastamiskavade väga spetsiifilistele eeskirjadele, ei saa eirata Euroopa Parlamendi kui ühe õigusloome- ja eelarvepädeva institutsiooni volitusi, ning kavatseb täita oma parlamentaarset rolli poliitikate kujundamisel, uuendamisel ja eelarvete koostamisel;
4.
lükkab Euroopa Ülemkogu järeldused nende praegusel kujul tagasi, sest need ei taga ELile eelarvet, mis suurendab tulevikus heaolu, konkurentsivõimet, solidaarsust, ühtekuuluvust ja julgeolekut nõukogu enda kokku lepitud poliitika kohaselt; leiab, et need lase ei täita uute liikmesriikide ees võetud kohustusi ega sisalda piisavat ja üksikasjalikku paindlikkusmehhanismi, vankumatut tahet alustada läbivaatamist Euroopa Parlamendi osalusel ega lisameetmeid, et tagada näiteks liikmesriikides parem täitmine ja vahendite kulutamise kontroll;
5.
rõhutab, et peab suuremat paindlikkust väga tähtsaks;
6.
kinnitab oma eelnimetatud 8. juuni 2005. aasta resolutsioonis esitatud seisukohta ning teeb eelarvekomisjonile ülesandeks selle põhjal institutsioonidevahelise kokkuleppe üle läbi rääkida;
7.
on valmis alustama nõukoguga mõlema poole seisukohtade põhjal konstruktiivseid läbirääkimisi, eeldusel, et eesistujariik Austria saab tõelised läbirääkimisvolitused; kavatseb kaitsta oma läbirääkimispositsiooni kvantitatiivseid, struktuurseid ja kvalitatiivseid elemente ning laiendada põllumajandus-, sise- ja välispoliitika Euroopa mõõdet;
8.
teeb presidendile ülesandeks edastada käesolev resolutsioon nõukogule ja komisjonile.
