Komisjoni nimel vastanud D. Hübner
(21. detsember 2006)
Konkurentsivõime ja uuendustegevuse raamprogrammist (CIP) 1639/2006/EÜ (ELT L 310, 9.11.2006). on kasu nii tavapärastel väikestel ja keskmise suurusega ettevõtetel (VKE) kui ka uuenduslikel, suure kasvupotentsiaaliga VKEdel.
CIPi rakendamisel ei tehta mingit ilmset vahet kahe VKEde kategooria vahel, vaid selle eesmärk on parandada kõigi ettevõtete uuendusvõimet.
Suurema osa CIPi meetmete puhul järgitakse põhimõtet “mõtle esmalt väikestele”.
Erilist tähelepanu pööratakse sellele, et teha kõik CIPi vahendid väikestele ettevõtetele kergemini juurdepääsetavaks, ning tehakse kättesaadavaks kasutusjuhend, et VKEd saaksid hõlpsasti välja selgitada, kuidas asjakohastele vahenditele juurde pääseda.
Rahaliste vahendite eraldamine CIPi kolmele eriprogrammile on sätestatud õiguslikus aluses (1. lisa), mille kohaselt ettevõtluse ja uuendustegevuse programm saab 60%, info- ja sidetehnoloogia poliitika programm 20% ning aruka energiakasutuse programm 20% eelarvelistest assigneeringutest.
See tähendab, et ettevõtluse ja uuendustegevuse programmile on seitsmeks aastaks eraldatud 2165 miljonit eurot.
Selle kogu­­summa piires sõltuvad assigneeringud iga-aastasest eelarvemenetlusest ja aastastest programmidest.
Komisjon lähtub oma kavades siiski järgmistest, komisjoni algsele ettepanekule lisatud finantsaruande struktuuril põhinevatest ligikaudsetest soovituslikest summadest (miljonites eurodes):
võrguteenused (euroinfokeskused ja innovatsiooni levikeskused)
374 (ligikaudu 50/50)
innovatsiooni edendav tegevus
401 (sellest ökoinnovatsioonile 205)
ühenduse rahastamisvahendid VKEdele
1129
(sellest ökoinnovatsioonile 228)
ettevõtlus- ja innovatsioonikultuuri edendamine
185
majandus- ja haldusreformi edendamine
76
VKEdele ettenähtud võrguteenused on kavandatud kergesti kättesaadavatena kõigile VKEdele nende oma asukohtades ja piirkondades.
Kui innovatsiooni leviteenused võivad rohkem huvi äratada uuenduslikes äriühingutes, siis euroinfokeskused pakuvad ühtse turu ja Euroopa õigusküsimustega seotud teavet ja nõuandeid väiksematele äriühingutele, kellel puuduvad nende küsimuste lahendamiseks sisemised ressursid.
Innovatsiooni edendav tegevus pakub muidugi huvi uuenduslikele äriühingutele.
CIPi puhul siiski selgitatakse, et see programm hõlmab mitte üksnes tehnoloogilist, vaid ka organisatsioonilist, ärialast, logistilist või halduslikku “innovatsiooni”.
CIPi rahastamisvahendid (VKEde tagatissüsteem, suure kasvupotentsiaaliga ja uuenduslike ettevõtete süsteem (GIF) ning suutlikkuse arendamise kava) on tihedalt seotud vahenditega, mida praegu kasutatakse ettevõtjate ja ettevõtluse mitmeaastase programmi alusel (2001–2006) (MAP).
Need riskikapitali ja laenutagatiste kombineerimisel põhinevad vahendid on suunatud nii kõrgtehnoloogilistele kui ka tavapärasematele ettevõtjatele.
Komisjon peab VKEde tagatissüsteemi sihtrühmana jätkuvalt silmas tavapärasemaid ettevõtjaid, niisiis ei näe ta niisuguste ettevõtete kõrvalejäämise ohtu.
Kuni 30. juunini 2006 on saanud MAPi VKEde tagatissüsteemist toetust 154 111 VKEd, kellest valdav enamus on väikesed või mikroettevõtted.
Eeldatakse, et CIPi VKEde tagatissüsteemi alusel võib see arv kasvada 400 000 VKEni, mis tähendab, et tavapärasemate sektorite ettevõtted on jätkuvalt peamised kasusaajad nendest vahenditest.
Seoses algatusega JEREMIE (Euroopa ühisressursid mikro-, väike- ja keskmistele ettevõtetele) tuleb öelda, et kui liikmesriigid või struktuurifondi programmide korraldusasutused otsustavad rakendada JEREMIE-tüüpi meetmeid VKEde kasuks, peavad nad valima spetsialiseerunud finantsinstitutsiooni, kes tegutseks haldusfondina.
Tihedas koostöös asjaomase korraldusasutusega ning selle asutuse juhtimisel ja vastutusel peab nimetatud haldusfond korraldama ja jälgima JEREMIE meetmete rakendamist piirkondades, mida asjaomase programmiga toetatakse.
Nõukogu määruse (EÜ) nr 1083/2006 Nõukogu 11. juuli 2006. aasta määrus (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999 (ELT L 210, 31.7.2006, lk 25). artiklis 44 on liikmesriikidele ja korraldusasutustele pakutud võimalus usaldada JEREMIE haldusfondi ülesanded Euroopa Investeerimisfondile (EIF), andes talle rakenduskavast rahalist otsetoetust.
EIF koostab praegu analüüsi turuprobleemide kohta VKEde investeeringute rahastamisel struktuurifondide toetatavates piirkondades kõikides liikmesriikides.
Selle analüüsi alusel, mida nimetatakse JEREMIE hindamiseks, määratakse edaspidi kindlaks JEREMIE kasutamise ulatus ning seda jälgitakse ja kohandatakse kogu rakendusjärgu vältel aastatel 2007–2015.
Seetõttu JEREMIE vahendite eeljaotamist liikmesriikide ja piirkondade vahel ei toimu.
