P6_TA(2006)0289
Euroopa Regionaalarengu Fond, Euroopa Sotsiaalfond ja Ühtekuuluvusfond (üldsätted) ***
A6-0224/2006
Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999 (9077/2006 – C6-0192/2006 – 2004/0163(AVC) )
(Nõusolekumenetlus)
Euroopa Parlament
, –
võttes arvesse ettepanekut võtta vastu nõukogu määrus (9077/2006) ELTs seni avaldamata.
;
–
võttes arvesse nõusoleku taotlust, mille nõukogu esitas vastavalt EÜ asutamislepingu artiklile 161 ( C6-0192/2006 );
–
võttes arvesse käesolevale resolutsioonile lisatud Euroopa Parlamendi ja komisjoni avaldust;
–
võttes arvesse kodukorra artikli 75 lõiget 1;
–
võttes arvesse regionaalarengukomisjoni soovitust ning tööhõive- ja sotsiaalkomisjoni arvamust ( A6-0224/2006 );
1.
annab nõusoleku ettepanekule võtta vastu nõukogu määrus;
2.
teeb presidendile ülesandeks edastada Euroopa Parlamendi seisukoht nõukogule ja komisjonile.
.
EUROOPA PARLAMENDI JA KOMISJONI AVALDUS
Ilma et see piiraks 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta ning kehtivaid eeskirju (2007–2013), esitab komisjon alates 2010. aastast eelarvepädevatele institutsioonidele hinnangu ühtekuuluvuspoliitika rakendamise kohta programmiperioodil 2007–2013, sh reegli N+3/N+2 rakendamise tagajärgede kohta.
